Hageegee Haadhisaa: Nahalaalah Vihei Kujjege Maraaeku Rashu Therein Naamaankan - Vaguthu\nނަހަލާލަށް ވިހެއި ކުއްޖެއްގެ މަރާއެކު ރަށު ތެރެއިން ނާމާންކަން\nއެ އާއިލާގެ އުފާވެރި ދިރިއުޅުން ނިމުމަކަށް އައީ ކައިވެނި ރޫޅުނު ހިސާބުންނެވެ. ދެމަފިރިން ވަކިވިއިރު، އެ މީހުންގެ ހަތް ދަރިން ތިއްބެވެ. އެ ދަރިންގެ ތެރެއިން ބޮޑު ތިން ދަރިން ދިޔައީ ބައްޕަ ކައިރިއަށެވެ. ކުޑަ ހަތަރު ކުދިން އުޅެމުން ދިޔައީ މަންމަ ކައިރީގައެވެ.\nމި ކުދިންގެ ތެރޭގައި އެންމެ ދޮއްޓަށް ހުންނަނީ އަންހެނެކެވެ. ރަނގަޅު ފެންވަަރުގައި ކިޔަވައިގެން އުޅެމުން ދިޔައީ އޮފީހެއްްގައެވެ. އޮފީހުގައި އުޅެމުން ކުއްލި ގޮތަކަށް ނަޒްވާ (ޢަސްލު ނަމެއް ނޫން) ރާއްޖެއިން ބޭރަށް ދިޔައެވެ. އެނބުރި ރަށަށް އައީ ތިން މަސް ދުވަސް ފަހުންނެވެ.\nއެ އައިއިރު ނަޒްވާ ހުރީ ކޮންމެވެސް ވަރަކަށް ފަލަވެފައެވެ. އޭނާ ރަށަށް އައީ ބަނޑު ހިންދާ ބެލްޓެއްވެސް ހިފައިގެންނެވެ. ނަޒްވާ ރަށަށް އައިއިރު އޭނާ ބަނޑުބޮޑެވެ. އެކަމަކު އެއިރު، ރަށުގެ އެއްވެސް މީހަކަށް އެކަމެއް ނޭނގެއެވެ.\nމިއީ ނަޒްވާ ރަށަށް އައިތާ ތިން ވަނައަށް ވީ ދުވަހެވެ. ހެނދުނު އިރުއެރުމާއެކު މުޅި ރަށު ތެރޭގައި ފެތުރިގެން ދިޔަ އަޑަކީ ވިހެއުމަށްފަހު މަރާލާފައި އެއްްލާލާފައި އޮތް ކުއްޖެއް ގޮނޑު ދޮށުން ފެނުނު ވާހަކައެވެ. އެ ވާހަކަ މުޅި ރަށަށް ފެތުރުމުން ރަށުގެ ގިނަ ބަޔަކު އެ ސަރަހައްދަށް ދިޔައެެވެ.\nދިޔައިރު މަރާލާފައި އޮތް ތުއްތު އަންހެން ކުއްޖަކު ގޮނޑު ދޮށުގައި އޮއްވާ ފެނުނެވެ. އެ ކުއްޖާ ގޮނޑު ދޮށުން ނަގައިގެން ގޮސް އަތިރިމަތީގައި ހުރި އައްޓެއްގެ ބާއްވައިފިއެވެ. ރަށުގެ ސިއްހީ މަރުކަޒުން އައިސް އެ ކުއްޖާ ބެލިއެވެ. އަދި އެ ދުވަހު ރަށުގައި ކުރިއަށް ދިޔައީ ވިހެއީ ކޮން އަންހެނެއްތޯ ބެލުމެވެ. ރަށުގެ ގިނަ އަންހެން ވެރިން އެއްކޮށްގެން އެ މަސައްކަތް ފެށިއެވެ.\nއަދި އެރޭ ފުލުހުންވެސް އެރަށަށް ދިޔައެވެ. އައިސް އެ މައްސަލަ ތަހުގީގު ކުރަން ފެށިއެވެ.\nއެއްވެސް ވަރަކަށް އެއިރު އެއީ ނަޒްވާގެ ދަރިއެއްކަމަށް ނުބުނި ނަމަވެސް، އޭނާގެ އުޅުން ހުރިި ގޮތުން ބަޔަކަށް ޝައްކުވިއެވެ. އަދި އެރޭ ނަޒްވާ ވަނީ ފުލުހުންގެ ބެލުމުގެ ދަށަށް ގެެންގޮސްފައެވެ.\nއެރޭ ވަރަށް ބޯކޮށް ގުގުރުމާއެލު ވާރޭވެހެމުން ދިޔައެވެ. ނަޒްވާ ފުލުހުން ކުރި ސުވާލުތަކަށް ޖަވާބުދޭން ފެށީ މުޅި ރަށަށް އޭގެ އަސަރު ކުރިވަރުގެ ވިދުވަރަކާއި އެކުއެވެ. އަދި ފުލުހުން ކުރި ސުވާލުތަކަށް ޖަވާބުދެމުން ނަޒްވާ ވަނީ އެއީ އޭނާގެ ދަރިއެއްކަން އެއްބަސްވެފައެވެ. އަދި އެއީ އޭނާ ނަހަލާލަށް ވިހެއި ދަރިއެއްކަންވެސް އޭނާ ބުންޏެވެ.\nއެ ދަރިފުޅުގެ ބައްޕައަކީ ނަޒްވާ ބައްޕަކަމާއި، އެ ދަރިފުޅު ވިހެއުމަށާއި، މަރާލުމުގެ ހުރިހާކަމެއް ކުރީ ނަޒްވާގެ މާމަ އާއި ބައްޕަކަން ވެސް އޭނާ ވަނީ ކިޔާދީފައެވެ.\nއިރުއޮއްސުނު ފަހުން ހުއްޓުމެއްނެތި އެރަށަށް ވާރޭވެހެމުން ދާތީ ރަށުގެ ގިނަ ބަޔަކު ތިބީ ބިރުންނެވެ. އެންމެ ފަހުން ވިއްސާރަ ހުއްޓާލީ އެ ކުއްޖާގެ ކަށުކަމާކެމީގެ ކަންތައް ނިންމާލުމަށްފަހު ވަޅުލި ހިސާބުންނެވެ. އޭގެ ފަހުން ވާރޭ ހުއްޓާލި ނަމަވެސް، ރަށު ތެރެ ފާޑަކަށް ނާމާންވެއްޖެއެެވެ.\nއެރެއަށްފަހު ރަށު ތެރެއިން ކުޑަކުއްޖަކު ރޯއަޑު އިވެއެވެ. އަދި ކުޑަކުޑަ ކުއްޖަކު ރަށު ތެރެއިން ފެންނަކަމަށް ރަށުގެ ގިނަ ބަޔަކު ބުނެއެވެ. އެންމެ ފަހުން ރަށު ތެރޭގެ ހާލަތު ގޯސްވުމުން ކޮންމެ ދުވަހަކު ތަކްބީރު ކިޔަން ފެށީއެވެ. ރަށުގެ ނާމާންކަން ހަމައަކަށް އެޅެންދެންނެވެ.\nއެ ހާދިސާއާ ގުޅިގެން ނަޒްވާވެސް އަދި އޭނާގެ ބައްޕަ އާއި މާމަވެސް ހައްޔަރުކުރިއެވެ. މިހާރު ނަޒްވާ ފަސް ދަރިން ތިބޭއިރު، އޭނާ އުޅެމުން ދަނީ އެކަނިވެރި ދިރިއުޅުމެއްގައެވެ. އޭނާގެ މިހާރު ތިބި ފަސް ދަރިންނަކީ އޭނާގެ ކުރީގެ ފިރިމީހާއަށް ލިބިފައި ތިބި ފަސް ދަރިންކަމަށް ވެއެވެ.\nނޯޓް: މިއީ އުތުރުގެ ރަށެއްގައި ހިނގި ހާދިސާއެކެވެ. ވާހަކަ ކިޔާދިން މީހާގެ އެދުމުގެ މަތިން އޭނާގެ ނަމާއި ރަށުގެ ނަން ވާނީ ސިއްރުކޮށްފައެވެ.\nފެބުރުއަރީ 24, 2018 12:27\nއެއީ ﷲ ނަހީ ކޮއްފައިވާ ކަންކަން ކުރުމުން ވާނެ ގޮތްދެންވެސް އިސްލާހުވޭ\nތީ ލާމު އަތޮޅުގަ ހިނގި ކަމެއް. އުތުރަކު ނޫން\nފެބުރުއަރީ 25, 2018 10:55\nތިޔާ ލާމް ވީ ކަމެށް\nފެބުރުއަރީ 24, 2018 15:42\nތިކަހަލަ ކަމެއް އަހަރެމެން ރަށުގަ ވެސް ހިނގި މި ކޮމެންޓް ޖަހާލަ ދޭތި ޕްލީޒް....\nފެބުރުއަރީ 24, 2018 19:05\nފެބުރުއަރީ 24, 2018 22:29\nފެދޫ ގަހިނގި ކަމެށ\nފެބުރުއަރީ 25, 2018 09:56\nއަދިވެސް އެއްބައި މަދުކަމަށް ފެނެނޫ....\nމާޗް 2, 2018 12:48\nފެބުރުއަރީ 26, 2018 13:06\nސިޑި މަތިން ފެންނަ ކުއްޖާ މިވާހަކަ ކޮބާ\nއޭޕްރީލް 25, 2018 08:46\nއޭނަ މިހާރު ހުންނަނީ4ކުދިން. އެ ކުއްޖާ މަރާލާފަ ދެން ވެސް ވިހެއީ ނަހަލާލަށް. މައުލޫމާތު ފުރިހަމަ އެއް ނުވޭ


ކައުންސިލްގެ އިދާރާގެ ބައެއް މަރާމާތު ކޮށްދޭނެ ފަރާތެއް ހޯދުން2- R. Fainu Council\nކައުންސިލްގެ އިދާރާގެ ބައެއް މަރާމާތު ކޮށްދޭނެ ފަރާތެއް ހޯދުން 2\nފައިނު ކައުންސިލް އިދާރާ 10:33 PM އިޢުލާން\nމިއިދާރާގެ ބައެއްދޮރުތަކާއި، ކައުންޓަރަކާއި، ޢިމާރާތުގެ ބައެއް މަރާމާތުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް މިއިދާރާއިން ކުރި ނަމްބަރ (IUL)311/311/2018/29 ( 06 ޖޫން 2018 ) ގެ އިޢުލާނާއި ގުޅިގެން މަޢުލޫމާތު ސާފުކުރުމަށް ޙާޟިރުވެލައްވާފައިވަނީ އެންމެ ފަރާތުން ކަމަށްވާތީ އެއިޢުލާނު ބާޠިލްކޮށް އަލުން އެ ފުރުޞަތު ހުޅުވާލަމެވެ. މިއީ މިކަމަށްޓަކައި ކުރެވޭ2ވަނަ އިޢުލާނެވެ.\nމިމަސައްކަތާއި ގުޅޭ މަޢުލޫމާތު ދިނުން އޮންނާނީ 21 ޖޫން 2018 ވާ ބުރާސްފަތި ދުވަހުގެ މެންދުރު 13:00 ގައި މިއިދާރާގައެވެ. އަދި އަންދާސީ ހިސާބުތައް ހުށަހެޅުން އޮންނާނީ 26 ޖޫން 2018 ވާ އަންގާރަ ދުވަހުގެ މެންދުރު 13:00ގައި މިއިދާރާގައެވެ. މަޢުލޫމާތު ސާފުނުކޮށް ހުށަހަޅާ އަންދާސީ ހިސާބުތައް ބަލައިނުގަނެވޭނެވާހަކަ ދަންނަވަމެވެ. އަދި މަޢުލޫމާތު ސާފުކުރުމަށް އެހެން ފަރާތެއްގެ ބަދަލުގައި ވަޑައިގަންނަވާއިރު ބަދަލުގައި ވަޑައިގަންނަވާކަން އެނގޭނެފަދަ ލިޔުމެއް ގެންނަވަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނު (18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (19/2014)ގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ރަސްމީ ގަޑީގައި 6580072 ނަމްބަރ ފޯނާއި ގުޅުއްވުން އެދެމެވެ.\n7 ޝައްވާލް 1439\n20 ޖޫން 2018\nކައުންސިލްގެ އިދާރާގެ ބައެއް މަރާމާތު ކޮށްދޭނެ ފަރާތެއް ހޯދުން2Reviewed by ފައިނު ކައުންސިލް އިދާރާ on 10:33 PM Rating: 5


Faruvaa hodhi Bayaku positive ve ADK ge HDU bandhukoffi\nފަރުވާ ހޯދި ބަޔަކު ޕޮޒިޓިވްވެ އޭޑީކޭގެ އެޗްޑީޔޫ ބަންދުކޮށްފި\nއޭޑީކޭގެ އާ އިމާރާތުން ހިދުމަތް ދެނީ --\nއޭޑީކޭ ހޮސްޕިޓަލްގެ ހައި ޑިޕެންޑެންސީ ޔުނިޓް (އެޗްޑީޔޫ) އިން ފަރުވާ ހޯދުމަށް ފަހު ދޫކޮށްލި ތިން މީހަކު ކޮވިޑް-19 އަށް ޕޮޒިޓިވްވުމާއި ގުޅިގެން އެޗްޑީޔޫ ބަންދުކޮށް ޑިސްއިންފެކްޓް ކުރުމުގެ މަސައްކަތް ފަށައިފި އެވެ.\nއެޗްއީއޯސީން މިރޭ ބޭއްވި ނޫސްވެރިންގެ ބައްދަލްވުމުގައި އެ ސެންޓަރުގެ ތަރުޖަމާން ޑރ. ފާތިމަތު ނަޒްލާ ރަފީގު ވިދާޅުވީ އޭޑީކޭގެ އެޗްޑީޔޫގައި ފަރުވާ ހޯދި ތިން މީހަކު ދޫކޮށްލި ފަހުން ކޮވިޑަށް ޕޮޒިޓިވްވެފައިވާ ކަމަށެވެ. އެ ކޭސްތަކާއި ގުޅިގެން އެޗްޑީޔޫ ބަންދުކޮށް މިހާރު ޑިސްއިންފެކްޓް ކުރަމުންދާ ކަމަށެވެ.\nއެ ކޭސްތަކާއި ގުޅިގެން މިވަގުތު އެ ހޮސްޕިޓަލްގައި އެޑްމިޓްކޮށްގެން ފަރުވާ ހޯދަމުންދާ ހުރިހާ އެންމެން ވަނީ ކޮވިޑަށް ޓެސްޓް ކޮށްފައެވެ. އަދި ޕޮޒިޓިވްވި ބަލި މީހުންނަށް ފަރުވާދިން ހުރިހާ ނަރުހުން ކަަރަންޓީންކޮށް ކޮވިޑަށް ޓެސްޓްކޮށްފައިވާ ކަމަށެވެ. ނަތީޖާ ލިބުނު އެއްވެސް ސާމްޕަލެއް ޕޮޒިޓިވްވެފައިނުވާ ކަމަަށްވެސް ނަޒްލާ ވިދާޅުވިއެވެ.\nނަޒްލާ ވިދާޅުވީ އޭޑީކޭގެ އައުޓްބްރޭކް މޮނިޓާ ކުރުމުގެ މަސައްކަތް އެ ހޮސްޕިޓަލާއި ގުޅިގެން އެޗްޕީއޭއިން ކުރަމުން ގެންދާ ކަމަށެވެ. އަދި އޭޑީކޭއިން މިހާރު ދެމުންދާ ހިދުމަތްތައް ރައްކާތެރިކަމާއެކު ދެވޭނެ އިންތިޒާމް ހަމަޖެހިފައިވާ ކަމަށެވެ.\nއޭޑިކޭ ހޮސްޕިޓަލް އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 ޑރ. ނަޒްލާ ރަފީގް


Vazeefaage Furusathu (Council Assistant - Hithadhoo Avashu Office)\nވަޒީފާގެ ފުރުސަތު (ކައުންސިލް އެސިސްޓެންޓް - ހިތަދޫ އަވަށު އޮފީސް)\nތާރު އަދި ގައު އަޅާފައިވާ މަގުތައް ކުނިކަހާ ސާފުކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 ނޮވެންބަރު 04 ވާ ބުރާސްފަތި ދުވަހުގެ 13:00 ގެ ކުރިން އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 2021 ނޮވެންބަރު 08 އާއި 2021 ނޮވެންބަރު 22 އާ ދެމެދުގައެވެ. އިންޓަރވިއު ބޭއްވޭނެ ތަނާއި ގަޑި ފަހުން އެންގޭނެއެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


ގޮވާމާއި ފަލަމަޑީގެ ބާވަތްތަކުގެ ގަސްތަކުން ކިނޮޅަހު ދަނޑުތައް ފުރާލައިފި ގޮވާމާއި ފަލަމަޑީގެ ބާވަތްތަކުގެ ގަސްތަކުން ކިނޮޅަހު ދަނޑުތައް ފުރާލައިފި\nކިނޮޅަހުގައި ހައްދާ ބިންބި ހިމެނޭ ގޮވާމުގެ ދަނޑުތައް. ފޮޓޯ: ކިނޮޅަހު ކައުންސިލް.\nކޯވިޑް-19 ވެފައިވަނީ އަޅުގަނޑުމެން ކޮންމެ ރައްޔިތެއްގެވެސް ދިރިއުޅުމަށް ބޮޑެތި ބަދަލުތަކެއް ގެނުވާފައިވާ ބަލިމަޑުކަމަކަށެވެ. މިބަލީގެ ބާވަތުން އަޅުގަނޑުމެން ފަދަ އިމްޕޯޓަށް ބަރޯސާވާ ޤައުމަކުން އެންމެ ބޮޑަށް ކަންބޮޑުވަނީ ބަލީގެ ނުރައްކާ ބޮޑުވެ ކެއިންބުއިމަށް ބޭނުންވާ ބާވަތްތަކަށް ޖެހިދާނެކަމުގެ ބިރެވެ.\nމިބަލިމަޑުކަމާގުޅިގެން ކާބޯތަކެއްޗަށް ނުޖެހޭނެކަމަށް ސަރުކާރުން ބުނެފައިވާއިރު ސަރުކާރުންވަނީ ދިވެހި ރައްޔިތުންނަށް ކާނާގެ ޔަޤީންކަން ހޯދައިދިނުމަށްޓަކައި ދަނޑު ގޮވާންކުރުމަށްޓަކައި ރާއްޖޭގެ 44 ރަށަކުން،3އަހަރުދުވަހަށް ހިލޭ ބިން ދޫކުރުމަށް ނިންމާފައިވާކަމަށް ހާމަކުރައްވާ އެކަންކަން ކައުންސިލްތަކާގުޅިގެން ފައްޓަވާފައެވެ.\nނަމަވެސް އޭގެ ކުރިންވެސް ރާއްޖޭގެ ދަނޑުވެރި ބައެއް ރަށްރަށުން ވަނީ ކޯވިޑް-19ގެބަލިމަޑުކަމުގެ ޚަބަރުތައް ފެތުރެން ފެށި ހިސާބުން ދަނޑުހެއްދުމުގެ މަސައްކަތް ކުރަން ފަށާފައެވެ. މީގެތެއިން މާޅޮސްމަޑުލު އުތުރުބުރީ ކިނޮޅަހަކީ މިކަމަށް އެންމެ ފުރަތަމަ އިސްނެގި ރަށްތަކުގެ ތެރެއިން ރަށެއްކަން ފާހަގަވަނީ އެރަށުގެ ހައްދާފައިވާ ދަޏުތަކުގެ މަންޒަރުތައް ފެންނަ މި ފޮޓޯތަކުންނެވެ.\nކިނޮޅަހުގެ ބިންބި ދަނޑުތައް. އެންމެ ގިނައިން ހައްދަނީ ބިންބިއާ ޒުވާރިފަދަ ތަކެތި. ފޮޓޯ: ކިނޮޅަހު ކައުންސިލް.\nކޮނޮޅަހުގައި ހައްދަމުންދާ ގޮވާމާއި ތަރުކާރީގެ ބާވަތްތައް ހެދި ބޮޑުވަނީީ. ފޮޓޯ: ކިނޮޅަހު ކައުންސިލް.\nމިއީ ކޯވިޑް-19އާ ގުޅިގެން ކިނޮޅަހު ރައްޔިތުންގެ ކާނާގެ ރައްކާތެރިކަމާއި އާމްދަނީ އިތުރުކުރުމައްޓަކައި އެރަށުގައި މީގެ ދޮޅުމަހެއްހާ ދުވަސްކުރިން މުޑުވައްކުރި ގޮވާމުގެ ބާވަތްތަކުގެ ގަސްތަކެވެ. ކިނޮޅަހުގެ ރައްޔިތުންގެ ތެރެއިން ދަނޑުހައްދަން ބިންދޫކުރަން ހުޅުވާލުމުން އެކަމަށް ކުރިމަތިލީ ފަރާތްތަކަށް އެރަށުންވަނީ2ލައްކަ އަކަފޫޓުގެ ދަނޑުބިން6މަހަށް ރައްޔިތުންނަށް ހިލޭ ދޫކޮށްފައެވެ. އާއިލާގައި މީހުންތިބި ނިސްބަތަށް ބަލައި ކޮންމެ މީހަކަށް 900 އަކަފޫޓުގެ ރޭޓުން އެކިވަރުގެ 25 ދަނޑު އެރަށުގައި ކަނޑާފައިވެއެވެ.\nކިނޮޅަހު ކައުންސިލްގެ ރައީސް އަޙްމަދު ހުސައިން ވިދާޅުވީ ބައެއް ދަނޑުތައް ނަގާފައިވަނީ ޢާއިލާތަށް ގުޅިގެންކަމަށާއި ހުރިހާ ދަނޑުތައްވެސް ފޯރިއާއެކު ޙައްދަމުންދާއިރު އެންމެ ގިނައިން ދަނޑުތަކުގައި އިންދަންވާނީ ގޮވާމާއި ފަލަމަޑީގެ ބާވަތްތައްކަމަށް ކަނޑައަޅާފައިވާކަމަށާއި ކޮންމެ ދަނޑެއްގެ ވެސް ތިންބައިކުޅަ ދެބަޔަށްވުރެވެސް ބޮޑު ސަރަހައްގެއްގައި އިންދަނީ ބިންބި ކަމަށް އޭނާ ވިދާޅުވިއެވެ.\n"ގޮވާމާ ފަލަމަޑީގެ ބާވަތްތަކަށް ބޮޑަށް ޓާގެޓްކޮށްފައިވާނީ، ކޮންމެ ދަނޑެއްގެވެސް ވަކި އިންސައްތައަކަށް ބިންބި ނުވަތަ ޒުވާރި ފަދަ ތަކެތި ހައްދަންވާނެކަމަށް ނިންމާފައިވަނީ. ދެން ފަލަ މަޑީގެ ބާވަތަކުގެ ތެރެއިން ކައްޓަލަ ދަނޑިއަލުއިފަދަ އެއްޗެހި. އަދި ކަރާ، ބަރަބޯ އެހުރިހާ އެއްޗެއްވެސް، މިރުސް، ބަށި ކިއުކަންބާފަދަ ވަރަށް ގިނަ ބާވަތްތައް އެބަހުރި މާޝާﷲ ހައްދާފައި" ކައުންސިލްގެ ރައީސް ވިދާޅުވިއެވެ.\nކިނޮޅަހު ކައުންސިލުން ވިދާޅުވީ މިހާރު ހައްދާފައިވާ ތަކެތި ކަނޑައި ރައްޔިތުންނަށް ލިބޭ މަންފާތަކާއެކު ސަރުކާރުން ނިންމަވާފައިވާ އުސޫލުން ދެމެހެއްޓެނިވި ގޮތެއްގައި އެރަށުގައި ދަނޑުވެރިކަމުގެ މަސައްކަތްކުރުމަށް3އަހަރުގެ މުއްދަތަށް ބިންދޫކުރަން ފަށާނެކަމަށެވެ.\nކިނޮޅަހުގައި ހައްދާފައިވާ ޒުވާރި ގަސްތައް. ފޮޓޯ: ކިނޮޅަހު ކައުންސިލް\nކިނޮޅަހުގައި ހައްދާފައިވާ ކިއުކަންބާ ވެޔޮތައް. ފޮޓޯ: ކިނޮޅަހު ކައުންސިލް\nކިނޮޅަހުގައި ހައްދާފައިވާ ބަރަބޯ ވެޔޮތަކެއް. ފޮޓޯ: ކިނޮޅަހު ކައުންސިލް\nކިނޮޅަހުގައި ހައްދާފައިވާ ގޮވާން ގަސްތައް. ފޮޓޯ: ކިނޮޅަހު ކައުންސިލް\nކިނޮޅަހުގައި ހައްދާފައިވާ ކައްޓަލަވެލެއް. ފޮޓޯ: ކިނޮޅަހު ކައުންސިލް\nއާބާދީގައި 700އެއްހާ މީހުން ދިރިއުޅޭ ކިނޮޅަހަކީ އާބާދީ އާއި އަޅާބަލާއިރު ބިންބޮޑު ރަށަކަށްވުމުން ކުރިންވެސް އެރަށަކީ ރާއްޖޭގެ އެހެން ރަށްރަށެކޭ އެއްފަދައިން ހުޅަނގު މޫސުމުގައި ދަނޑުވެރިކަންކޮށް އިރުވައި މޫސުމުގައި މަސްވެރިކަންކުރަމުން އައި ރަށެކެވެ. ކޯވިޑް-19ގެ ސަބަބުން ލިބުނު ފިލާވަޅުގެ އަލީގައި އެރަށުން މިހާރު މިވަނީ ދަނޑުވެރިކަން މިހާރަށްވުރެވެސް ފުޅާކުރުމަށް ތަފާތު މަސައްކަތްއް ފަށައި އަދި ބައެއްކަންކަން ތަޖުރިބާކުރަންވެސް ފަށާފައެވެ.\nޒަމާނީ ދަނޑުވެރިކަން ރަށްރަށަށް އައުމުގެ ކުރިން ލުނބޮޔާ، ކަރާ އަދި މިރުހާ ބަރަބޯފަދަ ތަކެތި ކިނޮޅަހުގައި ފުޅާދާއިރާއެއްގައި ހައްދާފައިވާއިރު، އެރަށު ކައުންސިލްގެ ރައީސް އަޙްމަދު ހުޞައިން ވިދާޅުވީ މިފަހަރު ދަނޑުތައް ހައްދާއިރު އެންމެ ފާހަގަކުރެވެނީ އެކަމުގައި އެއްބަޔަކު ގުޅިގެން ކުރާ މަސައްކަތަކާއި މީގެ އެތަކެއް އަހަރުކުރިން ހައްދާފައިވާ ބިންބި ފަދަ ގޮވާމުގެ ބާވަތްތައް ހެދުމުގައި ރައްޔިތުން ދައްކާ ހިތްވަރުކަމަށެވެ.\n"އަޅުގަނޑުމެން މިހާރު އުމުރުން ސާޅިހަކަށް އަހަރުވެފައިވާއިރު އަޅުގަނޑުމެން ކިރިޔަ ކިރިޔާ ހަނދާން ހުންނަނީ މިހާ ބޮޑުކޮށް ބިންބި ދަނޑެއް ހެއްދި ހަނދާން. އެހެންވީމަ ވަރަށް އުފާވޭ ހަޤީގަތުގައި ކުރީޒަމާނުގައި ބޮޑެތި ބިންބި ދަނޑުތައް ހެއްދި ތަޖުރިބާހުރި މީހުން ތިބެގެން އެމީހުންގެ ތަޖުރިބާ އާއި ބައިވެރިވުމާއެކު އެކަން މިއަދު އެގޮތަށް އެހާ ފުޅާކޮށް އަޅުގަނޑުމެންނަށް ކުރެވޭތީ" އަޙްމަދު ހުޞައިން ވިދާޅުވިއެވެ.\nކިނޮޅަހުންދަނީ ހަނޑޫފަދަ އެރަށުގައި ކުރިން ނުހައްދާ ބާވަތްތައްވެސް ހެއްދުމަށްޓަކައި މަސައްކަތްކުރަމުންނެވެ.\nމީގެ އިތުރުން ދިވެހިރާއްޖޭގައި ދަނޑުވެރިކަމުގެ ސިނާއަތް ކުރިއެރުވުމުގެ މަޤްޞަދުގައި ސަރުކާރުން އުފައްދާފައިވާ ދަނޑުވެރިކަމުގެ ކުންފުނި "އެގްރޯ ނޭޝަނަލް ކޯޕަރޭޝަން"ގައި ވީހާވެސް ގިނަ ދަނޑުވެރިން ރަޖިސްޓްރީކުރުމުގެ މަސަކަތްވެސް އެރަށުން ވަނީ ފަށާފައެވެ.\nކިނޮޅހު ރައްޔިތުން ނަަށްް ސާބަސް މާޝާﷲ...


Inthihaabun balive, JP ge candidate ehge faadukiyuneparty ah!\nމެންބަރު ފަލާހު (ކ) ސައީދު (މ) ޝާހު (ވ) -\nއިންތިހާބުން ބަލިވެ، ޖޭޕީގެ ކެނޑިޑޭޓެއްގެ ފާޑުކިއުންތަކެއް އެ ޕާޓީއަށް!\n13 އޭޕްރީލް 2021 - 21:26:08\nޖުމްހޫރީ ޕާޓީގެ ކައުންސިލު މެންބަރު މުހައްމަދު ސައީދު (ބޮކި ސައީދު) ވަރަށް ބޮޑަށް ޖުމްހޫރީ ޕާޓީއަށް ފާޑު ވިދާޅު ވެއްޖެެއެވެ.\nއެގޮތުން ސައީދު ވިދާޅުވީ، ޖުމްހޫރީ ޕާޓީން ކޮންމެ ރިިޔާސީ އިންތިހާބަކަށް ކުރިމަތިލާންވުމުން އެ ޕާޓީގެ އާންމު މެންބަރުން އެއީ ބަޔަކަށްވާ ކަމަށެވެ. އަދި އެ ޕާޓީގެ އާންމު މެންބަރުން ކަންބަޅިތަކެއް ފަދައިން ގުރުބާން ކޮށްލާކަމަށް ވެސް ވިދާޅުވިއެވެ.\nއެހެންނަމަވެސް ރިޔާސީ އިންތިހާބު ނިމުމުން ޕާޓީގެ ލީޑާޝިޕް އޮންނަނީ ކޯމާއެއްގައި ކަމަށް ސައީދު ވިދާޅުވިއެވެ. އަދި ޕާޓީގެ މެމްބަރުން އެފަހުން ތިބެން ޖެހެނީ ވާނުވާއެއްގައި ކަން ފާހަގަކުރައްވަމުން ސައީދު ވަނީ މިއީ ހައްލު ހޯދަން ޖެހިފައިވާ މުހިންމު ކަމެއް ކަމަށް ވިދާޅުވެފަ އެވެ.\nސައީދަކީ ޖުމްހޫރީ ޕާޓީގެ ކައުންސިލް މެންބަރެއްގެ އިތުރުން އެ ޕާޓީގައި ގިނަ ދުވަސްތަކެއް ވަންދެން ހިދުމަތް ކުރައްވަމުން އަންނަ ބޭފުޅެކެވެ. އަދި އެ ޕާޓީގެ ލީޑަރު ގާސިމް އިބްރާހިމްގެ ވެސް ވަރަށް އަރިސް ބޭފުޅެކެވެ.\nސައީދު ވަނީ ހޮނިހިރު ދުވަހު ބޭއްވި ލޯކަލް ކައުންސިލު އިންތިހާބުގައި މާފަންނު ހުޅަނގު ދާއިރާއަށް ވާދަކުރައްވާފައެވެ. ނަމަވެސް އޭނާ ވަނީ އެ ދާއިރާއިން ނާކާމިޔާބުވެފައެވެ. އޭނާ އަށް ލިބިފައިވަނީ 90 ވޯޓެ އެެވެ. އެއީ 11.99 އިންސައްތަ ވޯޓް އެވެ.\nއެ އިންތިހާބުގައި މާފަންނު ހުޅަނގު ދާއިރާއަށް ސައީދުގެ އިތުރުން ހަތަރު ބޭފުޅަކު ވާދަކުރައްވާފައިވެއެވެ. އެއީ އެމްޑީޕީގެ ޓިކެޓްގައި ވާދަކުރެއްވި މުހައްމަދު ޝާހް އާއި، ޕީޕީއެމްގެ ޓިކެޓްގައި ވާދަކުރެއްވި، އިބްރާހިމް އަބޫބަކުރު އަދި އެމްއާރްއެމްއިން ވާދަކުރެއްވި ހުސެއިން އަކްޝަރުގެ އިތުރުން އަމިއްލަ ގޮތުން ވާދަކުރެއްވި އިސްމާއިލް ރަޝީދު އެވެ.\nމި ގޮނޑި ކާމިޔާބު ކުރައްވާފައިވަނީ އެމްޑީޕީގެ ޓިކެޓްގައި ވާދަކުރެއްވި މުހައްމަދު ޝާހް އެވެ.\nޖޭޕީއިން ވަނީ މި އިންތިހާބުގައި ޖުމުލަ 114 ދާއިރާއަކަށް ކުރިމަތިލާފައެވެެ. އޭގެ ތެރެއިން ކާމިޔާބުވެފައިވަނީ އެންމެ 20 ދާއިރާގެ ގޮނޑިއެވެ. އެއީ އަތޮޅު ކައުންސިލްގެ ރައީސް ކަމުގެ ތިން ގޮނޑިއަކާއި، އަތޮޅު ކައުންސިލް މެންބަރުގެ 17 ގޮނޑިއެކެވެ.\nސިޓީ ކައުންސިލްއަށް ކުރިމަތިލި ހަ ގޮނޑިވެސް އަދި އަތޮޅު ކައުންސިލަށް ކުރިމަތިލި ތިން ގޮނޑިންކުރެ އެއްވެސް ގޮނޑިއެއްވެސް ޖޭޕީއަށް ލިބިފައެއް ނުވެއެވެ.\nކޮންމެ ފަހަރަކު ވެސް ރިޔާސީ އިންތިހާބަށް ސިޔާސީ ޕާޓީތަކާއި ކޯލިޝަން ހަދައި އިންތިހާބު ކާމިޔާބު ކުރުމަށް ޖޭޕީގެ އިސް ލީޑަރުން ހިމެނޭގޮތަށް މެމްބަރުން ބޮޑެތި ކެމްޕެއިންތަކެއް ކުރެއެވެ. އެހެންނަމަވެސް އިންތިހާބު ނިމުމުން ޖޭޕީގެ ލީޑަރު ގާސިމް އިބްރާހިމް ހިމެނިވަޑައިގަންނަވާގޮތަށް ލިޑާޝިޕްގެ މާ ބޮޑު މަސައްކަތްތަކެއް ކުރާތަނެއް ނުފެނެއެވެ. މިފަހަރުގެ ލޯކަލް ކައުންސިލް އިންތިހާބުގައިވެސް ޖޭޕީގެ ލީޑާޝިޕްގެ މާބޮޑު ދައުރެއް ފެނިފައެއް ނުވެއެވެ.


Delegate ingge thaaeedhaa eku Donald Trump ah riaasee ticket\nޑެލިގޭޓުންގެ ތާއީދާ އެކު ޓްރަމްޕަށް ރިއާސީ ޓިކެޓް\nޑޮނަލްޑް ޓްރަމްޕް: މީގެ ކުރިން ދުވަހަކު ވެސް ސަރުކާރުގެ މަގާމެއް ފުރުއްވާފައެއް ނުވޭ.\nވޮޝިންޓަން (26 މެއި) - އެމެރިކާގެ ރިޕަބްލިކަން ޕާޓީގެ ރިއާސީ ޓިކެޓް ކާމިޔާބުކުރެއްވުމަށް ބޭނުންވާ ޑެލިގޭޓުންގެ އަދަދު މި ރޭހުގެ ކުރީގައި އުޅުއްވަމުން ގެންދެވި އަދި އެންމެފަހުން ރޭހުގައި ދެމިހުންނެވި ހަމައެކަނި ކެންޑިޑޭޓް ކަމުގައިވާ ޑޮނަލްޑް ޓްރަމްޕް މިއަދު ކާމިޔާބުކުރައްވައިފި އެވެ.\nރިޕަބްލިކަން ޕާޓީގެ ރިއާސީ ޓިކެޓް ލިބިވަޑައިގަންނަވަނީ 1،237 ޑެލިގޭޓުންގެ ތާއީދު ހޯއްދަވާ ކެންޑިޑޭޓަކަށެވެ. ޓްރަމްޕް ވަނީ މިހާރު ވެސް 1،238 ޑެލިގޭޓުން ކާމިޔާބުކުރައްވައިފަ އެވެ.\nމި އަދަދަކީ ރިޕަބްލިކަން ޕާޓީގެ ރިއާސީ ކެންޑިޑޭޓް ރަސްމީކޮށް ކަނޑައެޅުމަށް ބާއްވާ މަހާސިންތާގެ ސާފު އަޣުލަބިއްޔަތެވެ. އެ މަހާސިންތާގައި ރިޕަބްލިކަން ޕާޓީގެ ޑެލިގޭޓުންގެ ޖުމްލަ އަދަދު 2،472 އަށް އަރަ އެވެ.\nމި ރޭހުގައި ޓްރަމްޕް ޑެލިގޭޓުންގެ 1،238 ހަމަކުރެއްވުމަކީ ރިޕަބްލިކަން ޕާޓީގެ ރިއާސީ ޓިކެޓް އެ ބޭފުޅާ އަށް ކަށަވަރުވުމެވެ. ދެން އޮތީ ޖުލައި މަހު ބާއްވާ މަހާސިންތާގައި އެކަން ރަސްމީކޮށް އިއުލާނުކުރުމެވެ. ސަބަބަކީ ޓްރަމްޕްއާ ވާދަކުރި އެހެން ހުރިހާ ކެންޑިޑޭޓުން ވެސް ރޭހުން ވަކިވެ ވަޑައިގެންފައިވާތީ އެވެ.\nއެމެރިކާގެ ޕްރައިމަރީ ރޭހުގެ މަރުހަލާ އަކީ މުޅި ދުނިޔޭގައި ވެސް މިގޮތަށް ބާއްވާ އެންމެ ބޮޑު އަދި އެންމެ ޚަރަދު ބޮޑު ސިޔާސީ ހަރަކާތެވެ. ކޮންމެ ހަތަރު އަހަރުން އެއް އަހަރު އެމެރިކާގައި މި ފޯރިއެއް ކުރިއަށް ގޮސް ވަރުގަދަ ދެ ކެންޑިޑޭޓަކު ރިޕަބްލިކަން ޕާޓީ އާއި ޑިމޮކްރެޓިކް ޕާޓީ އިން ރިއާސީ ރޭހަށް ނެރެ އެވެ.\nމިގޮތަށް ކެންޑިޑޭޓަކު ކުރިއަށް ނެރުމަށް ބަލާއިރު އާންމު ރައްޔިތުންނަށް ވުރެ ޕާޓީގެ މި ނިންމުމުގައި ބާރުގަދަވަނީ ހާއްސަ މެމްބަރުންގެ އެވެ. އެއީ ޑެލިގޭޓުންނެވެ. އެމީހުންނަކީ އެމެރިކާގެ ސްޓޭޓްތަކުގައި ޕާޓީ ތަމްސީލުކޮށް ވަކިން ހާއްސަކޮށް ރިއާސީ ކެންޑިޑޭޓް ކަނޑައަޅާ މަހާސިންތާގައި ވޯޓް ދިނުމުގެ ބާރު ލިބިފައިވާ ޕާޓީގެ މެމްބަރުންނެވެ.\nޕާޓީގެ އާންމު މެމްބަރުންގެ މެދުގައި މަގްބޫލުކަން ބޮޑަށް ޑެލިގޭޓުން ބޭނުން މީހަކު ރޭހުން ކަޓުވައިލެވިދާނެ އެވެ.\nރިޕަބްލިކަން ޕާޓީގެ ޑެލިގޭޓުންނާއި ޑިމޮކްރެޓިކް ޕާޓީގެ ޑެލިގޭޓުންގެ އަދަދު ތަފާތުވެސްވެ އެވެ. އެގޮތުން ޑިމޮކްރޭޓުންގެ ޑެލިގޭޓުންގެ އަދަދު 4،763 އަށް އަރާއިރު ރިއާސީ ޓިކެޓް ލިބިވަޑައިގަންނަވާނީ 2،382 ޑެލިގޭޓުން ކާމިޔާބުކުރައްވާ ކެންޑިޑޭޓަކަށެވެ. ވަގުތީ ނަތީޖާ ދައްކާ ގޮތުން މި ރޭހުގެ ކުރީގައި އުޅުއްވަނީ އެމެރިކާގެ ކުރީގެ ޚާރިޖީ ވަޒީރު ހިލަރީ ކްލިންޓަން އެވެ.\nނަތީޖާތަކަށް ބަލާއިރު އެމެރިކާގައި ކުރިއަށް އޮތް ރޭހަކީ ޑޮނަލްޑް ޓްރަމްޕާއި ހިލަރީގެ ކުރިމަތިލުމަކަށްވުން ވަރަށް ވެސް ގާތެވެ.\nވައިގެ ތެރޭ ކޮވިޑް ފެތުރޭ ކަމަށް 239 ސައިންސްވެރިން ބުނެފި


JP Ge Anhenun Isnagaifinama Party Ah Memberun Ithuru Vaane - Nahula - Vaguthu\nޖޭޕީގެ އަންހެނުން އިސްނަގައިފިނަމަ ޕާޓީއަށް މެންބަރުން އިތުރު ވާނެ - ނަހުލާ\nޖޭޕީއަށް މެންބަރު އިތުރުކުރަން ނަހުލާ، ނިލަންދޫގައި ފޮޓޯ: ޖޭޕީ\nސަރުކާރު ކޯލިޝަން ގައި ހިމެނޭ ޖުމްހޫރީ ޕާޓީއަށް މެންބަރުން އިތުރުކުރަން އެ ޕާޓީގެ އަންހެން ކަނބަލުން އިސްނަގައިފިނަމަ އެކަންވާނެ ކަމާއި މެދު އެއްވެސް ޝައްކެއް ނެތް ކަމަށް ޓްރާންސްޕޯޓް މިނިސްޓަރު އައިޝަތު ނަހުލާ ވިދާޅުވެއްޖެއެވެ.\nޖޭޕީއަށް މެންބަރު އިތުރުކުރުމަށް ނަހުލާ އިސްވެ ހުންނަވާ ޕާޓީގެ އަންހެން ކަނބަލުންނާއެކު ފ. ނިލަންދޫއަށް ކެމްޕޭނު ދަތުރެއް ކުރެއްވިއެވެ.\n"އަންހެނުން އިސްނަގައިގެންކުރާ ކޮންމެ ކަމެއް ކާމިޔާބުވާނެ ކަމަށް އަޅުގަނޑު ގަބޫލުކުރަން" ނިލަންދޫއަށް ކުރި ދަތުރާ ގުޅޭ ގޮތުން ދެއްވި ވީޑިއޯ އިންޓަވިއުއެއްގައި ޖޭޕީގެ ލީޑަރު ގާސިމް އިބްރާހިމްގެ ހަގު އަނބިކަނބަލުން ނަހުލާ ވިދާޅުވިއެވެ.\nޖުމްހޫރީ ޕާޓީގެ ކައުންސިލް މެމްބަރު އަދި ޓްރާންސްޕޯރޓް މިނިސްޓަރ @aishath_nahula އިސްވެ ހުންނަވާ ޕާޓީގެ ހަރަކާތައް ފ.ނިލަންދޫގައި ……#RashuDhathuru#JoinJP pic.twitter.com/CpxbdbH10p\n— JP Secretariat (@JPSecretariat) November 26, 2021\nއޭނާ ވިދާޅުވި ގޮތުގައި އަތޮޅު ތެރެއަށް ކެމްޕޭނުކުރަން ފެށި ދަތުރުތަކަކީ މުހިއްމު މަސައްކަތަކަށްވާއިރު ނިލަންދޫއަކީ ފެށުމެއް ކަމަށެވެ. ކުރިއަތް އޮތް ތަނުގައި ދަތުރުތައް އިތުރުކުރަން ޖެހޭ ކަމަށް ވިދާޅުވިއެވެ.\n"ޖޫމްހޫރީ ޕާޓީއާ ޕާޓީގެ ލީޑަރު ދެކެ ލޯބިވާ އެތައް ރައްޔިތުންނެއް އެބަ ތިބި ރާއްޖޭގެ އެކި ކަންކޮޅުތަކުގައި" ވިދާޅުވިއެވެ. ނިލަންދޫ އަކީ ގާސިމްއަށް ބޮޑު ތާއިދެއް އޮންނަ ރަށެއްކަން ފާހަގަކުރައްވާ ނަހުލާ ވިދާޅުވީ އެ ރަށުގެ ގިނަ އަދަދެއްގެ ބަޔަކު އަލަށް ޕާޓީއާ ގުޅިފައިވާ ކަމަށެވެ.\n"ނިލަންދޫ ރައްޔިތުންނަކީ ފެށުނީއްސުރެ ގާސިމް ދެކެ ލޯބިވާ ރައްޔިތުން ތިބި ރަށެއް" މި ސަރުކާރުގެ ގެނައުމުގައިވެސް ބުރަކޮށް މަސައްކަތްތަކެއް ކުރެއްވި ނަހުލާ ވިދާޅުވިއެވެ.\nޕާޓީގެ ހަރަކާތްތަކުގައި ނަހުލާ އިސްވެ އުޅުއްވަން ފައްޓަވާފައިވާއިރު ކޮވިޑް-19 ގެ ސަބަބުން ގިނަ ދުވަސްތަކެއް ވަންދެން ސިޔާސީ ހަރަކާތްތަކާ ދުރުގައި އުޅުއްވުމަށް ފަހު ގާސިމްވެސް ވަނީ މިހާރު ޕާޓީގެ ހަރަކާތްތަކުގައި ބައިވެރިވެވަޑައިގަންނަވަމުންނެވެ.\nވެރިކަމުގެ ނިޒާމު ބަރުލަމާނީއަށް ބަދަލުކުރުމާ ގުޅޭ ގޮތުން ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ ދާދި ފަހުން ގާސިމްއާ ބައްދަލުކުރައްވާފައެވެ. އެ ބައްދަލުވުމާ ގުޅޭ އެއްވެސް މައުލޫމާތެއް ދެއްވަން ގާސިމް ވަނީ އުޒުރުވެރިވެވަޑައިގެންފައެވެ. ނަމަވެސް ބަރުލަމާނީއާ ދެކޮޅުކަން ގާސިމް ފާޅުކުރައްވަމުންނެވެ.\nއިލެކްޝަން ކޮމިޝަންގެ ދަފްތަރު ދައްކާ ގޮތުން މި އަހަރުގެ އޮގަސްޓުގެ ނިޔަލަށް ޕާޓީގެ މެންބަރުންގެ އަދަދަކީ 13،174އެވެ.\nގާސިމްގެ ގެކޮޅުގެ ފާރުގައި "އިންޑިއާ އައުޓް" ޖަހައިފި\nކުރީގެ ސީޕީ ނަވާޒްއާއި ޖޭޕީ މެމްބަރަކު ދިމާކުރުމުން ގާސިމް ކޯފާ ވެއްޖެ\nރިޔާސީ އިންތިޚާބުގައި ޖޭޕީން ގާސިމް ވާދަކުރައްވާނެ - އިލްހާމް\nނޮވެމްބަރު 27, 2021 15:21\nބާރައް ކުރިޔައް ގޯހެންނޫ ނަހުލާ ދެކިވަޑައިގަންނަވާގޮތް.ނިލަންދޫ މީހުންނަކީ ގޮތުގައި ތިބޭބަޔެއް\nނޮވެމްބަރު 27, 2021 20:08\nގާސިމްގެ މިހާރު ތިބި4އަނބިން ވަރިކޮށްފަ އަނެއްކާ އާ4އަންހެނުންނާ ކައިވެނިކުރޭ އޭރުން ޕާޓީޔަށް4މީހުން އިތުރުވީ ، އައިސާ އޯކޭތަ ؟\nޑިސެމްބަރު 7, 2021 16:29\nކޮބައިތޯ ބޭނުމަކީ؟އަގުވެއްޓުން ނޫންކަމެއްނުވޭ.\nޑިސެމްބަރު 18, 2021 09:49\nގާސިމްބެ މާމިނގިލިން 23 އަހަރުގެ އަންހެނަކާއި ކައިވެނި ބައްލަވައިގަތް ހަބަރު ވެސް ދޮލުއަހަރު ކުރިން އަޑުއެހިން. ހޯރަފުށީ އައިޝާ ހަގުއަންބަށް މިތިޔުމުގައި އޮތީމަ، ސުވާލަކީ ހަކުދިންގެ މަންމަ އައިޝާ 25 އަހަރު ނުފުރޭތޯ؟ ނޫނީ މާމިގިލީ ކަނބުލޭގެ ވަރިކުރެއްވީތޯ؟


SunOnline: Hizbulaa ge badhalu hifumaaeku Lebanon aai Israel ge masrahu ge hoonukan kudavehje\nހިޒްބުﷲގެ ބަދަލު ހިފުމާ އެކު ލުބްނާނާއި އިސްރާއީލުގެ މަސްރަހުގެ ހޫނުކަން ކުޑަވެއްޖެ\nމުހައްމަދު ޖަވާދު ޔޫސުފު 02 Sep 2019, 12:13\nހިޒްބުﷲ ގެ ވެރިޔާ އައްޝައިޚް ހަސަން ނަސްރުﷲ\nބައިރޫތު (ސެޕްޓެމްބަރު 2): އިސްރާއީލުން މިދިޔަ ހަފްތާގެ އާދީއްތަ ދުވަހު ތިން ޑްރޯން ބޭނުންކޮށްގެން ލުބްނާނަށް އުދުވާނީ ހަމަލާތަކަށް ބަދަލުހިފުމުގެ ގޮތުން ލުބްނާނުގެ ހިޒްބުﷲ ޖަމާއަތުން އިސްރާއީލަށް ދިން ޙަމަލާތަކަށް ފަހު އެ ދެގައުމުގެ މަސްރަހުގެ ހޫނުކަން ކުޑަވެއްޖެ އެވެ.\nއިސްރާއީލުގެ އުދުވާނަށް ބަދަލުހިފުމުގެ ގޮތުން ހިޒްބުﷲ އިން ހަމަލާދިނީ ލުބްނާނާއި އިސްރާއީލުގެ ސަރަހައްދީ ރޮނގުގެ ކައިރީގައި އިސްރާއީލުގެ ފަޅިން ދުއްވާފައި ދިޔަ އަސްކަރީ ވެހިކަލަކަށެވެ. ރޮކެޓް ބޭނުންކޮށްގެން ހިޒްބުﷲ އިން ދިން އެ ހަމަލާގައި އިސްރާއީލުގެ ވެހިކަލް ވަނީ އެއްކޮށް އަނދައި އަޅިއަށްވެފަ އެވެ. އެ ހާދިސާގައި މީހަކު މަރުވިކަމަށް އިސްރާއީލުން އެއްބަސްވެފައި ނުވިނަމަވެސް ހިޒްބުﷲ އިން ވަނީ އެޖަމާއަތުން ހަމަލާދިން އިސްރާއީލުގެ އަސްކަރީ ވެހިކަލްގައި ތިބި މީހުން މަރުވެފައިވާކަން ކަށަވަރުކަމަށް ބުނެފަ އެވެ.\nހިޒްބުﷲ ބުނާ ގޮތުން އިސްރާއީލާ ދެކޮޅަށް ބަދަލުހިފީ ހަނގުރާމައެއްް ފަށައި އިތުރަށް މަސްރަހު ހޫނު ކުރުމުގެ ބޭނުމުގައި ނޫންކަމަށާ އެކަންކުރީ ހަމަލާއަކަށް ހަމަލާއެއް ދޭ އުސޫލުން ކަމުގަ އެވެ. އިސްރާއީލުން ވެސް ދިނީ ލުއި ހަމަލާއެއްކަމަށް ވާތީ ބަދަލުހިފުމުގެ ގޮތުން އިސްރާއީލަށް ވެސް ދިނީ ލުއި ހަމަލާއެއް ކަމަށް ހިޒްބުﷲގެ ބަޔާން ބުނެ އެވެ.\nހިޒްބުﷲގެ ހަމަލާތަކާ ގުޅިގެން އިސްރާއީލުން ވަނީ ދެކުނު ލުބްނާނުގައި އިސްރާއީލު ވެރިވެގަނެގެން އުޅޭ ޝިބްޢާ ސަރަހައްދަށް ބޮޑުބަޑިން ހަމަލާތަކެއް ދީފަ އެވެ. ނަމަވެސް އިސްރާއީލުގެ ހަމަލާތަކުން ގެއްލުމެއް ލިބިފައިނުވާ ކަމަށް ލުބްނާނުން ބުނެފައިވެ އެވެ.\nހިޒްބުﷲ އިން އިސްރާއީލުގެ އުދުވާނަށް ބަދަލުހިފާފައި މިވަނީ އެކަމަށް ބަދަލުހިފާނެ ކަމުގެ އިންޒާރު އެޖަމާއަތުގެ ލީޑަރު އައްޝައިޚް ހަސަން ނަސްރުﷲ ދެއްވާފައިވަނިކޮށެވެ. ހިޒްބުﷲގެ ރައްދު ހަމަލާއަކަށް ތައްޔާރުވުމުގެ ގޮތުން އިސްރާއީލު ވަނީ ލުބްނާންގެ ސަރަހައްދީ ރޮނގުގެ ކައިރީގައިވާ އިސްރާއީލުގެ ނޮދަން ކޮމާންޑް ސަރަހައްދަށް އިތުރު ސިފައިންނާއި ގިނަ އަދަދެއްގެ ހަތިޔާރު ވެސް ފާއިތުވި ދެތިން ދުވަހުގެ ތެރޭގައި ޖަމާކޮށްފަ އެވެ.\nއިސްރާއީލުން މިދިޔަ ހަފްތާގެ އާދީއްތަ ދުވަހު ތިން ޑްރޯން ބޭނުންކޮށްގެން ލުބްނާނަށް އުދުވާނީ ހަމަލާތަކެއް ދީފައިވާއިރު ލުބްނާނަށް ހަމަލާދިން އިސްރާއީލުގެ ތިންޑްރޯންގެ ތެރެއިން އެއްޑްރޯން ވައިގެ ތެރޭގައި ވަނީ ގޮވައި ކުދިކުދިވެފަ އެވެ. ދެވަނަ ޑްރޯން ވަނީ ހިޒްބުﷲގެ އޮފީހެއްގެ ކައިރިއަށް ވެއްޓިފަ އެވެ. ތިން ވަނަ ޑްރޯނުން ހަމަލާދިނީ ލުބްނާނުގައި މަރުކަޒުކޮށްފައިވާ ފަލަސްތީނުގެ މުޖާހިދުންގެ ޖަމާއަތެއްކަމަށް ޕޮޕިއުލާ ފްރަންޓްގެ މަޒުކަޒަކަށް ކަމަށް ލުބްނާން ސަރުކާރުން ބުނެފައިވެ އެވެ.\nއިސްރާއީލުން ލުބްނާނާ ދެކޮޅަށް ހިންގި އެއުދުވާނަށް ރައްދު ދޭނެކަމުގެ އިންޒާރު ދެއްވަމުން މިދިޔަ ހަފްތާގައި ހިޒްބުﷲގެ ވެރިޔާ އައްޝައިޚް ހަސަން ނަސްރުﷲ ވިދާޅުވެފައި ވަނީ އިސްރާއީލުގެ އަސްކަރީ ފައިޓާޖެޓްތަކުން ލުބުނާނުގެ ވައިގެ ސަރަހައްދަށް ބޭނުންއިރަކު ވަދެ ގޮސް ބޮން އެޅި ޒަމާން މާޒީވެފައިވާ ކަމަށާ އިސްރާއީލުން ލުބްނާނަށް ދޭ ކޮންމެ އުދުވާނަކަށް ހިޒްބުﷲ އިން ރައްދު ދޭނެކަމުގަ އެވެ.\nއިސްރާއީލުގެ އަނިޔާވެރިކަމާއި އުދުވާނަށް އަބަދުވެސް ތާއީދުކުރާ އެމެރިކާ އިން ހިޒްބުﷲ އިން އިސްރާއީލަށް ދިން ރައްދު ހަމަލާ ކުށްވެރިކޮށްފައިވާ އިރު އިސްރާއީލުން ލުބްނާނާ ދެކޮޅަށް ހިންގި އުދުވާނަށް ގަލްފުގެ އަރަބި ގައުމެއް ކަމަށްވާ ބަހްރައިން އިން ވެސް ވަނީ ތާއީދުކޮށްފަ އެވެ. އެމެރިކާއެކޭ އެއްގޮތަށް ބަހްރައިން ވެސް އިން ވަނީ ހިޒްބުﷲ އިން އިސްރާއީލަށް ދިން ރައްދު ހަމަލާ ކުށްވެރިކޮށް އިސްރާއީލުގެ ދިފާއުގައި ފާޅުގައި ވާހަކަ ދައްކައިފަ އެވެ. (ނޫސްއެޖެންސީތައް)\nލުބްނާނުގައި އައު ސަރުކާރެއް އެކުލަވާލެވޭގޮތް ވެއްޖެ\nލުބްނާނުގެ މިސާލަކީ ދިޔަވަމުންދާ އޮޑިއެއްގެ މިސާލު: ބައްރީ\nލުބްްނާނުގައި މުޒާހަރާު ކުރަނީ ލީޑަރުންނާ ދެކޮޅަށް


Rape Case: “Emeehun Ulhuny Aharen Rape Kuraakah Noon" - Vaguthu\nރޭޕް ކޭސް: "އެ މީހުން އުޅުނީ އަހަރެން ރޭޕް ކުރާކަށް ނޫން"\nމާލޭ މަގުމައްޗަށް ކުޑަ އަމާންކަމެއް ވަގުތު އިމޭޖެސް:- އަހްމަދް އަލީ\nމިދިޔަ ހުކުރު ދުވަހުގެ ރޭ މާލޭގައި އަންހެނަކު ރޭޕް ކުރި މައްސަލާގައި ތަފާތު ވާހަކަތަކެއް ދަނީ ދެކެވެމުންނެވެ. އެއީ ރޭޕް ކޭސްއެއް ނޫންކަަމަށް ބުނެ މަންޒަރު ދުށް މީހަކު ދިގު ބަޔާނެއް ފޭސްބުކްގައި ލިޔުނެވެ. ޖިންސީ މައްސަލަތަކާއި، ޖިންސީ ފުރައްސާރަ އާއި އަދި އެފަދަ ކަމަކަށް ހިތްވަރު ދޭ މީހުން ދެކެ ދިވެހިން އިންތިހާއަށް ރުޅި އަންނައިރު، އެފަދަ މައްސަލަތައް އަވަހަށް ބަލާ ފިޔަވަޅު އަޅަން ދިވެހިން ބޭނުން ވެއެވެ. އަދި އެފަދަ މައްސަލަތައް ތަކުރާރުވިޔަ ނުދޭން ވެސް ދިވެހިން ބޭނުން ވެއެވެ.\nއެހެންވެ މި ރޭޕްގެ މައްސަލަ ފެންމަތިވުމާއެކު ވެސް ދިވެހިން ކެކި ގަތީއެވެ. އެތަނުގައި ހިނގީ ރޭޕްގެ އަމަލެއް ކަމަށް ބުނެ އެތައް ވާހަކައެއް މިހާރު ވެސް ދެކެވެމުންދެއެވެ.\nމިދިޔަ ހުކުރު ދުވަހުގެ ރޭ 8:20 ހާއިރު ލެމަން ގްރާސް ރެސްޓޯރެންޓް ހުންނަ މަގުގައި ހިނގައިދިޔަ އެ ހާދިސާގެ ވީޑިއޯއިން ފެނިގެން ދަނީ ފިރިހެނަކު އެ އަންހެން މީހާ އަތުގައި ހިފާ ދަމާފައި ގެންދަން މަސައްކަތް ކުރާ މަންޒަރެވެ. އެ ވަގުތު އެ އަންހެން މީހާ ގަދަ ދައްކަމުން ދެއެވެ. އެވަގުތު އަންހެން މީހާ ބިންމައްޗަށް ވެއްޓުމުން ދެމީހަކު ވެގެން ގަދަބާރުން އަންހެން މީހާ ގޯޅިގަނޑެއްގެ ތެރެއަށް ވެއްދިއެވެ. އެކަކު ހިފަނީ އަންހެން މީހާގެ ފައިގައެވެ. އަނެކަކު ކޮނޑުގައެވެ.\nއެކަން ހިނގަމުންދިޔަ އިރު، އެ މީހުން ކުރިމަތިން ވެސް މީހަކު ހިނގާފައިދާ މަންޒަރު ފެނެއެވެ.\nއެ ވީޑިއޯއިން ފެނުނު މަންޒަރުތަކަށްބަލާއިރު، ހަމަ އެފަދަ ކަމެއް ހިނގާފާނެ އެވެ. އެއީ އަންހެން މީހާގެ ނުރުހުމުގައި އެފަދަ ތަނަކަށް ވެއްދީމައެވެ.\nމި ވީޑިއޯ އާއްމުވި ފަހުން، އެ އަންހެން މީހާ އެއީ ރޭޕްއެއް ނޫން ކަމަށް ބުނާ ވީޑިއޯއެއް ވެސް ވަނީ މީސް މީޑިއާގައި ދައުރުވާން ފަށާފައެވެ.\nއެ ވީޑިއޯގައި ފެނިގެން ދަނީ ރޭޕްގެ ޝިކާރައަކަށްވި ކަމަށް ބުނާ އަންހެން މީހާ އެވެ. އޭނާ ދުންފަތުގެ އިސްތިއުމާލު ކުރާތަން އެ ވީޑިއޯއިން ފެނިގެންދާއިރު، އެ ވީޑިއޯއިން ފުރަތަމަ އަޑުއިވިގެން ދަނީ އެ ހާދިސާ ހިނގި ގޮތް ކިޔަދިނުމަށް މީހަކު ބުނާ އަޑެވެ.\nއެގޮތުން އޭނާ ކުރި މެސެޖެއް، "ވިޝަންޓޭއަށް" ގެޓްވީ ނުބައި ކޮށް ކަމަށް ބުނެފައި ވެއެވެ.\n"ރޭޕް ކުރާ ކަށް ނޫން އުޅުނީ، އަހަރެން އަދިވެސް ނުދެވޭ ފުލުހުންނަށް ބަޔާނެއް". އެ ވީޑިއޯގައި އޭނާ ބުނެފައި ވެއެވެ.\nއެ އަންހެން މީހާ ރޭޕް ކުރި ކަމަށް ބުނެފައި ވަނީ ލެމަން ގްރާސް ރެސްޓޯރެންޓް ހުންނަ މަގުގައި، ހުންނަ ހިމަ ގޯޅިގަނޑަކަށް ވައްދައިގެންނެވެ.\nމި މައްސަލާގައި ހިމެނޭ އަންހެން މީހާ އާއި އެ މައްސަލާގައި ހައްޔަރު ކުރި ދެ ފިރިހެނުންގެ ތެރެއިން އެކަކީ ލޯބީގެ ގޮތުން ގުޅިގެން އުޅޭ މީހުން ކަމަށް ވެއެވެ. އެ މައްސަލާގައި އުމުރުން 18 އަހަރުގެ ދިވެހި ފިރިހެނަކާއި 23 އަހަރުގެ ދިވެހި ފިރިހެނެެކެވެ. މި ދެ މީހުންގެ ބަންދުގެ މުއްދަތު ވަނީ އިތުރު ކޮށްފައެވެ.\nއޭޕްރީލް 23, 2021 17:22\nރޭޕްކުރިއަސް ނުކުރިއަސް މަގުމަތިން ފެނިގެންވާނެ މަންޒަރެއްނޫން އެއީ އަކީ ، އެމީހުންނަށް އަދަބު ލިބެންޖެހޭނެ\nމަގުމަތިން އެކަންޏެއް ނޫން އެއްވެސް ތަނެއްގަ ހިނގައިގެން ވާނެ އަމަލެއްނޫން މިއީ\nއޭޕްރީލް 23, 2021 17:53\nގޭންގުން އަންހެންމީހާއަށް ބިރު ދެއްކީދޯ....މައްސަލަ ދޫކޮއްލަން....\nއޭޕްރީލް 23, 2021 22:28\nގޭންގަކުން ބިރެއް ނުދައްކާ. ވާނުވާ ނޭނގި ކޮމެންޓު ކުރާތި އަދިވެސް.\nއޭޕްރީލް 24, 2021 01:00\nމިހާރު މިއުޅޭ ބައެއް އަންހެންކުދިންނަށް މާހޮޓުވެގެން އުޅޭ ފިރިހެނުންގެ ހާލަތު. ކޯއްޗެއްބާ އެމީހުން ފަރާތުން ލިބެނީ. ބޭނުން ވަނީ އަތްއިސްކުރާ އަނިޔާކުރާ ލިބޭހައި ލާރިއެއް އަތުލައި ބިރުދައްކައިގެން ބޭނުންހާ ކަމެއްކޮށް ގޮޅި ގަމީހުގައި ދުވާ ސިނގިރޭޓު ކުނިވަހުގައި އުމުރު ދުއްވާލަން. އަންހެނެއްގެ ހައިސިއްޔަތުން މިބުނަނީ އަންހެންކުދިން އަމިއްލައަށް މިލިބިގަންނަ ނިކަމެތިކަމެއް ހަމަ އެއްގޮތަކަށްވެސް ނުވިސްނޭ.\nއޭޕްރީލް 23, 2021 19:59\nމިލިޔުން ރަނގަޅު... މި ހެން ތާ ހުރި ކޮށް ލިޔެބަލަ. ތެޅުބާލާއި އަވަސް އަރުވަާލައިގެން ތާކުން ތާކު ނުޖެޙޭ ގޮތަށް ނުލިޔެ. ޝުކިރިއްޔާ.\nއޭޕްރީލް 23, 2021 20:14\nފުލިހުން އެއަންހެން ކުއްޖާ ގެ މައިން ބަފައިންނާ ސުވާލު ކޮށްލަ ބަލާށެވެ.\nއެކަކު ގަޔަށް އަނެކަކު އަތްލުމަކީ އެމީ ހެއްްގެ ޙައްޤަށް އަރައިނުގަތުން ކަމަށް ދެއްކޭނެ އެއްވެސް ދަލީލެއް ނޯންނާނެ.. އެއީ ކޮންމެ ދީނެއްްގެ ކޮންމެ މީ ހަކު ކުރިޔަސް އިންސާނިއްޔަތާ ފުށޫއަރާނެ އެ މައްސަލަ. އަމުދުން މާތް ކަލާނގެ މި ހާ މާތްކުރައްވާ ތައްޔާރުކުރައްވާފާ އޮތް މަ ހެއްގާ އެފަދަ ފާސިދުކަމެއް ކޮށް ރައްޔިތުންނައްވެސް އެ މަންޒަރު ފެނިފާ އޮވެމެ އެއް މައްސަލައެއްގާ ދެގޮތަށް ވާ ހަކަދެއްކީމާ އާންމުންނަށް ވަރަށް އޮޅުންއަރާނެ އެ މައްސަލަ... ރަނގަޅަށް ސާބިތުކޮއް ހުއްޖަތްދެއްކޭވަރުވީމާ ޚަބަރު ލިޔޭ...\nއަލިފާނަށް ދަރުއެޅުމުގެ ބަދަލުގައި އަލިފާނަށް ފެންއެޅުން ރަނގަޅެވެ.\nއޭޕްރީލް 23, 2021 23:43\nދޮގުތެދު ނުބަލަ އި، ނޫސްތަކުގަ އި ވާހަކަ ފަތުރާލަނީ އެވެ.\nއޭޕްރީލް 24, 2021 05:50\nސަފާރީ ރޯޔަލް ރޭޕް ކޭސްއާ އެއްވެސް ތަފާތެއް ނަތް. އިއްޒަތްތެރި މެނބގެ އަރިސް ބޭފުޅުންވީމަ ވާނީ އެހެން.\nއޭޕްރީލް 24, 2021 15:04\nއެ ވީޑިއޯ ބަލާފަ ފުރަތަމަވެސް ހީވި އަންހެން ކުއްޖާ ދަންނަ މީހެކޭ އޭނަ އަތުގައި ހިފައިގެން އެހެން ގެންދިއައީ. ދެން އިންތިޒާރުކުރީ އަންހެން ކުއްޖާ އެކަމާ ބެހޭ ގޮތުން ބުނާ އެއްޗެއް އިވޭނެ އިރަކަށް.


ސީލެއްގެ ނަޖިހުން ފެނުނު ޕެންޑްރައިވެއްގެ ވެރިޔާ ހޯދަނީ\nލެޕަޑް ސީލްއެއްގެ ނަޖިހުގެ ތެރެއިން ފެނުނު ޕެންޑްރައިވެއްގެ ވެރި ފަރާތް ހޯދަން ނިއު ޒިލެންޑްގެ ނެޝަނަލް އިންސްޓިޓިއުޓް އޮފް ވޯޓަ އެންޑް އެޓްމޮސްފެރިކް ރިސާޗް (އެންއައިޑަބްލިއުއޭ) އިން އިއުލާންކޮށްފި އެވެ.\nހެނދުނު ރަނގަޅަށް ނާސްތާކުރުމަކީ ބަރުދަން ލުއިކުރުމަށް އެހީއެއް ކަމަށް ބުނާ ވާހަކަ ރަނގަޅު ނޫން ކަމަށް އާ ދިރާސާއެއްގައި ބުނެފި އެވެ.\nހިރުގަނޑަށް ކުރިމަތިވާ އިންފެކްޝަންތަކުން ސިކުނޑި އަށް އަސަރުކޮށް އަލްޒެއިމާ ނުވަތަ ހަނދާން ނެތޭ ބައްޔަށް މަގު ފަހިވެދާނެ ކަމަށް ދިރާސާއެއްގައި ބުނެފި އެވެ.\nނިދާ ވަގުތާ ގާތްވެފައި ވަނިކޮށް ކާންވާނެތަ؟\nކުރިން ބުނަމުން އައީ ރޭގަނޑު ކާ ނަމަ، އެންމެ ލަސްވެެގެން ވެސް، ނިދުމުގެ ދެ ގަޑިއިރު ކުރިން ކާންޖެހޭނެ ކަމަށެވެ. އެކަަމަކު ފަހުގެ ދިރާސާއަކަށް ފަހު ބުނަނީ އެއީ މުޅިން ރަނގަޅު ވާހަކައެއް ނޫން ކަމަށެވެ.\nސެލްފީ ނަގަން ހަދައިގެން ކުޑަހުޅު ހަލާކުވެދާނެ\nސެލްފީ ނަގަން ފޯރި ހުންނަ މީހުން މިއީ ސީރިއަސްކޮށް ވިސްނައިލަން ޖެހޭ ކަމަކަށް ވާނެ އެވެ. ދިރާސާއެއްގައި ބުނާ ގޮތުން ސެލްފީ ނަގަން ދެވިހިފުމަކީ މީހާގެ އަތުގެ ކުޑަހުޅު ވެސް ހަލާކުވާ...\nޒަހަމްތައް ތިން ދުވަހުން ފަސޭހަކޮށް ދޭ ޕެޗެއް\nހަށިގަނޑަށް ލިބޭ ޒަހަމްތައް ވަރަށް އަވަހަށް ފަސޭހަކޮށްދޭ އީ-ބެންޑޭޖެއް (ޕެޗެއް) އެމެރިކާގެ ވިސްކޮންސިން މެޑިސަން ޔުނިވަސޓީގެ ސައިންސްވެރިން އިޖާދުކޮށްފި އެވެ.


އިންޑިއާގައި "ވަޓްސްއަޕް ޕޭ" ތައާރަފްކޮށްފި\nNovember 08, 2020 14:45:39\nއިންޑިއާއަކީ ވަޓްސްއަޕްގެ އެންމެ ބޮޑު މާކެޓު\nއިންޑިއާގެ އެންމެ ގިނަ ބަޔަކު ބޭނުންކުރާ އެއް މެސެޖިންގ ޕްލެޓްފޯމް، ވަޓްސްއަޕް މެދުވެރިކޮށް ފައިސާ ފޮނުވޭގޮތަށް، "ވަޓްސްއަޕް ޕޭ" އިންޑިއާގައި ތައާރަފްކޮށްފިއެވެ.\nފޭސްބުކްއިން ހާމަކޮށްފައިވާ ގޮތުގައި، ހުކުރު ދުވަހުން ފެށިގެން ވަޓްސްއަޕް ޕޭ އިންޑިއާގެ 20 މިލިއަން މީހުންނަށް ބޭނުންކުރުމުގެ ހުއްދަ އެ ގައުމުގެ ނޭޝަނަލް ޕޭމެންޓް ކޯޕަރޭޝަންއިން ވަނީ ދީފައެވެ. މިކަން ބުރާސްފަތި ދުވަހު އެ ކޯޕަރޭޝަންއިންވެސް ވަނީ ރަސްމީކޮށް އިއުލާންކޮށްފައެވެ.\nޔުނިފައިޑް ޕޭމަންޓްސް އިންޓަފޭސް (ޔޫޕީއައި) ގެ އެހީގައި ފޯރުކޮށްދިނުމަށް ހަމަޖެހިފައިވާ މި ހިދުމަތް ޓެސްޓްކުރަމުން އަންނަތާ މިހާރު2އަހަރު ވެއްޖެއެވެ. 2018 ވަނަ އަހަރުން ފެށިގެން 1 މިލިއަން މީހުންނަށް މި ހިދުމަތް ހޯދުމުގެ ފުރުސަތު ލިބިފައިވެއެވެ.\nރަސްމީކޮށް މި ހިދުމަތް ގިނަ މީހުންނަށް ފޯރުކޮށްދިނުމުގެ ހުއްދަ ލިބުމާއި ގުޅިގެން ފޭސްބުކްގެ ވެރިޔާ މާކް ޒަކަބާގް ވިދާޅުވީ، މި ހުއްދަ ލިބުމުން އުފާ ކުރާކަމަށާއި މިކަމުގެ ސަބަބުން އާއިލާއަށާއި ރައްޓެހިންނަށް ފައިސާ ފޮނުވުމަކީ ވަޓްސްއަޕް މެސެޖެއް ފޮނުވާލުންހާ ފަސޭހަކަމަކަށް ވެގެންދާނެކަމަށެވެ. މިކަމުން ގިނަ ފައިދާތަކެއް ވާނެކަމަށް ޒަކަބާގް ވަނީ ވިދާޅުވެފައެވެ.\nއިންޑިއާއަކީ ވަޓްސްއަޕްގެ އެންމެ ބޮޑު މާކެޓެވެ. އެ ގައުމުގައި ވަޓްސްއަޕް ބޭނުންކުރާ 400 މިލިއަން މީހުން ދިރިއުޅެއެވެ. އޭގެތެރެއިން، މި ހިދުމަތް ލިބޭނީ އަދި އެންމެ 20 މިލިއަން މީހުންނަށެވެ. އެހެންނަމަވެސް، ނޭޝަނަލް ޕޭމެންޓް ކޯޕަރޭޝަންއިން ހިދުމަތް ލިބޭ މީހުންގެ އަދަދު އިތުރުކުރުމުގެ ހުއްދައެއް އަވަސް މުސްތަގްބަލެއްގައި ދޭނެކަމަށް ބެލެވެއެވެ.


Ehifunee Kon Kahala Roadha ehtho? | Dhiislam\nއެހިފުނީ ކޮންކަހަލަ ރޯދައެއްތޯ؟\nދިއިސްލާމް ޑެއިލީ މެއި 17, 2018\nލިޔުނީ : އަބޫ ސުމައްޔާ\nމިހާރު އަޅުގަނޑުމެންނާއި މިވަނީ 1439 ވަނަ އަހަރުގެ ބަރަކާތްތެރި ރަމަޟާންމަސް ބައްދަލުކޮށްފައެވެ.އަދި އެމަހުން އެއްދުވަސް "ސަރުކާރުގެ ކަލަންޑަރުން" ފާއިތުވެސް ވެއްޖެއެވެ.\n" ތަރާވިސްދަމު ސައިބުއިން، ރޯދަ ވީއްލަ ކަރާފަނި ގިރުން، ރޯދަކުރުކުރަށް ގުޑިއެރުވުން މިއީ ހުސް ޘަޤާފީގޮތުން ކުރާ ކަންތައްތައް ދޯ" ރޯދައާއި ބެހޭގޮތުން މީހަކު ބުންޏެވެ.\n"ޤުރުއާންކިޔެވުމާއި ، ތަރާވިސްނަމާދު ކުރުމާއި ދަމުނަމާދު ކުރުން އަދި ދުވާލު ރޯދައަށް ހުރުން ފަދަ ކަންތައް އެއީ އަޅުކަމަކީ ރޯދަމަހު ކުރާ. އެހެންނެތް ނޫންތަ . މަ ނުބައިކޮށްތަ މި ބުނީ އަނެއްކާ.." އަނެއްކާވެސް ހަމަ އެމީހާ ބަސްކޮޅެކެވެ.\nމިހާރު މިވަނީ އެމީހާގެ ބަހަށް އަޅުގަނޑުމެން "ޙުކުމެއް" ނެރެއްޖެހިފައެވެ. އެއްވެސް ޝައްކެއްނެތެވެ.އެންމެ ފުރަތަމަ ބަޔާންކޮށްފައިވާ ކަންތައްތަކަކީ ޘަޤާފީގޮތުންރޯދަމަހާއި ގުޅިލާމެހިފައިވާ ކަންތަކެވެ. މިކަމާއި އަޅުގަނޑާއި ތިޔަ ކިޔުންތެރިޔާއާއި އެއްބަސްވަމެއްނޫންތޯއެވެ.\nދެން ދެވަނަ ލިސްޓަށް ބަލާލަމާތޯއެވެ. މުޅިންވެސް ހުރީ "އަޅުކަމެވެ". އެއްބަސްވެވަޑައިގަންނަވަމެއްނޫންތޯއެވެ. ދެބަސްވަންޏާ ތިރީގައި މިވާ ލައިނުގައި ޖީބުގައި އިން ގަލަށް ނަގާފަ ލިޔެލަބަލާށެވެ.\nކޮންމެއަކަސް އަޅުގަނޑާއި ތިޔަބޭފުޅާއާއި އަދި ކައިރީގައި ތިޔަ އިންނެވި ކުއްޖާވެސް އެއްބަސްވާގޮތުގައި ރޯދަ ހިފުމާއި ޤުރުއާން ކިޔެވުމާއި އަދި ރޭއަޅުކަށް ކުރުން މިއީ ހުސް ﷲ ލައްވާފައިވާ އަދި ދީނުގައި ޝަރުޢުކުރަށްވާފައިވާ އަޅުކަންތަކެވެ. މިއިން ކޮންމެ އަޅުކަމެއްގައި ވަނީ ވަކި މަޤްޞަދެއްލައްވާފައިކަން ކަށަވަރެވެ.\nއެގޮތުން ރޯދައަކީ އެއަޅުކަމުގެ މަޤްޞަދު ސީދާ ނައްޞުން() ވަނީ ބަޔާންކުރައްވާފައެވެ. އެއީ "ތިޔަބައިމީހުން ތަޤްވާވެރިވުމަށްށެވެ." ()\nއެހެންކަމުން ރޯދަ ހިފާނިމޭ އިރު "ތަޤްވާވެރި" ކަން ނުލިބޭނަމަ އެކުރެވުނީ އަޅުކަމެއްތޯ ނުވަތަ ޘަޤާފީ ކަމެއްތޯ ސުވާލު ނުއުފެދޭތޯއެވެ؟\nއަޅުގަނޑު ގެ ހިތުގައި ހަމަ އުފެދި އުތުރިއަރަނީ އެވެ. ފަހަރުގައި މިއީ ތިބޭފުޅާއި އަޅުގަނޑާއި ޚިޔާލުތަފާތުވާންޖެހޭ ނުކުތާއަށް ވުން ގާތެވެ. ނަމަވެސް އަޅުގަނޑުގެ ޚިޔާލު ލިޔެލާނަމެވެ.\nރޯދަ ހުފުމަކީ ﷲތަޢާލާ އުއްމަތުގެ މައްޗަށް ކޮންމެ އަހަރަކު ރަމަޟާން މަހުގައި ހިފުމަށް ފަރުޟްކުރައްވާފައިވާ އަޅުކަމެކެވެ. އެއަޅުކަމުގެ މަޤްޞަދަކީ "ﷲއަށް ތަޤްވާވެރިވުމެވެ." އެހެންކަމަށްވާނަމަ ތިރީސްދުވަހު ރޯދަހިފާ ނިމޭއިރު އަޅުގަނޑުމެންގެ ޙަޔާތަށް އިތުރު ހެޔޮ ބަދަލެއް ނާދެއެވެ. ނަމާދުކުރުމަށް ފަރުވާތެރިނުވޭަނަމަ އަދި ބަނގުރާބުއިމުން ދުރުނުވެވޭނަމަ ނުވަތަ ރިބާކެއުން ހުއްޓާނުލެވޭނަމަ ތިރީސް ދުވަހު އަޅުގަނޑުމެންނަށް އެކުރެވުނީ ކޮންކަމެއްތޯއެވެ. ރޯދަހިފީ ނޫންހޭ ތިބޭފުޅާ ވިދާޅުވިޔަސް އަޑަށް ބާރުލާފައި އަޅުގަނޑު ދަންނަވާނީ އެކުރެވުނީ އެހެންކަމެއްކަމަށްށެވެ. ކޮން ކަމެއްކަންވެސް ބުނެފާނަމެވެ.\n" ތިރީސް ދުވަހު ނުކައިނުބޮއި ރޯދައަށް ހުރެ އެކަމަކުވެސް އެކަމުން ﷲއަށް ބިރުވެތިވުން އިތުރުނުވެ އަދި ކުރަމުންއައި ފާފަތަކުން ދުރުހެލިނުވޭނަމަ އެދުވަސްތަކުގައި އެކުރެވުނުކަމަކީ ތިރީސްދުވަހު ކާރާފަނި ބޮވުމާއި ތިރީސް "ތަރާވިސްދަމަށް" އެރުމާއި ތިރީސް ގުޑި ޖައްވުގެ ތެރެއަށް އެރުވުމެވެ."\nވީމާ އެހިފުނީ "ޘަޤާފީ ރޯދަ" އެއްނޫންތޯއެވެ؟\n ( ނައްޞުގެ މުރާދަކީ: އިތުރު މާނައެއް ކުރުމުގެ ޖާގައެއް ނެތްހާ ސާފުސީދާކޮށް އެއާޔަތެއްގައު ނުވަތަ ޙަދީޘެއްގައި ވާ ވާހަކަތައް ދޭހަވެ އެގުމެވެ.)\n ބައްލަވާ: ސޫރަތުލް ބަޤާރާގެ 187 ވަނަ އާޔަތް.\nއިސްމާޢިލް އާދިލް5ދުވަސް ކުރިން


ތާރީޚުގައި ރީތި ނަން ލިޔުން! – Ilm\nތާރީޚުގައި ރީތި ނަން ލިޔުން!\nބައެއް މީހުން ވިސްނައި އުޅެނީ ތާރީޚުގައި އޭނަގެ ނަން ލިޔެވިގެންދާނެ ގޮތަކާމެދުއެވެ. އޭގެ ޒާތުގައި މިއީ ގޯސް ކަމެއް ނޫނެވެ. ނަމަވެސް، އެއަށްވުރެ ކުރިން، މިހާރުވެސް ތިމަންނަގެ ވާހަކަ2ފޮތެއްގައި ތެދުވެރި ވަފާތެރި މަލާއިކަތުން ލިޔުއްވަމުންދާކަން ހަނދާނުގައި ބަހައްޓަން ޖެހޭނެއެވެ.\nމި ދެ ފޮތުގައި ލިޔެވޭ ވާހަކަތަކަކީ އޭގެ ސަބަބުން ތިބާގެ ކާމިޔާބާއި ނާކާމިޔާބު ވަޒަން ކުރެވޭނެ ދެ ފޮތެވެ. އެހެންކަމުން، މީގެ ތެރެއިން ހެޔޮ ކަމުގެ ފޮތުގައި އިޚްލާޞްތެރިކަމާއެކު ގިނަ ވާހަކަތަކެއް ލިޔެވިގެންދޭތޯ މަސައްކަތް ކުރަންވާނެއެވެ.\nތާރީޚް ލިޔާ މުއައްރިޚުންނަކީ ބޭރު ފުށަށް އެއްޗެހި ލިޔެ އުޅޭ ބައެކެވެ. އަދި އޭގެ އިތުރުން އެމީހުން ލިޔާ ތާރީޚަކީ ބައެއްފަހަރު އެމީހުންގެ މިޒާޖާއި ތަބީޢަތާއި މާހައުލާ ގުޅިގެން އަންނަ އެއްޗެކެވެ. ތާރީޚު ތަފްސީރުކުރުމުގައި މިކަންތައްތަކުގެ އަސަރުކޮށް، ވަކި ކޮޅަކަށް ޖެހި، އެ ލިޔެވޭ ތާރީޚަކީ މުޅިން ތެދުވެރި ތަފްސީރަކަށް ވެގެން ނުދާގޮތްވެސް އެބަ ދިމާވެއެވެ. މީގެ މިސާލަކީ، އެކެއްގެ ކައިރީގައި ބަޠަލަކަށްވާ މީހާ، އަނެކެއްގެ ކައިރީގައި ބާޣީއަކަށް ވެގެން ގޮސްފައި އެބަހުއްޓެވެ.\nނަމަވެސް،2ފަތުގައި ލިޔެވިގެންދާ ވާހަކަތަކުގައި މިފަދަ އަސަރުތަކެއް ނުހިމެނޭނެއެވެ. އެއީ ތިބާ ޙަޔާތުގައި ކުރި ކަންތައްތަކުގެ ލޯގަނޑު ތަޞްވީރެކެވެ. އޭގައި ހުންނަނީ ތިބާ ސިއްރާއި ފާޅުގައި ކުރި ކަންކަމުގެ ވާހަކައެކެވެ.\nއެހެންވީމާ، ތާރީޚުގައި ލިޔެވިގެންދާނެ ކަންކަމާމެދު ވިސްނުމުގެ ބަދަލުގައި، އާޚިރަތަށް ވިސްނައިގެން މަސައްކަތްކޮށްފި އަޅެއްގެ ދުނިޔެވީ ތާރީޚުވެސް އަދި އުޚުރަވީ ތާރީޚުވެސް ރީތިވެގެންދާނެއެވެ.


Vazeefaa baazaaruge adhadhuthah, eki verin eki gothah! | Mihaaru\nއެމްޓީސީސީން ބޭއްވި ޖޮބް ފެއާއެއްގައި ޒުވާނަކު ފޯމެއް ފުރަނީ: ވަޒީފާ އުފެދުމާ ބެހޭ ގޮތުން ލިބޭ އަދަދުތަކުގައި ބޮޑެތި ތަފާތުތަކެއް ހުރޭ\nވަޒީފާ ބާޒާރުގެ އަދަދުތައް، އެކި ވެރިން އެކި ގޮތަށް!\n21 އެޕްރީލް 2017 - 14:18 14 comments\nސަރުކާރުގެ އެއް އަމާޒަކީ ވަޒީފާގެ ފުރުސަތުތައް ފަސް އަހަރުގެ ރިޔާސީ ދައުރު ނިމުމުގެ ކުރިން 94،000 ވަޒީފާ އުފައްދައި ރައްޔިތުންނަށް އުފާވެރިކަން ގެނެސް ދިނުމެވެ. އެކަމަކު މިހާރު އުފެދިގެން އުޅޭ ބަހުސަކީ ރައީސް އަބްދުﷲ ޔާމީންގެ ސަރުކާރުން މިހާތަނަށް އުފެއްދި ވަޒީފާތަކުގެ އަދަދެވެ. ރައީސް ޔާމީން ވިދާޅުވާ އަދަދަކާއި މިނިސްޓަރުން ދެއްވާ މައުލޫމާތުތަކާ ގުޅުމެއް ނެތެވެ.\nއެ ތަފާތުތައް ސިޔާސީ އިދިކޮޅު ފަރާތްތަކުން ނަގަނީ އޮޅުވާލުމެއްގެ ގޮތުގަ އެވެ.\nރައްޔިތުންގެ މަޖިލީހުގެ މި އަހަރުގެ ފުރަތަމަ ޖަލްސާގައި އިއްވެވި ރިޔާސީ ބަޔާނުގައި، ރައީސް ޔާމީން ވިދާޅުވީ ސަރުކާރުގެ ތިން އަހަރުގެ ތެރޭގައި އެކި ދާއިރާތަކުން 64،000 އަށް ވުރެ ގިނަ ވަޒީފާ އުފެދިފައިވާ ކަމަށެވެ. އަދި މި އަހަރު ހުޅުވާ ރިސޯޓުތަކާއި ސަރުކާރުން ހިންގަން ހަމަޖެހިފައިވާ ބޮޑެތި މަޝްރޫއުތަކަށް ބަލާއިރު، 2017 ވާނީ ވަޒީފާގެ ބާޒާރު ތިޔާގި އަހަރަކަށް ކަމަށް ވެސް އެމަނިކުފާނު ވިދާޅުވި އެވެ.\nކުރިން ސަރުކާރުން ބުނެފައި އޮތީ އޭރު 70،000 ވަޒީފާ އުފައްދާފައިވާ ކަމަށެވެ. އެހެންކަމުން ރައީސް ޔާމީން އެ ދެއްވީ 6،000 މަދު އަދަދެކެވެ.\nމީގެ ދެ އަހަރު ކުރިން، 2015 ގައި ޒުވާނުންގެ އެވޯޑް ދޭން ބޭއްވި ޖަލްސާގައި އޭރުގެ ޔޫތު މިނިސްޓަރު، އަދި މިހާރު ރައީސް އޮފީހުގެ މިނިސްޓަރު އަހުމަދު ޒުހޫރު ވިދާޅުވީ ރައީސް ޔާމީންގެ ފުރަތަމަ ދެ އަހަރުގެ ތެރޭގައި 70،000 އަށް ވުރެ ގިނަ މީހުންނަށް ވަޒީފާގެ ފުރުސަތު ތަނަވަސްކޮށްދީފައިވާ ކަމަށެވެ.\nއެކަމަކު ރައީސް ޔާމީނާއި ޒުހޫރު އޭގެ އެއްވެސް ތަފްސީލެއް ނުދެއްވަ އެވެ. ވަޒީފާގެ ބާޒާރާ ބެހޭ ގޮތުން ތަފްސީލް ދެއްވީ ޔޫތު މިނިސްޓަރު އިރުތިޝާމް އާދަމް، މިދިއަ ބުދަދުވަހު އެވެ. އެކަމަކު އޭނާގެ ތަފްސީލްތަކުން ވެސް އުފެދުނީ އަނެއް ބަހުސެވެ.\nޔޫތު މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި އިރުތިޝާމް ވާހަކަ ދައްކަވަނީ: އޭނާ ވިދާޅުވި ގޮތުގައި ތިން އަހަރުން 67،000 އަށް ވުރެ ގިނަ ވަޒީފާ ވަނީ އުފެދިފައި. - ފޮޓޯ: ޔޫތު މިނިސްޓްރީ\nޔޫތު މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި އިރުތިޝާމް ވިދާޅުވީ މިދިޔަ ތިން އަހަރުގެ ތެރޭގައި 67،800 އަށް ވުރެ ގިނަ ވަޒީފާ އުފައްދާފައިވާ ކަމަށެވެ. މިނިސްޓަރު ވިދާޅުވި ގޮތުގައި އެ ވަޒީފާތަކުގައި މިހާރު ވެސް މީހުން މަސައްކަތް ކުރެ އެވެ.\nMihaathanah 67,800 vazeefa ufedhijje: Minister | Mihaaru\nއިރުތިޝާމް އާންމުކުރެއްވި ވަޒީފާގެ ހިސާބުތައް:\n- ސިވިލް ސާވިސްގެ ތެރެއިން 3165 ވަޒީފާ\n- ސަރުކާރު ހިއްސާވާ ކުންފުނިތަކުން 5159 ވަޒީފާ\n- ޓޫރިޒަމް ދާއިރާ އިން 18،390 ވަޒީފާ\n- މަސްވެރިކަމުގެ ދާއިރާ އިން 6229 ވަޒީފާ\n- އެހެނިހެން ދާއިރާތަކުން 34،895 ވަޒީފާ\n- ޖުމްލަ: (67،838 ވަޒީފާ)\nއިރުތިޝާމް ދެއްވި އަދަދާއި ޒުހޫރު ވިދާޅުވި އަދަދުގައި 2،000 އަށް ވުރެ ބޮޑު ތަފާތެއް އެބަ ހުއްޓެވެ. ރައީސް ޔާމީނާއި ޒުހޫރުގެ އަދަދުތަކުގެ ތަފާތު 6،000 އެވެ. ވަޒީފާގެ ބާޒާރުގެ ހިސާބުތަކަށް ބަލަންޏާ، ރާއްޖެ ފަދަ ގައުމަކަށް، އެއީ ވަރަށް ބޮޑު ތަފާތެކެވެ.\nއެމްޑީޕީގެ ޕާލަމެންޓްރީ ގްރޫޕްގެ ނައިބު ލީޑަރު، އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ވިދާޅުވީ ސަރުކާރުގެ ވެރިން ވިދާޅުވާ އަދަދުތަކާ ގާތަށް ވެސް ވަޒީފާ އުފެދިފައިނުވާ ކަމަށެވެ. އޭގެ ބަދަލުގައި ފެންނަނީ ސިޔާސީ ގޮތުން ވަޒީފާ އިން މީހުން ވަކިކުރަމުން ދާ ތަނާއި ސިޔާސީ މަގާމުތައް ދުވަހެއް ދުވަހަކަށް އިތުރު ކުރަމުންދާ ތަން ކަމަށް އޭނާ ވިދާޅުވި އެވެ.\n"ވަޒީފާ ނެތް މީހުން ގިނަވާ ތަން ފެންނަނީ. ކަންބޮޑުވަނީ ވަޒީފާ އިތުރުކުރާ ވާހަކަތައް ދައްކާފައި، ބިރު ދައްކައި، ސިޔާސީ ހަރަކާތްތަކުގައި ބައިވެރިނުވާ މީހުން ވަޒީފާ އިން ވަކިކުރާތީ،" ރޮޒެއިނާ ވިދާޅުވި އެވެ.\n"އެހެންވީމަ ސަރުކާރުގެ ވެރިން ދައްކާ ވާހަކަތައް އެއްގޮތަކަށް ވެސް ދިމަލެއް ނުވޭ."\nޔޫތު މިނިސްޓްރީން މީގެ ކުރިން ބޭއްވި ޖޮބް ފެއާއެއް: އެ މިނިސްޓްރީން ބުނާ ގޮތުގައި ޖޮބް ފެއާތައް ބާއްވައިގެން ވަޒީފާގެ އިތުރު ފުރުސަތުތައް ތަނަވަސްވޭ\nރޮޒެއިނާ ވިދާޅުވި ގޮތުގައި ދިވެހި ކޮންމެ ރައްޔިތަކަށްމެ، ބޭނުން ފިކުރަކަށް ތާއީދުކޮށް އުޅުމުގެ މިނިވަންކަން ލިބިގެންވެ އެވެ. ނަމަވެސް ސަރުކާރުން ރައްޔިތުންނަށް ވަޒީފާގެ ބިރު ދައްކައިގެން އެ ފިކުރު ވެސް ނިގުޅައިގަންނަމުންދާ ކަމަށް އޭނާ ވިދާޅުވި އެވެ.\nމޯލްޑިވްސް ޕޯޓްސް ލިމިޓެޑް (އެމްޕީއެލް) އިން މިސާލު ނަންގަވަމުން އޭނާ ވިދާޅުވީ އެތަނުގައި ވަޒީފާ އިތުރު ކުރުމަކީ ސިޔާސީ ގޮތުން ކުރި ކަމެއް ކަމަށެވެ. ނަމަވެސް އެމްޕީއެލް އިން ވަޒީފާ ދެނީ ކަމަށް ގާބިލް މީހުންނަށް ނޫން ކަމަށް ވެސް އޭނާ ވިދާޅުވި އެވެ.\n"އެމްޕީއެލް އަށް ސިޔާސީ ގޮތުން ވަޒީފާ އިތުރުކޮށްފައި ހުއްޓަސް، ޕްރޮޑަކްޓިވިޓީ ހަމަ ދަނީ ދަށަށް، އެ ތަނަށް ލާފައި ތިބީ ގާބިލް ބައެއް ނޫން. ތަޖުރިބާ ލިބިފައި ތިބި މީހުން ވަކިކުރީ،" އޭނާ ވިދާޅުވި އެވެ.\n"އެހެންވެ ސަރުކާރުން ވަނީ ވަޒީފާ ދިނުމުގެ އުސޫލުތައް ގަޑުބަޑުކޮށްފައި."\nޕީޕީއެމް ޕާލަމެންޓްރީ ގްރޫޕްގެ ނައިބު ލީޑަރު، ވިލުފުށީ ދާއިރާގެ މެމްބަރު ރިޔާޒް ރަޝީދު ވިދާޅުވި ގޮތުގައި ސަރުކާރުގެ ދައުރު ހަމަވުމުގެ ކުރިން 94،000 އަށް ވުރެ ގިނަ ވަޒީފާ އުފެދިގެންދާނެ ކަމާ މެދު އޭނާ ޝައްކު ނުކުރައްވަ އެވެ. އަދި ސަރުކާރުން ހާމަކުރާ އަދަދުތަކަށް ދޭތެރެ ދޭތެރެއިން ބަދަލުތައް އައުމަކީ ވެދާނެ ކަމެއް ކަމަށާއި އެއީ ސުވާލު އުފައްދަންވާ ވަރުގެ ކަމެއް ނޫން ކަމަށް ވެސް އޭނާ ވިދާޅުވި އެވެ.\n"އެކި ދިމާތަކުން އަބަދުވެސް ބަދަލު އަންނަމުން ދާނެ. އެއް ފަހަރު ބަޔަކު ވަކިކޮށްފި ނަމަ، އަނެއް ބަޔަކު ވަޒީފާ އަށް އިތުރު ކުރަމުން އެ ދަނީ،" ރިޔާޒް ވިދާޅުވި އެވެ.\nއޭނާ ވިދާޅުވި ގޮތުގައި ރައީސް ޔާމީންގެ ސަރުކާރު އައި ފަހުން މިހާތަނަށް ކުންފުންޏަކުން 1700 އަށް ވުރެ ގިނަ ވަޒީފާ އުފައްދާފައިވެ އެވެ. ނަމަވެސް އެއީ ކޮން ކުންފުންޏެއް ކަމެއް އޭނާ ވިދާޅެއް ނުވެ އެވެ.\n"އެހެންވީމަ އަޅުގަނޑުމެންނަކީ އިދިކޮޅު ފަރާތްތަކަށް ރައްދުދީ ހަދާނެ ބައެއް ނޫން. އަޅުގަނޑުމެންނަކީ ކަންކަން ކުރަމުންދާ ބައެއް،" ރިޔާޒް ވިދާޅުވި އެވެ.\nޕެންޝަން އޮފީހުގެ ރަސްމީ ތަފާސްހިސާބުތަކުން ދައްކާ ގޮތުގައި ނޮވެމްބަރު، 2012ގެ ނިޔަލަށް ސަރުކާރުގެ އޮފީސްތަކާއި ސަރުކާރު ހިއްސާވާ ކުންފުނިތަކާއި އަމިއްލަ ކުންފުނިތަކުގައި އުފެދިފައި ވަނީ 68،383 ވަޒީފާ އެވެ. އަދި މިދިޔަ އަހަރުގެ ނިޔަލަށް އެ އަދަދު އުޅެނީ 80،081 ގަ އެވެ. އެހެންކަމުން ވޭތުވެދިޔަ ހަތަރު އަހަރެއްހާ ދުވަހުގެ ތެރޭގައި އަލަށް އުފެދުނީ 11،698 ވަޒީފާ އެވެ.\nއެކަމަކު ޕެންޝަން އޮފީހުގެ ހިސާބުތަކަށް އެކަނި ބަލައިގެން ރާއްޖޭގެ ވަޒީފާގެ ބާޒާރުގެ އަސްލު މަންޒަރެއް ނުފެންނާނެ އެވެ. ސަބަބަކީ ޕެންޝަން އޮފީހަށް މައުލޫމާތު ނުދީ ވެސް އެތައް ވަޒީފާއެއްގައި މީހުން ގެންގުޅޭތީ އެވެ. ނަމަވެސް ޔޫތު މިނިސްޓަރު ދެއްވި ހިސާބުތަކަށް ބަލާއިރު، އެހާ ގިނަ އަދަދެއްގެ ބަޔަކު ޕެންޝަން ސްކީމްގައި ނުހިމަނާ، އެކި ކުންފުނިތަކުން ވަޒީފާގައި ގެންގުޅެފާނެތޯ ވެސް ސުވާލު އުފެދެ އެވެ.\nވަޒީފާގެ ބާޒާރާ ބެހޭ ޔަގީން މައުލޫމާތު ލިބޭނެ ގޮތެއް ނެތެވެ. އެހެންކަމުން އާ ވަޒީފާ އުފެދުމާ ބެހޭ ގޮތުން ސަރުކާރުން ދޭ އަދަދުތަކާ މެދު ހަމައެކަނި ބަހުސްކޮށްލުން ފިޔަވައި ދެން ކުރެވޭނީ ކޮން ކަމެއް ހެއްޔެވެ؟\nއިތުރު ލިޔުންތައް ސަރުކާރު ވަޒީފާ ވަޒީފާ ނުލިބުން ރައީސް އަބްދުﷲ ޔާމީން ކުރީގެ މިނިސްޓަރު އިރުތިޝާމް އާދަމް އަހުމަދު ޒުހޫރު\nމިހާތަނަށް 67،800 ވަޒީފާ އުފެދިއްޖެ: މިނިސްޓަރު\n6 months ago 72\nއާމްދަނީ ނުހޯދާ ބަޔަކު ތިބުމަކީ ބޮޑު ކަންބޮޑުވުމެއް\nއީސީން އުޅެނީ ރައީސް ޔާމީން އަލުން އިންތިޚާބު ކުރަން\n23 hours ago 54


ވަގުތަކީ ބަދަލުވާނޭ އެއްޗެކެވެ. - Mahfooz's Blog\nadmin 02/04/2018\tޚިޔާލު اضف تعليق 2,017 ފަހަރު ކިޔާފައި\nކިތަންމެ ތިމާގެ މަތިވެރިނަން، އަރާ ހުއްޓަސް ދުވަސްކޮޅަކުން،\n…. ކިތަންމެ ނިވާ ތަނެއްގައިވެސް ނަސީބުގެ ބައްތި ނިވިދާނޭ\nމި މައުޟޫޢުގައި ހުރި ޅެންތައް ގިނައެވެ. އަޅުގަނޑު މި ނަކަލުކޮށްލީ އެންމެ ބައިތެކެވެ. ވިސްނާންތިބި ބަޔަކަށް މި މިންވަރުން ފުދޭނޭކަމަށް ދެކެމެވެ. ޙާލަތާއި ވަގުތު ބަދަލުވަމުން ދިއުމަކީ އިންސާނިއްޔަތު އެ މައްޗަށް ޢިއްތިފާޤު މައްސަލައެކެވެ. އެއްކަމެއް އަަބަދު އެއްގޮތުގައި ދެމި ނުއޮތުން އެއީ ދުނިޔޭގެ ޤާނޫނެވެ. އޮޅެމުން ނިއުޅެމުން ދިއުމަކީ ދުނިޔޭގެ ހަމައެވެ. ބުއްދިވެރި ބަހެއްގައި އޮވެއެވެ. ދަތި އުނދަގޫ ވަގުތާއި، ކާމިޔާބީއާއި ތަނަވަސްކަމުގެ ވަގުތުގައިވެސް އެނގެންވީ ޙަޤީޤަތަކީ “މިވަގުތަކީވެސް ފާއިތުވެގެންދާނޭ ވަގުތެއްކަމެވެ.”\nދުނިޔެވީ ފަލްސަފާގެ އަގުހުރި މި ދަރެސް ގިނަ ދިވެހިންގެ ހިތްތަކުން ފުހެވިއްޖެއެވެ. ބާރުވެރިކަމުގައި، އަތުނުވާނޭފަދަ ޙިމާޔަތުގައިހުރެ އެހެން މީހުންގެ މައްޗަށް އަނިޔާވެރިވުމާއި، އަނިޔާވެރިވުމަށް ވާގިވެރިވުން އިތުރުވެއްޖެއެވެ. އަދާކުރަމުން ގެންދާ ވަޒީފާގެ ގޮތުން ކުރަންޖެހުނު ކޮންމެ ކަމެއް ޙަލާލު ވެއްޖެއެވެ. ވަޒީފާއަކީ އަނިޔާވެރިކަމަށް ވާގިވެރިވުމުގެ ޙުއްޖަތަކަށްވެސް ވެއްޖެއެވެ.\nކުޑަކުޑަ މިސާލެއް ބައްލަވާށެވެ. ޓެރަރިޒަމް މިލަފުޒު ދިވެހިންގެ ދުލަށް ފަރިތަވީތާ މިވަނީ އަދި ދެތިން އަހަރެވެ. އޭގެ ޙަޤީޤީ މާނަވެސް ވިސްނައިގަނެވުނީ އަދި ކިރިޔާއެވެ. ތަޙުޤީޤުކުރާ ފުލުހުންނާއި، ދައުލަތުގެ ނަމުގައި ޖިނާއީ ދަޢުވާ އުފުލާ ޕްރޮސިކިއުޓަރ ޖެނެރަލްެއާއި، ނިޔާ ކަނޑައަޅާ ކޯޓުތަކުން ވަނީ ޓެރަރިޒަމްގެ މާނަ، ކުރިން ވިސްނިފައި އޮތް ވަރަށްވުރެވެސް މާބޮޑަށްް ތިލަކޮށްދީފައެވެ. އެ ބޭފުޅުންގެ އިސްތިލާޙުގައި ޓެރަރިޒަމްއަކީ މއ.ކާމިނީހުޅަނގުގޭ ޢަބްދުﷲ ޔާމީންއާ، އޭނާގެ ވެރިކަމަށް ނުރުހުމާއި، އެފަދަ ޚިޔާލު ފާޅުކުރުމެވެ. ސާދާ ސާފު މާނަކުރުމެކެވެ. އިތުރު އޮޅުމެއް، ނުވަތަ ރިޢާޔަތްކުރެވެންޖެހޭ އިތުރު ކަމެއްވެސް ނެތެވެ.\nމި އިސްތިލާޙުގެ ދަށުން ރައީސް މައުމޫން، އުއްތަމަ ފަނޑިޔާރު ޢަބްދުﷲ ސަޢީދު، ފަނޑިޔާރު ޢަލީ ޙަމީދު، ޗީފް ޖުޑީޝަލް އެޑްމިނިސްޓްރޭޓަރ ޙަސަން ސަޢީދު، ރައްޔިތުންގެ މަޖިލީހުގެ މެންބަރު އިލްޙާމް އަޙްމަދު، މެންބަރު ސިނާން، މެންބަރު ފާރިސް މައުމޫން، ކުރީގެ ޕްރޮސެކިއުޓަރ ޖެނެރަލް މުޙުތާޒު މުޙުސިން، ރައީސް ނަޝީދު، ކާނަލް ނާޒިމް، ކުރީގެ ކޮމިޝަނަރ އޮފް ޕޮލިސް އަޙްމަދު އަރީފް، ކުރީގެ ނާއިބު ރައީސް އަޙްމަދު އަދީބް، މެންބަރު ޢަބްދުﷲ ރިޔާޒް، ރައީސް މައުމޫންގެ ދަނބިދަރިކަލުން މުޙައްމަދު ނަދީމް، ސިޔާދު ޤާސިމް، މެންބަރު އަޙްމަދު މަޙްލޫފް ފަދަ ބޭފުޅުންނަކީވެސް ޓެރަރިސްޓުންނެވެ. ބުއްދި އޮޅި، ހައިރާންވެގެން ގޮސް އަންތަރީސްވާ ވަރުގެ ވާހަކަތަކެވެ. މި ވާހަކަތައް ދައްކަން ކޯޓަށް ދަނީ، ޝަރީޢަތާ ޤާނޫނުގެ ރޮނގުން، ދަށްވެގެން ފުރަތަމަ ޑިގްރީ ނަންގަވައިގެން، މާތްﷲ ގަންދީ ހުވައެއްކޮށްގެން ތިބ ވަކީލުންނެވެ. ތައުލީމުޔާފުތާއިންނެވެ. ހިތާމަހުއްޓެވެ.!\nމީހުންގެ މައްޗަށް ނުޙައްޤު ތުހުމަތުކޮށް ތަޙުޤީޤުތައް ހިންގާ ފުލުހުންނާއި، ޤާނޫނުގައި ކަން އޮތްގޮތް އެނގިތިބެ ނުޙައްޤު ދަޢުވާ އުފުލުމުގައި އެހީތެރިވެ ވާގިވެރިވާ ވަކީލުންނާއި، ނުޙައްޤު ޙުކުމް ކުރާ ޤާޟީން ދަންނާށެވެ. ވަގުތަކީ ބަދަލުވާ އެއްޗެކެވެ. އިއްޔެ ތަޙުޤީޤު ކުރި މީހާގެ މައްޗަށް ތަޙުޤީޤު ކުރެވޭ ތަނާއި، އިއްޔެ ދަޢުވާ އުފުލި މީހާގެ މައްޗަށް ދަޢުވާ އުފުލޭތަނާއި، އިއްޔެ ޙުކުމް ކުރި މީހާގެ މައްޗަށް ޙުކުމް ކުރެވޭތަންވެސް ފެނިއްޖެއެވެ. މިކަމުން އެމީހުންނަށް ޢިބްރަތް ޙާސިލު ނުކުރެވެނީ އެއީ މަންމަނު، ބީރު، ކަނު ބަޔަކަށް ވީމެވެ. އިތުރުކޮށްލާނަމެވެ. ޖާހިލު ބަޔަކަށްވެސް ވީމެވެ.\nމއ.ކާމިނީހުޅަނގުގޭ ޢަބްދުﷲ ޔާމީންގެ ވެރިކަމާ ނުހުރޭ ކޮންމެ މީހަކީ ޓެރަރިސްޓެއްކަމަށް ބުނަމުން ފުލުހުންގެ މުއައްސަސާ ދުއްވައިގަންނައިރު ކޮށްފައިވާ ހުވާގެ މަތިން ހަނދާންކުރާށެވެ. ދައުލަތުގެ ނަމުގައި ދަޢުވާއެއް ކޮށްގެން ކޯޓަށް ގޮސް ތުރުތުރުލާ އަޑަކުން، ނުފަރިތަކަމާއެކު އެ ދަޢުވާގެ ދިފާޢުގައި ވާހަކަ ދައްކާ ދައުލަތުގެ ވަކީލުންވެސް ޖެހިލުންވާށެވެ. މިތާކު ޤާނޫނުއަސާސީއާ، ޤާނޫނުގެ ހަމަތަކުން ހިނގާ ކަމެއް ނެތްކަން ސާފުކޮށް އެބަ އެނގެއެވެ. މީހަކާމެދު އަނިޔާވެރިވުމަށް ހިންގޭ އިޖުރާއަތެއްގެ ބައިވެރިޔަކަށްވެ، ބައެއްގެ ބަދުދުޢާއަށް ހުށަހެޅިގަތުމުގެ ބޭނުމެއް ނެތެވެ.\nޕްރޮސިކިއުޓަރ ޖެނެރަލްގެ އޮފީހުގެ ބައެއް ވަކީލުންގެ ހުރީ މަތީ މަޤާމުގެ ދަހިވެތިކަމެވެ. ދެން އޮތީ ވަޒީފާގެ ބިރެވެ. ވަޒީފާގެ ބިރަކީ ޙައްލެއް ހޯދިދާނޭ މައްސަލައެކެވެ. ވަޒީފާގަނޑެއް ލިބިދާނެއެވެ. މަޤާމުގެ ދަހިވެތިކަމާއި، އަނިޔާވެރިކަމަށް ވާގިވެރިވުމުގެ ވިސްނުން ގެންގުޅޭ ވަކީލުން އެކަނިކޮށް ބާކީކޮށްފައި، އަނިޔާވެރިކަމުގައި ބައިވެރިނުވުމަށް ކެރިގެން ފިޔަވަޅެއް އަޅާށެވެ. އެހީތެރިވާނޭ އަތްތައް ގިނަގުނައެވެ. އަނިޔާވެރިކަމުގައި ބައިވެރިވެގެން ލިބޭ މަލާމާތާއި، ފުރައްސާރައަކީ ޕްރޮސިކިއުޓަރ ޖެނެރަލްގެ އޮފީހުން ނެރޭ އިންޒާރުގެ ނޫސް ބަޔާނަކުން ހުއްޓުވޭނޭ ކަމެއް ނޫނެވެ. ދަންނަންވީ ޙަޤީޤަތަކީ ވަގުތު ބަދަލުވެގެންދާއިރު، ބައެއްގެ ހިތުގައި ނަފްރަތުގެ ހުޅު ރޯކުރެވިފައި އޮތްނަމަ އެކަމުގެ ނަތީޖާއާ ކުރިމަތިލާންޖެހޭނޭކަމެވެ. އެ ހިތްވަރާއި، އެ ފެންވަރު ހުރި މީހަކުވެސް ތިޔަތާކު ނެތެވެ. ވަގުތު އޮއްވާ ޙައްޤުގެ މަގަށް ރުޖޫޢަވުމަށް މި ދެވޭ ދަޢުވަތު ޤަބޫލުކުރައްވާށެވެ. ވަގުތަކީ ބަދަލުވާނެ އެއްޗެކެވެ.!\nކުރިއަށް ސަންދޯކަށް ޖަހާ ފަހު މޮހޮރު!\nފަހަތަށް ސުޕްރީމް ކޯޓުގެ މިހާރު ތިބި ފަނޑިޔާރުން ހައްޔަރުކުރެވިދާނެބާ؟


އީމާންކަމުގެ ރުކުންތަކުގެ ތެރެއިން: މަލާއިކަތުންނަށް އީމާންވުން – 11 – DhiSalafiyyah\nއީމާންކަމުގެ ރުކުންތަކުގެ ތެރެއިން: މަލާއިކަތުންނަށް އީމާންވުން – 11\n30/06/2021 އީމާންކަން, ޢަޤީދާއާއި ފިރުޤާތައްއައްޝައިޚް ޢަބްދުﷲ ޝަހީދު\n3. ގިނަގިނައިން އަޅުކަން ކުރެއްވުން\nއެބޭކަލުންނަކީ އަބަދުވެސް ﷲ ތަޢާލާއަށް އަޅުކަންކުރެއްވުމުގައި ޤާއިމުވެ ތިއްބަވާ ބޭކަލުންތަކެކެވެ. އެކަން ބަޔާންކުރައްވާ ﷲ ތަޢާލާ ވަޙީކުރެއްވިއެވެ: ﴿يُسَبِّحُونَ اللَّيْلَ وَالنَّهَارَ لَا يَفْتُرُونَ﴾ الأنبياء: ٢٠ މާނައަކީ [އެ މަލާއިކަތުން ރެއާއި ދުވާލު ފޫހިވުމެއް ނެތި (ﷲގެ ޙަޟްރަތަށް) ތަސްބީޙަ ދަންނަވައެވެ.]\n4. ﷲއަށް ނުއުރުއެދުން\nމަލާއިކަތުން ﷲ ތަޢާލާއަށް އުރެދުމަކަށްވާ ކަމެއް ނުކުރައްވައެވެ. އަދި ކިއެއް އެއިލާހުގެ އަމުރުފުޅުތަކަށް ފުރިހަމައަށް ތަބާވެވަޑައިގަންނަވައެވެ. އެކަން ބަޔާންކުރައްވާ ﷲ ތަޢާލާ ވަޙީކުރެއްވިއެވެ؛ ﴿عَلَيْهَا مَلَائِكَةٌ غِلَاظٌ شِدَادٌ لَّا يَعْصُونَ اللَّهَ مَا أَمَرَهُمْ وَيَفْعَلُونَ مَا يُؤْمَرُونَ ﴾ التحريم: ٦ މާނައަކީ [އެ ނަރަކައިގެ މައްޗަށް (ބަނޑޭރިންކަމުގައި) ހަރުކަށި، ގަދަފަދަ މަލާއިކަތުން ވެއެވެ. ﷲ، އެބޭކަލުންނަށް ކުރައްވާ އަމުރުފުޅަކަށް އެބޭކަލުން ނުއުރެދޭނެއެވެ. އަދި އެބޭކަލުންނަށް އަމުރުކުރައްވާ ކަންތައްތައް އެބޭކަލުން ކުރައްވާނެއެވެ.]\nމުސްލިމުންގެ ހިތްތަކުގައި ޝައްކު އުފެއްދުމަށްޓަކައި ބައެއް މީހުން ގެންނަ ދެ ޝުބުހައެއް، ރައްދާއެކު މިތަނުގައި ބަޔާންކޮށްލާނަމެވެ.\nއާދަމް عليه السلام އުފައްދަވާ، އެކަލޭގެފާނަށް ސަޖިދަ ޖެއްސެވުމަށް އަމުރު ކުރެއްވުމާއެކު އިބްލީސް ފިޔަވާ ހުރިހާ މަލާއިކަތުން ސަޖިދަ ޖެއްސެވިއެވެ. މި ޙާދިޘާއިން އެބޭކަލުންގެ ތެރެއިން އެއް ބޭކަލަކު ﷲ ތަޢާލާގެ އަމުރުފުޅަށް ނުކިޔަމަންތެރިވީ ކަމަށް ބައެއް މީހުންނަށް ހީވެފައި ވެއެވެ. ނަމަވެސް އިބްލީސް އަކީ މަލާއިކަތެއް ނޫނެވެ. އިބްލީސް އަކީ ޖިންނި އެކެވެ. އޭނާ އުފެއްދެވިގެން ވަނީ ދުންނާރާ އަލިފާނުންނެވެ. އާދަމް عليه السلامގެ ކުރިން އޭނާއަކީ ހެޔޮލަފާ ތަޤުވާވެރިއެކެވެ. އެއާއި އެކު އޭނާގެ ޤަދަރު އުފުލި މަލާއިކަތުންގެ އަރިހުގައި، ﷲ ތަޢާލާ އޭނާ ލެއްވިއެވެ.\nނަމަވެސް ﷲ ތަޢާލާގެ އަތްޕުޅުން އާދަމް عليه السلام ޚަލްޤުކުރައްވާ، އެކަލޭގެފާނަށް ސަޖިދަކުރުމަށް އަމުރު ކުރެއްވުމާއެކު، އެކަމަށް އިބިލީސް އުރެދުނެވެ. އާދަމް عليه السلامއަށް ވުރެ އިބިލީސްގެ ހެޔޮކަން ބޮޑުކަމަށް ބުނެ ބޮޑާވެރިކަމާއި ކިބުރުވެރިކަން ފާޅުކުރިއެވެ.\nމިއިން އެނގިގެންދަނީ އިބިލީސް އަކީ މަލާއިކަތެއް ނޫންކަމެވެ. އަދި ﷲ ތަޢާލާގެ އަމުރުފުޅަކަށް މަލާއިކަތުންގެ ތެރެއިން އެއްވެސް ބޭކަލަކު އުރެދިފައި ނުވާކަމެވެ. ﷲ ތަޢާލާ ވަޙީކުރެއްވިއެވެ؛ ﴿وَإِذْ قُلْنَا لِلْمَلَائِكَةِ اسْجُدُوا لِآدَمَ فَسَجَدُوا إِلَّا إِبْلِيسَ كَانَ مِنَ الْجِنِّ فَفَسَقَ عَنْ أَمْرِ رَبِّهِ﴾ الكهف: ٥٠ މާނައަކީ [ތިމަންއިލާހުގެ މަލާއިކަތުންނަށް ވަޙީކުރެއްވި ހިނދު، ހަނދުމަކުރާށެވެ! ތިޔަބައިމީހުން އާދަމްގެފާނަށް ސަޖިދަކުރާށެވެ! ދެން އިބިލީސް މެނުވީ، އެ އެންމެހާ ބޭކަލުން ސަޖިދަ ކުރެއްވިއެވެ. އެ އިބިލީސް ވީ ޖިންނީންގެ ތެރެއިންނެވެ. ދެން އޭނާގެ ރައްބުގެ އަމުރުފުޅަށް އޭނާ ނުކިޔަމަންތެރިވީއެވެ.”\nމިއީ ހާރޫތާއި މާރޫތުގެ ވާހަކައާއިމެދު މީސްތަކުން އުފައްދާ ޝުބުހައެވެ. ﷲ ތަޢާލާ ވަޙީކުރައްވާފައިވެއެވެ. ﴿وَاتَّبَعُوا مَا تَتْلُو الشَّيَاطِينُ عَلَىٰ مُلْكِ سُلَيْمَانَ ۖ وَمَا كَفَرَ سُلَيْمَانُ وَلَٰكِنَّ الشَّيَاطِينَ كَفَرُوا يُعَلِّمُونَ النَّاسَ السِّحْرَ وَمَا أُنزِلَ عَلَى الْمَلَكَيْنِ بِبَابِلَ هَارُوتَ وَمَارُوتَ ۚ وَمَا يُعَلِّمَانِ مِنْ أَحَدٍ حَتَّىٰ يَقُولَا إِنَّمَا نَحْنُ فِتْنَةٌ فَلَا تَكْفُرْ﴾ البقرة: ١٠٢\nމާނައަކީ [އަދި ސުލައިމާނުގެފާނުގެ ވެރިކަމުގެ ޒަމާނުގައި ޝައިޠާނުންތައް ކިޔަވާ އުޅުނު ތަކެއްޗަށް އެއުރެން ތަބާވިއެވެ. ސުލައިމާނުގެފާނު ކާފަރުވެ ވަޑައިނުގަންނަވައެވެ. އެހެނެއްކަމަކު، އެ ޝައިޠާނުން ކާފަރުވިއެވެ. އެއުރެން މީސްތަކުންނަށް ސިޙުރު އުނގަންނައި ދިނުމުންނެވެ. އަދި ބާބިލުގައިވާ ހާރޫތާއި މާރޫތާއި ދެ މަލާއިކަތުންގެ މައްޗަށް ބާވައިލެއްވި ތަކެއްޗަށްވެސް (އެއުރެން ތަބާވިއެވެ.) ތިމަންމެން ވާކަން ކަށަވަރީ (އީމާންކަން ހުރިވަރެއް ބެއްލެވުމުގެ ގޮތުން މެދުވެރި ކުރައްވާފައިވާ) އިމްތިޙާނެއް ކަމަށާއި، ފަހެ، (އެ ދަސްކޮށްގެން) ކާފަރު ނުވާށޭ ވިދާޅުވެ (ނަޞީޙަތް ދެއްވުމަށް ފަހުގައި) މެނުވީ، އެއްވެސް މީހަކަށް އެ ދެ މަލާއިކަތުން އުނގަންނަވައި ނުދެއްވައެވެ.]\nފަހެ ޞިހުރު ހެދުމާއި، އެކަން ދަސްކޮށްދިނުމަކީ ޝިރުކުގެ ތެރެއިންވާ ޝައިޠާނީ ޢަމަލުތަކެކެވެ. މަލާއިކަތުން ވަޑައިގެން ޝިރުކުގެ ޢަމަލުތައް ދަސްކޮށްދިނީކަމަށް މީސްތަކުން ބުނެއުޅެއެވެ. އެހެންނަމަވެސް، މިއާޔަތުގައި ބަޔާންވެގެންވާ ‘ الْمَلَكَيْنِ ‘ އަކީ ކޮންބައެއްތޯ ބަޔާންކުރުމުގައި ޢިލްމުވެރިންގެ މެދުގައި ވަރަށް ބޮޑެތި ޚިލާފުތަކެއް އެބަހުއްޓެވެ. އެގޮތުން ބައެއް ބޭކަލުން، އެއީ ޖިންނީންތަކެއް ކަމަށް ވީދާޅުވެއެވެ. އަނެއްބައި ބޭކަލުން، އެއީ ރަސްކަލުންތަކެއް ކަމަށް ވިދާޅުވެއެވެ. މިހެން ވިދާޅުވަނީ ‘ الْمَلَكَيْنِ ‘ ގެ ލާމުގައި އިބިފިލި ޖަހައިގެން ކިޔެވޭ ޤިރާއަތަށް ނިސްބަތްކުރައްވައެވެ. އެހެނީ مَلِكَيْنِގެ މާނައަކީ ދެ ރަސްކަލުންނެވެ.\nއަދި އަނެއްބައި ބޭކަލުން، މި އާޔަތަށް ބައްލަވާ، ސިޙުރު ބާވައިލެއްވިކަން ނަފީކުރެވިފައިވާކަމަށް ވިދާޅުވެއެވެ. ސުލައިމާނުގެފާނު ކާފިރުވިކަން ނަފީކުރައްވާފައިވާ ފަދައިންނެވެ.\nއެހެންބައެއް ބޭކަލުން، މިޙާލަތަކީ ޚާއްޞަ ޙާލަތެއްކަމަށް ވިދާޅުވެއެވެ. އަދި މިއީ އިމްތިޙާނަކާއި ފިތުނައެއްގެ ގޮތުގައި ﷲ ތަޢާލާ ލައްވާފައިވާ ކަމެއްގެ ގޮތުގައި ވިދާޅުވެއެވެ. އެބޭކަލުންނަކީ ﷲ ތަޢާލާގެ އަމުރުފުޅުތައް ފުރިހަމައަށް ތަންފީޛު ކުރައްވާ ބޭކަލުންތަކެއްކަމަށްވާ ހިނދު، މިކަންވެސް އެބޭކަލުން ކުރެއްވީ ﷲ ތަޢާލާ އަމުރުކުރެއްވީތީއެވެ. އެއީ މީސްތަކުންނަށް ހުރި އިމްތިޙާނެއްކަމުގައި އިބިލީސްވެސް ލެއްވި ފަދައިންނެވެ.\nވީމާ އެއީ އެބޭކަލުން ﷲ ތަޢާލާގެ އަމުރުފުޅުތަކަށް އުރެދުނީކަމަށް ބުނެވޭނެ އެއްވެސް ޖާގައެއް ނެތެވެ.


ކީޕަރު އިމްރާން މާޒިޔާ އަށް ސޮއިކޮށްފި\nރާއްޖޭގެ ގައުމީ ޓީމުގެ ގޯލްކީޕަރު އިމްރާން މުހައްމަދު މާޒިޔާ ސްޕޯޓްސް އެންޑް ރެކްރިއޭޝަނަށް މިއަދު ސޮއިކޮށްފި އެވެ.\nއަންނަ އަހަރުގެ ސީޒަންގައި މާޒިޔާ އަށް ކުޅުމަށް ފާއިތުވި ތިން ސީޒަންގައި ނިއު ރޭޑިއަންޓްގެ ގޯލު ބެލެހެއްޓި އިމްރާން މާޒިޔާ އަށް ސޮއިކުރީ މިއަދު މެންދުރު ފަހު މަޒާޑާ ކެފޭގައި އޮތް ރަސްމިއްޔާތެއްގަ އެވެ. މާޒިޔާގެ ފަރާތުން އެއްބަސްވުމުގައި ސޮއިކުރީ ޗެއާމަން އަހުމަދު ސާޖިދެވެ.\n"މާޒިޔާ އަކީ ވަރަށް ރަނގަޅަށް ހިނގަމުން އަންނަ ކްލަބެއް. މިހާތަނަށް މާޒިޔާ އަށް އެ ކްލަބުން އުންމީކުރާ ވަރުގެ ކާމިޔާބެއް ނުލިބުނަސް، އަންނަ އަހަރު އެ ކްލަބުން ބޭނުންވާ ވަރުގެ ކާމިޔާބެއް ހޯދުމަށް އަޅުގަނޑަށް ކުރެވެން އޮތް ހުރިހާ ކަމެއް ކުރާނަން،" އިމްރާން ބުންޏެވެ. "އަޅުގަނޑު އަބަދު ވެސް ބަލަނީ އަޅުގަނޑު ކުޅޭ ޓީމެއް މޮޅުކޮށްދޭން ކުރަންޖެހޭ ހުރިހާ ކަމެއް ކުރަން."\nފާއިތުވި ދެ ސީޒަންގައި ނިއުގެ ކެޕްޓަންކަންކުރި އިމްރާނަކީ ފާއިތުވި ތިން ސީޒަންގައި އެ ކްލަބުން ހޯދި ކާމިޔާބީތަކުގައި އެންމެ މުހިންމު ދައުރެއް އަދާކުރި އެއް ކުޅުންތެރިއާ އެވެ. ސީޒަންގައި ކުޅުނު ހުރިހާ މެޗަކުން މޮޅުވެ، ނިއު އިން 2013 ވަނަ އަހަރު ތިން ތަށި ކާމިޔާބުކުރިއިރު އެ ކާމިޔާބީގައި އިމްރާންގެ ހިއްސާ ބޮޑެވެ.\nމާޒިޔާގެ ކޯޗު އަލީ ސުޒޭން ބުނީ އިމްރާން މާޒިޔާއާ ގުޅުމަކީ އެ ކްލަބަށް ލިބުނު ވަރަށް ބޮޑު ހިތްވަރެއް ކަމަށެވެ.\n"އަލީ އަޝްފާގް ނަގާފައި ރާއްޖޭގައި ހުރި އެންމެ މޮޅު ކުޅުންތެރިއަކީ އިމްރާން. އެފަދަ ކުޅުންތެރިއެއް މާޒިޔާއާ ގުޅުމަކީ ޓީމަށް ލިބޭ ވަރަށް ބޮޑު ހިތްވަރެއް އަދި ހިތްހަމަޖެހުމެއް،" ސުޒޭން ބުންޏެވެ.\nމާޒިޔާ އިން އިމްރާން އެ ކްލަބަށް ސޮއިކުރި އަގެއް ހާމައެއްނުކުރެ އެވެ.\n"އަޅުގަނޑުމެންނަކަށް ނޭނގޭ ނިއު ރޭޑިއަންޓް އިން ކުޅުންތެރިން ސޮއިކުރާ އަގެއް. އީގަލްސް އަށް ކުޅުންތެރިން ސޮއިކުރާ އަގެއް. އެހެންވީމަ ރެކޯޑް އަދަދެއްކަން ބުނަން އަޅުގަނޑުމެންނަކަށް ނޭނގޭ،" މާޒިޔާގެ ޖެނެރަލް ސެކްރެޓަރީ އަބްދުލް ވައްހާބް ވިދާޅުވި އެވެ. "އިމްރާން ވެސް މާޒިޔާގެ ހުށަހެޅުން ރަނގަޅުވީމަ މި ކްލަބާ ގުޅޭނީ. މާޒިޔާގެ ރެކޯޑް އަދަދެކޭ ވެސް ބުނެވޭކަށް ނެތް."


Raajje sarahahdhuthakakah bahaalaigen tharahgee kuranee\nކުޅުދުއްފުށީގެ ތަރައްގީގެ ކުރެހުމެއް\n23 އޯގަސްޓު 20192ކޮމެންޓް\n"މޯލްޑިވްސް ނޭޝަނަލް ސްޕޭޝަލް ޕްލޭން"ގެ ދަށުން 20 އަހަރުގެ ތެރޭގައި ރާއްޖޭގެ ސަރަހައްދުތައް ތަރައްގީ ކުރުމަށް ނިންމާފައިވާ ގޮތުގެ ޕްލޭން ޕްލޭނިން މިނިސްޓަރު މުހައްމަދު އަސްލަމް ހުށަހަޅުއްވައިފި އެވެ.\nއަސްލަމް މި ޕްލޭން ހުށަހެޅުއްވީ އެމްޑީޕީގެ ކައިންސިލަރުންގެ ކޮންފަރެންސުގައި މިއަދު އެވެ.\nމި ޕްލޭންގެ ދަށުން މާލޭ ސަރަހައްދު އޮންނާނީ ގައުމުގެ އެންމެ ސެންޓްރަލް ސަރަހައްދުގެ ގޮތުގައެވެ. މާލެގެ ވަށައިގެން 100 ކިލޯމީޓަރުގެ ސަރަހައްދު ކަނޑައަޅާފައި ވަނީ "ގްރޭޓާ ސެންޓްރަލް ރީޖަން" ކަމުގައެވެ. މާލެ ވަށައިގެން 100 ކިލޯމީޓަރުގެ ތެރޭގައިވާ ރަށްތަކަށް ހިދުމަތް ދޭން ވިސްނާފައި އޮތީ މާލެއިން ނެވެ.\nމީގެ އިތުރުން ފާއިތުވި ފަސް އަހަރު ޖީއެސްޓީ ދައްކާފައިވާ މިންވަރަށް ބަލާ، ބޮލަކަށް އެންމެ ބޮޑު އަދަދެއް ޖެހޭ ރަށްތަށް ކަނޑައަޅާ އެރައްތައްވަނީ އިގްތިސާދީގޮތުން ތަރައްގީ ކުރެވޭ ހަބްތަކަށް ހަދަން ނިންމާފައެވެ.\nއެގޮތުން އެންމެ ވަރުގަދަ ފަސް ރީޖަނަލް އާބަން ސެންޓަރުގެ ގޮތުގައި ތަރައްގީ ކުރުމަށް ނިންމާފައިވަނީ ހދ. ކުޅުދުއްފުއްޓާއި ޅ. ނައިފަރާއި ލ. ގަމާއި ގދ. ތިނަދޫގެ އިތުރުން ސ. ހިތަދޫ އެވެ. އަދި އެރަށްތަކުގެ ވަށައިގެން 40 ކިލޯ މީޓަރުގެ ތެރޭގައި ހިމެނޭ ރަށްތައް ތަރައްގީ ކުރުމަށް ނިންމާފައިވަނީ މި ފަސްރަށުން ހިދުމަތް ލިބޭ ގޮތަށެވެ.\nފަސް ރީޖަނަލް އާބަން ސެންޓަރުގެ އިތުރުން ނުވަ ސަބް ރީޖަބަލް އާބަން ސެންޓަރު އަދި ސަބް ރީޖަންތައް ތަރައްގީ ކުރުމަށްވެސް "މޯލްޑިވްސް ނޭޝަނަލް ސްޕޭޝަލް ޕްލޭން"ގައި ހިމަނާފައި ވެއެވެ.\nދެން އެމް ޑީޕީ ގުނބޯ ހެއްދުމަށް ސަލާމް\nކައުންސިލް އިންތިހާބަށް ދައްކާލާ ދަޅައެއް.


Beauty Secrets Mv Ge Fihaara Eh Male' Gai: Reethi Vumah Beynunvaa Hurihaa Product Eh Ehthanakun! - Vaguthu\nބިއުޓީ ސީކްރެޓްސް އެމްވީގެ ފިހާރައެއް މާލޭގައި: ރީތި ވުމަށް ބޭނުންވާ ހުރިހާ ޕްރޮޑަކްޓެއް އެއް ތަނަކުން!\n8 މަސް ކުރިން ( މާޗް 18, 2019 )\nރީތިވާ ސާމާނު ގަންނަން އެކިއެކި ފިހާރަތަކަށް ހިނގުމަކީ މާލޭގައި އެންމެ ފަސޭހަ ކަމަކަށް ނުވެދާނެއެވެ. އެ ހުރިހާ ސާމާނެއް އެއްތަނަކުން ލިބޭނެ ތަނެއް ހޯދުމަކީވެސް އުނދަގޫވެދާނެ ކަމެކެވެ. އެހެން ނަމަވެސް އެ އިންތިޒާރަށް މިވަނީ ނިމުން ގެނުވާފައެވެ. ހުރިހާ ސާމާނެއް އެއްތަނަކުން ހޯދަން މާ ބޮޑަށް ވިސްނުމެއް ނެތި، ދާންވީ މާލޭގައި ހުންނަ ބިއުޓީ ސީކްރެޓްސް އެމްވީއަށެވެ.\nހެންވޭރު ގުލިސްތާނުގޯޅީގައި ހާޖަރާގޭގައި ހުންނަ އެ ފިހާރައިގައި ރީތިވުމަށް ބޭނުންވާ ސާމާނު ނަސް ހުސްކޮށް އެބައޮތެވެ. ފިހާރައިގެ ޕޭޖުގައި ހުރި ތަފާތު ޕްރޮޑަކްޓަކުގެ އިތުރުން، ފިހާރައަށް އައިސް އިތުރު ޕްރޮޑަކްޓްތަކުގެ ކޮލިޓީވެސް އަމިއްލައަށް ޔަގީން ކޮށްލައްވާށެވެ. އެންމެ ހެޔޮ އަގުގައި ރީތިވާ ސާމާނު ލިބޭނެ ތަނަކީ ހަމަ ބިއުޓީ ސީކްރެޓްސް އެމްވީއެވެ.\nރީތިވުމަށް ބޭނުންވާ ސާމާނުގެ އިތުރުން، ހިކެން ބޭނުންވާ އެކިއެކި ޕްރޮޑެކްތައްވެސް ބިއުޓީ ސީކްރެޓްސް ފިހާރައިން ލިބޭ އިރު، ހިކެން ބޭނުންވާ މަޝްހޫރު ބްރޭންޑެއް ކަމަށްވާ ގުޑް ވާޗިއުސް ކޯގެ ފޭސް އަދި ބޮޑީގެ ހުރިހާ ޕްރޮޑަކްޓެއްވެސް އެ ފިހާރައިން ލިބޭނެއެވެ. އަދި އޭގެ އިތުރުން ފޭސް ވައިޓަނިން ކްރީމްތަކާއި މޫނުގެ ހަންގަޑި އަލިކޮށް، ފަސޭހަކޮށްލުމަށް ފޭސް ވޮޝް އަދި ފޭސް ސްކަރަބާއި ބޮޑީ ސްކްރަބްވެސް ލިބެން ހުންނާނެއެވެ.\nބިއުޓީ ސީކްރެޓްސް އެމްވީއަށް ގުޅޭނީ 9744014 ނަންބަރު ފޯނުންނެވެ.\nބިއުޓީ ސީކްރެޓްގެ ރަމަޟާން ސޭލް: ވިޔަފާރިކޮށްގެން 25 ޕަސެންޓްގެ ޑިސްކައުންޓެއް\nމޫނުގައި އުނގުޅާ ކްރީމެއް ރެކޯޑް މިންވަރަކަށް ވިކެނީ


"Maamui" Gai Hamoodh Act Kurany - Vaguthu\n"މާމުއި"ގައި ހަމޫދު އެކްޓްކުރަނީ!\n1 އަހަރު ކުރިން ( މާޗް 23, 2019 )\n| މުޙައްމަދު މުޞްޠަފާ\nޑާކްރެއިން އެންޓަޓެއިންމެންޓުން އަންނަ ޖުލައި މަހުގެ އެއްވަނަ ދުވަހު ރިލީޒްކުރަން ނިންމާފައިވާ ފިލްމު "މާމުއި"ގައި މޯލްޑިވިއަން އައިޑޮލް ސީޒަން ދެއަކުން ވިދާލި ހަމޫދު އަހުމަދު ގެ އެކްޓިން ފެންނާނެ ކަމަށް ހަބަރު ލިބިއްޖެއެވެ.\nއެ ފިލްމުގައި އެކްޓް ކުރަން ނިންމާފައިވާ ކަމަށް ހަމޫދު ވެސް މިހާރު މިވަނީ ކަށަވަރުކޮށްދީފައެވެ. އަދި އެ ފުރުސަތު އޭނާ އަށް ދިނީތީ ހަމޫދު ވަނީ ޑާކްރެއިން އަށް ޝުކުރު ވެސް އަދާ ކޮށްފައެވެ.\n"މާމުއި"ގެ ކާސްޓުގައި ހަމޫދު ހިމަނާފައިވާ ކަން މިއަދު ޑާކްރެއިން އިން ހާމަކުރި ނަމަވެސް އޭނާ ފެންނާނީ ކޮން ކަހަލަ ރޯލަކުން ކަމެއް އަދި ނޭންގެއެވެ.\nހަމޫދަކީ އަކީ އައިޑޮލް އަށްފަހު ބައެއް ދިވެހި ފިލްމު ތަކަށް ލަވަ ކިޔާދެމުން އަންނަ ފަންނާނެކެވެ. އޭނާ ވަނީ މިދިޔަ އަހަރު ޑާކްރެއިން އިން ރިލީޒްކުރި ލޯބީގެ ފިލްމު "ވަކިން ލޯބިން" ގެ ލަވަ އެއް ވެސް ކިޔާދީފައެވެ.\nއޭގެ އިތުރުން އޭނާ ވަނީ ބައެއް ޝޯތަކުގެ އިތުރުން އެކި ކަހަލަ ހަފްލާތަކުގައި ވެސް ޕާފޯމް ކޮށްފައެވެ. އަދި އޭނާގެ އަމިއްލަ ރާގުގެ ލަވަ އަލްބަމެއް ރިލީޒްކުރަން އުޅޭ ކަމުގެ އަޑުތަކެއް ވެސް މީގެ ދުވަސްކޮޅެއް ކުރިން ވަނީ ފެތުރިފައެވެ.\n"މާމުއި" އަކީ ބޮޑު ކާސްޓަކާއެކު ހަދާފައިވާ ކޮމެޑީ ފިލްމެކެވެ. އެ ފިލްމުގެ މަންޒަރުތައް ނެގުމުގައި ވެސް ވަރަށް ވަގުތު ހޭދަވި ކަމަށް މީގެ ކުރިން ޑާކްރެއިން އިން ވަނީ މައުލޫމާތު ދީފައެވެ. އަދި އެ މަންޒަރުތައް ފުރިހަމަ ކުރުމަށް ތަރިންގެ ފުރިހަމަ އެއްބާރުލުން ލިބުނު ކަމަށް ވެސް ޑާކްރެއިން އިން ބުންޏެވެ.\nފިލްމީ ދާއިރާގެ ނަން މަޝްހޫރު ތަރިންނާއި މުޅިން އާ ތަރިން ތަކަކާއެކު އަންނަ ޖުލައި މަހު "މާމުއ" ސިނަމާތަކަށް ގެންނަން ނިންމާފައިވާއިރު އެންމެ ފަހުން ޑާކްރެއިން އިން ގެނެސްދިނީ ކްރައިމް ތްރިލާ ފިލްމު "ގޮށްރާޅު" އެވެ.


Beachun nerumun ihthijaaj magu mahchah\nމަހުލޫފާއި މުހައްމާ ހައްޔަރުކޮށްފައި\nބައެއް އެހެން މީހުން ވެސް ހައްޔަރު ކުރި\nނޫސްވެރިންނަށް ބޮޑެތި ދަތިތައް\nމީގެ ކުރީގެ އެއްވުން ފުލުހުން ރޫޅާލަނީ - އަހުމަދު ޝުރާއު | އަވަސް\nއިދިކޮޅު ފަރާތްތަކުން މިއަދު ހަވީރު އެމްޑީޕީގެ ހަރުގެ ސަަރައްދުން ފެށި މުޒާހަރާ ފުލުހުން ބާރުގެ ބޭނުންކޮށްގެން ރޫޅާލާފައި ވަނިކޮށް މިރޭ އަލުން ފެށި މުޒާ ހަރާގެ ތެރޭގައި ބީޗް ސަރަހައްދުން ބޭރު ކުރުމުން ބައިވެރިން އެސަރަހައްދު ދޫކޮށް މާލޭގެ މަގުތަކަށް ނިކުމެއްޖެ އެވެ. ބީޗް ސަރަހައްދުގައި ހުރި ހަރުގެ ފުލުހުންގެ ބެލުމުގެ ދަށަށް ހަވީރު ގެންދިއުމަށް ފަހު މިހާރު ވަނީ ދޫކޮށްލާފަ އެވެ.\nއިދިކޮޅު ފަރާތްތަކުން ހަވީރު ފެށި މުޒާހަރާ ރޫޅާލާފައި ވަނިކޮށް މިރޭ އެއްވެ އާޓިފިޝިއަލް ބީޗުގައި ޝުއޫރު ފާޅު ކުރި އެވެ. ނަމަވެސް ފުލުހުން ވަނީ ބާރުގެ ބޭނުން ކޮށް މުޒާހަރާގެ ބައިވެރިން އެ ސަރަހައްދުން ފޮނުވާލާފަ އެވެ. ބާރު ބޭނުން ކުރުމަށް ފުލުހުން ވަނީ ޕޭޕާ ސުޕްރޭގެ ބޭނުން ވެސް ހިފާފަ އެވެ.\nއިދިކޮޅު ފަރާތްތައް ބީޗުން ފައްސާލުމުން މަގުމައްޗަށް ނުކުމެ އެއްވެފައި ވަނީ މަޖީދީމަގާއި ޗާންދަނީ މަގު ގުޅުނު ސަރަހައްދަށެވެ. އެ ސަރައްދުގައި ފުލުހުންގެ ފައުޖުތައް މިހާރު ވެސް ދަނީ ހަރަކާތްތެރިވަމުންނެވެ. އެ ސަރައްދުން ވެސް މީހުން ފޮނުވާލުމަށް ފުލުހުން ޕެޕާ ސުޕްރޭ ބޭނުން ކޮށްފައި ވެއެވެ. އަދި ބައެއް ނޫސްވެރިންނަށް އޭގެ ސަބަބުން ދައްޗާ ކުރިމަތިވި އެވެ. ބައެއް ނޫސްވެރިންނަށް އެކި ވަރުގެ އަނިޔާވެފައި ވެއެވެ.\nމިއަދު މުޒާހަރާ ފެށުމާއެކު ވެސް ބައެއް ފަރާތްތައް ވަނީ ހައްޔަރުކޮށްފަ އެވެ. އެމްޑީޕީގެ ނައިބު ރައީސް މުހައްމަދު ޝިފާޒު އާއި އެ ޕާޓީގެ ގައުމީ މަޖިލީހުގެ މެމްބަރު ހުސެއިން އަމުރު ވަނީ ހަރުގެ ތެރެއިން ފުލުހު ންގެ ބެލުމުގެ ދަށަށް ގެންގޮސްފަ އެވެ. އަދި މިރޭ މެންބަރު މުހައްމަދު އަބްދުﷲ (މުހައްމާ) އާއި މެންބަރު މަހުލޫފު ވެސް ހައްޔަރު ކުރި އިރު ބައެއް ބައިވެރިން ވެސް މުޒާހަރާގެ ތެރެއިން ވެސް ހައްޔަރުކޮށްގެން ފުލުހުންގެ ބެލުމުގެ ދަށަން ގެންދިޔަ އެވެ. ހައްޔަރު ކޮށްފައިވަނީ ކިތަން މީހުން ކަމެއް ނޭނގެ އެވެ. އެ އަދަދު ފުލުހުން ހާމައެއް ނުކުރެ އެވެ.\nއިދިކޮޅު ފަރާތްތަކުން ބޭއްވި މުޒާހަރާގެ ތެރެއިން މީހަކު ހައްޔަރު ކުރަނީ-- ފޮޓޯ: އަހުމަދު ޝުރާއު | އަވަސް\nމިއަދު ހަވީރުން ފެށިގެން އިދިކޮޅުން ކުރަމުންދާ މުޒާހަރާގައި މީހަކަށް ވެސް ވަނީ އަނިޔާވެފަ އެވެ. އެގޮތުން ފުލުހުން ޝީލްޑް ބޭނުން ކޮށްގެން އާޓީފިޝިއަލް ބީޗްގައި ތިބި ބައިވެރިން އެސަރައްދުން ދުރަށް ޖެއްސުމަށް މަސައްކަތް ކުރަމުންދިޔަ ވަގުތު ވެއްޓުނު މީހެއްގެ އަތަށް ވަނީ އަނިޔާވެފަ އެވެ.\nމެންބަރު މަހްލޫފު މިރޭގެ އިހްތިޖާޖްގެ ތެރެއިން ދުރަށް ޖައްސަނީ\nއޭނާ އަށް މިހާރު ދަނީ އޭޑީކޭގައި ފަރުވާ ދެމުންނެވެ. އޭނާ އަށް ލިބިފައިވަނީ ކިހާވަރެއްގެ އަނިޔާއެއް ކަމެއް ސާފެއް ނުވެ އެވެ.\nއަވަސް ވީޑިއޯ | އިދުހާމް ނައީމް\nމޯލްޑިވްސް ޕޮލިސް ސާވިސް 1 ފެބުރުއަރީގެ އަމުރު ކުއްލި ނުރައްކަލުގެ ހާލަތު + މުޒާހަރާ އިދިކޮޅު ފަރާތްތައް


އުރީދޫ ފެންޓަސީ ލީގް: ޕްލޭސްޓޭޝަން 5އާ އެކު އަގުހުރި އިނާމުތަކެއް – Dhen.mv\nމަރްޔަމް ވަޙީދާ June 7, 2021 - 5:38 pm\nޔޫރޯ 2020ގެ ފުޓުބޯޅަ ފޯރިއާއި ގުޅިގެން އުރީދޫ މޯލްޑިވްސްއިން ޔޫރޯ ފެންޓަސީ ފުޓްބޯލް 2020ގައި "އުރީދޫ ފެންޓަސީ ލީގް" ގެ ނަމުގައި ޓޯނަމެންޓެއް އިއުލާނު ކޮށްފިއެވެ.\nމި ލީގުގައި ބައިވެރިވާ ފަރާތްތަކުން ވާދަކޮށް ލީގު ނިމޭއިރު އެންމެ މަތިން ވަނަ ހޯދާ 10 ފަރާތަކަށް އަގު ހުރި އިނާމްތަކެއް ވެސް ލިބިގެންދާނެ ކަމަށް އުރީދޫއިން ބުނެއެވެ. މިއީ މި ގޮތަށް އުރީދޫ މޯލްޑިވްސްއިން އިންތިޒާމް ކުރާ ދެވަނަ ފެންޓަސީ ފުޓްބޯޅަ މުބާރާތެވެ.\nއުރީދޫއިން ހާމަކުރި ގޮތުގައި 2018ވަނަ އަހަރު ފީފާ ވޯލްޑްކަޕާ ގުޅިގެން އުރީދޫ ވޯލްޑް ކަޕް ފޯރި ފެންޓަސީ ފުޓްބޯލް ޓޯނަމެންޓް ވެސް އެ ކުންފުނިން ވަނީ ބާއްވައިފައެވެ.\nއުރީދޫ ފެންޓަސީ ލީގުގެ ޕާޓްނަރުން ކަމުގައިވާ ވެސްޓޯ އޮންލައިން، ހައިސެންސް ބައި ރެޑްވޭވް އަދި ސޮނީ ސްޕޯޓްސް އާއި ގުޅިގެން ލީގުގައި ބައިވެރިވާ ފަރާތްތަކުގެ ތެރެއިން އެންމެ މަތިން ވަނަ ހޯދާ 10 ފަރާތަކަށް އަގު ހުރި އިނާމްތަކެއް ވެސް ވަނީ ހަމަޖެހިފައެވެ. އެގޮތުން:\n▪ 1ވަނަ ހޯދާ ފަރާތަށް ވީސްޓޯ އޮންލައިންގެ ފަރާތުން ދޭ ޕްލޭސްޓޭޝަން5ބްލޫރޭ އެޑިޝަން\n▪ 2ވަނަ ހޯދާ ފަރާތަށް ހައިސެންސް ބައި ރެޑްވޭވް ގެ ފަރާތުން ދޭ ހައިސެންސް 65 އިންޗީގެ 4ކޭ ކިއުލެޑް ސްމާޓް ޓީވީ އަދި ސައުންޑް ބާ\n▪ 3ވަނަ ހޯދާ ފަރާތަކަށް ސޮނީ ސްޕޯޓްސްއިން ދޭ އެޑިޑަސް ޔުނިފޯރިއާ-ޔޫރޯ 2020 އޮފިޝަލް މެޗް ބޯޅަ އަދި 1000 ރުފިޔާގެ ގިފްޓް ވައުޗާއެއް\n▪ 4ވަނަ އިން ފެށިގެން 10ވަނަ ހޯދާ ކޮންމެ ފަރާތަކަށް ސޮނީ ސްޕޯޓްސްއިން 500 ރުފިޔާގެ އަގުހުރި ގިފްޓް ވައުޗާއެއް\nޔޫރޯ 2020 ފެންޓަސީ ފުޓްބޯޅައަކީ ޔޫރޯ 2020 ގައި ބައިވެރިވާ ގައުމީ ޓީމްތަކުގެ ކުޅުންތެރިންތަކެއް އިހްތިޔާރުކުރުމަށް ފަހު ޑްރީމް ޓީމެއް މެނޭޖްކުރުމުގެ ތަޖުރިބާ ހޯދައިދޭ ގޭމެކެވެ. މި ގޭމުގައި ޕޮއިންޓް ލިބިގެންދާނީ، އެ ޓީމަކަށް ނެގުނު ކުޅުންތެރިން ޔޫރޯ 2020ގައި ދައްކާ ކުޅުމަށް ބިނާކޮށް ކަމަށް އުރީދޫއިން ބުނެއެވެ. އަދި ޔުއެފާ ޔޫރޯ 2020 ވެބްސައިޓް މެދުވެރިކޮށް ނުވަތަ ޔުއެފާ ގޭމްސް އެޕް މެދުވެރިކޮށް ވެސް މި ލީގުގައި ބައިވެރިވެ ކުޅެވޭނެއެވެ.\nއުރީދޫ ފެންޓަސީ ލީގުގައި ބައިވެރިވުމަށް މި ވެބްސައިޓަށް ޒިޔާރަތް ކޮށްލައްވާށެވެ. ނުވަތަ 64OXKZRT08 ކޯޑް ބޭނުން ކުރައްވާށެވެ.


Will Smith adhives Aishwarya Rai ge huvafenugai | Mihaaru\nވިލް ސުމިތު އަދި އައިޝްވާރިޔާ: ސުމިތުގެ "ހިޗް" އިން އައިޝްވާރިޔާ އަށް ލިބުނު ފުރުސަތު ވަނީ ދޫކޮށްލާފައި.\nވިލް ސްމިތު އަދިވެސް އައިޝްވާރިޔާ ރާއީއާ އެކު ފިލްމެއް ކުޅުމުގެ ހުވަފެނުގައި\n09 އޮކްޓޯބަރ 2018 - 08:11 1 comment\nއައިޝްވާރިޔާއަކީ ޕިންކް ޕެންތާ2(2009)، ދަ މިސްޓްރެސް އޮފް ސްޕައިސް (2005) އަދި ޕްރައިޑް އެންޑް ޕްރެޖިޑައިޒް (2004) ފަދަ ހޮލީވުޑް ފިލްމުތަކުގައި މަސައްކަތްކޮށްފައިވާ ބަތަލާއެކެވެ.\nއޭނާއާ އެކު ފިލްމެއް ކުޅެން ކުރިން ދެކެމުން އައި ހުވެފެން ބިލާހަކަށްވި ނަމަވެސް ވިލް ސުމިތު އަދިވެސް ހުރީ އައިޝްވާރިޔާއާ އެކު ފިލްމެއް ކުޅެން ދެކޭ ހުވަފެނުގަ އެވެ. މިދިޔަ ހަފުތާގައި ބޭއްވި ހިންދުސްތާން ޓައިމްސް ލީޑަޝިޕް ސަމިޓްގައި، 50 އަހަރުގެ އެކްޓަރު ބުނި ގޮތުގައި އައިޝްވާރިޔާއާ އެކު ސްކްރީން ހިއްސާކުރުމަކީ އޭނާ އަބަދުވެސް ބަލާނެ ހުވަފެނެވެ.\nJust @FarOutAkhtar teaching some desi moves to @willsmith. pic.twitter.com/0s4KhZX5eO\n— Filmfare (@filmfare) October 6, 2018\nފަރްހާނާ އެކު ވިލް ސުމިތު ޑާންސް ސްޓެޕެއް ޖައްސަނީ.\n"އުންމީދުކުރަން އަދިވެސް ކޮންމެވެސް ދުވަހަކުން އެ ފުރުސަތު ލިބޭނެ ކަމަށް،" ސަމިޓްގެ ތެރޭގައި އެކްޓަރު ފަރްހާން ހޯސްޓް ކުރި ސެގްމަންޓްގައި، "މެން އިން ބްލެކް" އާއި "އަލީ" ފަދަ ކާމިޔާބު ފިލްމުތަކުގެ އެކްޓަރު ބުންޏެވެ.\nސުމިތު ބުނި ގޮތުގައި ބޮލީވުޑް ފިލްމެއްގައި މަސައްކަތްކޮށްލުމަކީ ވެސް ބޭނުންވާ ކަމެކެވެ. އެގޮތުން ފިލްމެއްގައި ބޮލީވުޑް ސްޓައިލްގެ ނެށުމެއް ދައްކައިލަން ބޭނުންވާ ކަމަށް ބުންޏެވެ. ފަރްހާން ވަނީ ސުމިތަށް ޕަންޖާބީންގެ ސިގްނޭޗާ ބަންގްރާ ސްޓެޕެއް ވެސް ސްޓޭޖް މަތީގައި އިށީނދެގެން ތިބެ، ސުމިތު ލައްވައި ޖައްސުވައިފަ އެވެ.\nވިލް ސުމިތު ކަރަން އާއި ރަންވީރުއާ އެކު.\nފާހަގަކޮށްލެވޭ ކަމަކީ ހިންދީ ފިލްމެއްގައި ހިއްސާވެލަން އޭނާ ބޭނުންވާ ކަމަށް ބުނެފައިވާ އިރު ކަރަން ޖޯހަރް ޕްރޮޑިއުސްކޮށް، އަންނަ އަހަރު ނެރޭ "ސްޓޫޑަންޓް އޮފް ދި އިޔާ 2" ގެ ހާއްސަ ފެނިލުމަކުން ވެސް ސުމިތު ފެންނާނެ ކަމެވެ. އެ ފިލްމުގެ ތަރިންނާ އެކު، ލަވައެއްގެ ޝޫޓިންގެ ތެރެއިން ސެޓުން ނަގާފައިވާ ފޮޓޯތަކެއް ސުމިތު ވަނީ އިންސްޓަގްރާމްގައި ވެސް ހިއްސާކޮށްފަ އެވެ.\nސުމިތުގެ "ސޮޓީ 2" ގެ ސެޓްގައި.\nރެޕާއެއްގެ ގޮތުގައި މުނިފޫހި ފިލުވުމުގެ ދާއިރާ އަށް ނުކުމެ، ފަހުން ވަރުގަދަ އޭ ލިސްޓް އެކްޓަރަކަށް ބަދަލުވެގެން ދިޔަ ސުމިތުގެ ކުރިއަށް ހުރި ފިލްމުތަކުގެ ތެރޭގައި "އަލައްދިން" އާއި "ޖެމިނީ މޭން" ހިމެނެ އެވެ.\nސުމިތުގެ އެންމެ ފަހުގެ ފިލްމަކީ މިދިޔަ އަހަރުގެ ޑިސެމްބަރުގައި ނެރުނު "ބްރައިޓް" އެވެ.\nއިތުރު ލިޔުންތައް ބޮލީވުޑް ހޮލީވުޑް އައިޝްވާރްޔާ ރާއީ


މާލޭގައި މަރުވާ މީހުން ހުޅުމާލޭގައި ވަޅުލާ ގޮތަށް އަނެއްކާ ވެސް ހަމަޖައްސައިފި\nމިދިޔަ އަހަރު ވެސް މިގޮތަށް ހަމަޖެއްސި\nޝަކުވާތައް ގިނަވާން ފެށުމުން މާލޭގައި އަނެއްކާ ވަޅުލަން ފެށި\nކ. މާލެ 20 ޖެނުއަރީ 2017 | ހުކުރު 05:00 1,355\nއާސަހަރާ: މާލޭގައި މަރުވާ މީހުން ހުޅުމާލޭގައި ވަޅުލާ ގޮތަށް ހަމަޖެއްސުމުން ދަތިތައް ކުރިން ދިމާވި - މުހައްމަދު ޝަރުހާން\nމާލޭގައި މަރުވާ މީހުން ހުޅުމާލޭގައި ވަޅުލާ ގޮތަށް އިސްލާމިކް މިނިސްޓްރީން އަނެއްކާ ވެސް ހަމަޖައްސައިފި އެވެ.\nމާލޭގައި މަރުވާ މީހުން ހުޅުމާލޭގައި އަލަށް ހެދި ސަހަރާގައި ވަޅުލާ ގޮތަށް މިދިޔަ އަހަރުގެ ފެބްރުއަރީ މަހުގެ ތެރޭގައި ވެސް އިސްލާމިކް މިނިސްޓްރީން ވަނީ ހަމަޖައްސާފަ އެވެ. ނަމަވެސް، އާންމުންގެ ޝަކުވާތަކާއި މިނިސްޓްރީން ހަމަޖެއްސި އިންތިޒާމްތަކުގެ ފެންވަރު ދަށްވަމުން އެ ނިންމުން އަނބުރާ ގެންގޮސް މާލޭގައި ވަޅުލާ ގޮތަށް ވަނީ ބަދަލުކޮށްފަ އެވެ.\nއިސްލާމިކް މިނިސްޓްރީން ބުރާސްފަތި ދުވަހު ކުރި އިއުލާނެއްގައި ބުނީ، މާލޭގައި ނިޔާވާ މީހުން ވަޅުލުމާއި، ޖަނަޒާގެ ހުރިހާ ކަމެއް އަންނަ ފެބްރުއަރީ އެއް ވަނަ ދުވަހުން ފެށިގެން ކުރަމުން ގެންދާނީ ހުޅުމާލޭ ސަހަރާގައި ކަމަށެވެ.\nހުޅުމާލޭގައި މީހުން ވަޅުލާ ގޮތަށް ނިންމާފައިވާއިރު، އިއުލާނުގައި ވަނީ ހުޅުމާލޭ ސަހަރާއިން ޖާގަ ހަމަޖައްސައިދިނުމުން މައްޔިތާގެ ޖަނާޒާއަށް ބޭނުންވާ ކަފުނާއި، ކަފަ އާއި، ސަންދޯއް ފަދަ ތަކެތި މައްޔިތާގެ އާއިލާއަށް ހިލޭ ނުވަތަ ހަމައެކަނި މެޓީރިއަލްގެ އަގު ނަގައިގެން ފޯރުކޮށްދޭނެ ފަރާތެއް ހޯދަން އިއުލާނުކޮށްފަ އެވެ.\nއިސްލާމިކް މިނިސްޓްރީ އިން ބުނީ އެ މަސައްކަތް ކުރާފަރާތަށް އެ މިނިސްޓްރީން އެއްވެސް އަގެއް ނުދޭނެ ކަމަށެވެ.\nއިސްލާމިކް މިނިސްޓްރީ އާއި އައިޖީއެމްއެޗް ގުޅިގެން މިދިޔަ އަހަރު ހަމަޖެއްސި އުސޫލުގައިވާ ގޮތުން، މައްޔިތާ އުފުލާފެރީ އޮންނަ ސަރަހައްދަށް އެމްބިއުލާންސްގައި ގެންގޮސްދޭނީ 60ރ. އެވެ. އަދި އެމްޓީސީސީގެ ފެރީގައި މައްޔިތާ 608ރ. އަށް ހުޅުލެއަށް ގެންގޮސް ހުޅުލެއިން ވެހިކަލެއްގައި 160ރ. އަށް ހުޅުމާލޭ ސަހަރާއަށް ގެންދާ ގޮތަށް އެކުލަވާލާފައިވާ އެ އުސޫލަށް އާންމުން ވަރަށް ބޮޑު ފާޑިކިޔުމެއް އަމާޒުވި އެވެ.\nހުޅުމާލޭ ސަހަރާއަކީ 8،000 އަށް ވުރެ ގިނަ މީހުން ވަޅުލެވޭ ގޮތަށް ހަދާފައިވާ ސަހަރާއެކެވެ. ހައުސިން ޑިވެލޮޕްމެންޓް ކޯޕަރޭޝަން(އެޗްޑީސީ) އިން ލަފާކުރާގޮތުގައި ކުރިއަށް އޮތް ހަ އަހަރަށް އެތަނުގައި މީހުން ވަޅުލެވޭނެ އެވެ.\nހުޅުމާލޭ ސަހަރާ ހަދާފައިވަނި އެއްފަހަރާ ހަތަރު މީހުން ހިނެވޭނެ ގޮތަށެވެ.


Safari Case: Fuluhun haaziru kuran ninmaa victim ge bass hoadhny – Iru\nސަފާރީ ކޭސް: ފުލުސް ހާޒިރުކުރަން ނިންމައި ވިކްޓިމްގެ ބަސް ހޯދަނީ\nހުޅުމާލެ ކައިރީ އަޅާފައި އޮތް ސަފާރީއަކަށް ދިޔަ ބިދޭސީ އަންހެނަކަށް ޖިންސީ ގޯނާކުރި މައްސަލައިގައި އަނިޔާ ލިބުނު “ވިކްޓިމް”ގެ ބަހެއް ހޯދުމަށް މަޖިލީހުގެ ހިއުމަން ރައިޓްސް އެންޑް ޖެންޑަރ ކޮމިޓީން ނިންމައިފިއެވެ.\nހޯމަ ދުވަހު އޮތް ކޮމިޓީ ބައްދަލުވުމުގައި މި މައްސަލަ ދިރާސާ ކޮށްފައިވާއިރު، މެމްބަރުންގެ ފަރާތުން މައިގަނޑު5ކަމެއް ހުށައަޅައި ފާސްކޮށްފައިވެއެވެ. އެގޮތުން މި ހާދިސާއާ ގުޅިގެން ދެކެވޭ ވާހަކަތަކާއި، ވިކްޓިމްއާ ޙަވާލާދީ ނޫސްތަކުގައި ފެތުރޭ ޚަބަރުތަކުގައިވެސް ފުށުއެރުންތަކެއް ހުރުމާއެކު، މިކަމުގައި ސީދާ ވިކްޓިމްގެ ބަހެއް ކޮމިޓީން ހޯދުން މުހިއްމުކަން ކޮމިޓީ މެމްބަރުން ފާހަގަ ކޮށްފައިވެއެވެ. އެއާއެކު، އަނިޔާލިބުނު މީހާ ރުހޭނަމަ، އޭނާ ކޮމިޓީއަށް ހާޒިރުކޮށް، އޭނާގެ ބަހެއް ހޯދުމަށް ކޮމިޓީން ފާސް ކޮށްފައި ވެއެވެ.\nކޮމިޓީގައި ވާހަކަ ދައްކަވަމުން މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ ވިދާޅުވީ، މި މައްސަލައިގައި ފުލުހުން ޢަމަލު ކޮށްފައިވާ ގޮތް ތަފްސީލުކޮށް ދެނެގަންނަން ޖެހޭ ކަމަށެވެ. އަދި މި މައްސަލަ ކުރިއަށްދާއިރު، ތަހުޤީޤު އެންމެ ރަނގަޅަށް ކުރިއަށްދާކަން ކަށަވަރު ކުރުމުގައި ޕްރޮސެކިއުޓަރ ޖެނެރަލްގެ މުހިއްމު ޒިންމާތަކެއް ހިމެނޭކަން ފާހަގަ ކުރައްވައި މެމްބަރު އިމްތިޔާޒު ވިދާޅުވީ، ޕީޖީގެ ޤާނޫނީ ދައުރު އެންމެ ފުރިހަމައަށް އަދާކުރޭތޯ ވެސް ކަށަވަރު ކުރަންޖެހޭ ކަމަށެވެ.\nމެމްބަރު އިމްތިޔާޒުގެ މި ހުށައެޅުއްވުމަށް ކޮމިޓީގެ މެމްބަރުން ވެސް ތާއިދު ކުރައްވައި ވާހަކަ ދައްކަވާފައި ވެއެވެ. އެގޮތުން މި މައްސަލައިގައި ފުލުހުން ޢަމަލުކޮށްފައިވާ ގޮތާއި މެދު ޕީޖީގެ ހޯދުންތަކަކީ ކޮބައިކަން ކޮމިޓީން ބަލައި، އެކަމަށް މަޝްވަރާ ކުރުމަށް މެމްބަރުންގެ އިއްތިފާޤުން ވަނީ ނިންމާފައެވެ. އަދި އަންގާރަ ދުވަހުގެ ކޮމިޓީ ބައްދަލުވުމުގައި މި މައްސަލައިގެ “ސީން” އަށް ދިޔަ އޮފިސަރާއި ބައްދަލުކުރުމާއި، ސްޓޭޝަން އިންޗާރޖާއި ބައްދަލު ކުރުމަށްވެސް ވަނީ ނިންމާފައެވެ.\nއޭގެ އިތުރުން، މިފަދަ މައްސަލައެއްގައި އަނިޔާލިބުނު ފަރާތަަށް އެކަށީގެންވާ ރައްކާތެރިކަން ފޯރުކޮށްދެވިފައި ވޭތޯ ކަށަވަރު ކުރުމަށް، ޖެންޑަރ މިނިސްޓްރީއަށް ހުށައަޅައި، އެ މައުލޫމާތު ކޮމިޓީން ސާފު ކުރުމަށް ވެސް މެމްބަރުން ފާސްކޮށްފައި ވެއެވެ.\nމި މައްސަލާގައި ތުހުމަތު ކުރެވޭ ދެ މީހަކު ހައްޔަރުކުރުމަށް ފަހު، ފަހުން ވަނީ ކުއްލި ގޮތަކަށް ދޫކޮށްލައިފަ އެވެ. އެ މީހުން ދޫކޮށްލީ “ނުފޫޒުގަދަ” ބައެއް ކަމަށް ބުނެ ފުލުހުންގެ އިސްވެރިން އެންގުމުން ކަމަށް ދަނީ އަޑުފެތުރެމުންނެވެ. ނަމަވެސް ފުލުހުން މި ކަން ދޮގު ކުރެ އެވެ. މައްސަލަ ބެލުމުގައި ނުފޫޒެއް ނެތް ކަމަށް ބުނެ އެވެ.


Fainu gai airport naalhan ninmaifi\nފައިނު އެއާޕޯޓާ ދެކޮޅަށް ޒުވާނުން މީގެކުރިން މުޒާހަރާ ކުރަނީ -- އަވަސް ފޮޓޯ | އަހުމަދު ނާއިމް\nރ. ފައިނުގައި އަޅަން ހަމަޖެހިފައިވާ އެއާޕޯޓްގެ މަސައްކަތް ކުރިއަށް ނުގެންދަން ސަރުކާރުން ނިންމައިފި އެވެ.\nއެކަން ޓްރާންސްޕޯޓް މިނިސްޓްރީން ކަށަވަރުކޮށްދީފައިވާއިރު އެ އެއާޕޯޓްގެ މަސައްކަތް ކުރިއަށް ނުގެންދަން ނިންމީ އޭގެ ސަބަބުން ތިމާވެއްޓަށް ލިބޭނެ ގެއްލުންތަކަކަށް ބަލާފަ އެވެ.\nފައިނުގައި އެއާޕޯޓް އަޅަން ރައީސް އަބްދުﷲ ޔާމީންގެ ސަރުކާރުން ނިންމުމާއެކު ވަރަށް ބޮޑަށް ފާދުކިޔުންތައް އަމާޒުވި އެވެ. އަދި އެކަމާ ދެކޮޅަށް ވަރުގަދަ ކެމްޕެއިނެއް ވެސް ކުރި އެވެ. އެކަމަކު އޭރު ޑިފެންސް މިނިސްޓަރުގެ ގޮތުގައި ހުންނެވި އާދަމް ޝަރީފަކީ އެ ރަށު ބޭފުޅަކަށްވާއިރު އޭނާ ގެންދެވެނީ އެ މަޝްރޫއުއަށް ވަކާލަތު ކުރައްވަމުންނެވެ.\nގުދުރަތީ ގޮތުން ރީތި، ހިތްގައިމު ސިފަތަކެއް ލިބިފައިވާ ފައިނުގައި އެއާޕޯޓާ ދެކޮޅަށް އެންމެ އިސްކޮށް މަސައްކަތް ކުރެއްވި އެއް ބޭފުޅަކީ ފައިނަށް ނިސްބަތްވާ އެމްޑީޕީގެ މުހައްމަދު ވަހީދެވެ. އޭނާއަކީ މިހާރު އެ އަތޮޅު އުނގޫފާރު ދާއިރާއަށް އިންތިހާބުވެފައިވާ ރައްޔިތުންގެ މަޖިލީހުގެ މެންބަރެވެ.\nއެ މަޝްރޫއަށް ހެދި އީއައިއޭ ރިޕޯޓްގައިވާ ގޮތުން ފައިނު އެއާޕޯޓްގެ ސަބަބުން ތިމާވެއްޓަށްއެކިވަރުގެ ގެއްލުން ތަކެއް ލިބޭނެ އެވެ. މި މަޝްރޫއު ކުރިއަށް ގެންދިޔުމުގެ ތެރޭގައި ތިމާވެއްޓަށް އެންމެ ބޮޑު ގެއްލުމެއްވަނީ ގިނަ އަދަދެއްގެ ރުއްގަސް ކަނޑަން ޖެހޭތީ ކަމަށެވެ.\nބިން ހިއްކުމަށްޓަކައި ފަޅުކޮނެ ހިއްކުމުގެ ސަބަބުން މޫދާއި ފަރުތަކަށްވެސް ނޭދެވޭ އަސަރުތަކެއް ކުރާނެ ކަމަށް ރިޕޯޓްގައި ފާހަގަކޮށްފައިވެ އެވެ. އެއާޕޯޓްގެ މަސައްކަތަށް ގެންނަ އުޅަނދުތަކުން ތެޔޮ ލީކުވެ ބިމަށް އެޅުންވެސް އެކަށީގެންވާކަން ވެސް ފާހަގަކޮށްފައިވެ އެވެ.\nރައީސް އިބްރާހިމް މުހައްމަދު ސޯލިހު ޓްރާންސްޕޯޓް އޮތޯރިޓީ ފައިނު\nރައީސް ސޯލިހުގެ ޓްރާންސްޕޯޓާ ގުޅޭ ތިން ވައުދެއް ފުއްދަވައިފި


ރިޕޯޓް | ungoofaaru.com\nމިއަދަކީ އުނގޫފާރު ރީޖަނަލް ހޮސްޕިޓަލްގެ އުފާވެރި އަހަރީ ދުވަހެވެ. ހޮސްޕިޓަލްގެ ހަޔާތުން ވޭތުވެގެން މިދާ ކޮންމެ ދުވަހަކީ އެހޮސްޕިޓަލްގެ ހަޔާތުން ވޭތުވެގެންދާ އުފާވެރި އަދި ކުރިއަށް އެތަކެއް…\nބަވަނަވަމުންދާ ދުނިޔޭގެ ހާލަތަށް ބަލާއިރު މުޖުތަމައުގައި މިއަދު ކުށްކުރުން އިތުރުވާ އެއް ވަސީލަތަކީ އިންޓަނެޓެވެ. އިންޓަނެޓުން ފައިދާތަކެއް ވީނަމަވެސް، ކުޑަކުދިން ހިމާޔަތްކުރުމަށް ބޮޑެތި ހުރަސްތަކެއް ވަނީ ގިރާކުރަން…\nޒަމާނަށް އަންނަމުންދާ ބަދަލުތަކާއެކު ދުއްވާ އެއްޗިއްސަށް އިންސާނުން ލޯބި ޖެހި އޭގެ ބޭނުންކުރާ މިންވަރު ދުވަހެއް ދުވަހަކަށް މިދަނީ އިތުރުވަމުންނެވެ. އިންޖީނުލީ އެއްގަމު އުޅަނދު ރާއްޖެއަށް އެތެރެކުރާ…\nރ. ވާދޫ: ރ. އަތޮޅުގައި މީހުން ދިރިއުޅޭ ރަށްތަކުގެ ތެރެއިން ރަށެކެވެ. ދިވެހިރާއްޖޭގެ އެހެން ރަށްރަށެކޭ އެއްފަދައިން މި ރަށަކީ ވެސް މުރަކައިގެ ދޮންވެލިން އުފެދިފައިވާ ޖަޒީރާ…\nބަރަކާތްތެރި ރަމަޟާން މަސް އަޅުގަނޑުމެންނާ އައިސް ބައްދަލު ކުރި އިރު މުޅި ދުނިޔެ މި ވަނީ ހީވެސް ނުކުރާހާ ބޮޑު މުޞީބާތަކާ ކުރިމަތިލާން ޖެހިފައެވެ. ސީނު ކަރައިން…\nބަލާލި ކޮންމެ ދިމާލަކުން މިއަދު ފެންނަނީ މުޅި އިންސާނިއްޔަތަށް ކުރިމަތިވެފައިވާ ކޯވިޑް-19 ގެ ބަލާއާފާތުން ސަލާމަތް ވުމަށް ކެނޑި ނޭޅި ކުރަމުންދާ މަސައްކަތެވެ. އިވެމުންދަނީ މިކަމުން ސަލާމަތް…\nރަށް ގިރުމަކީ ދިވެހިރާއްޖޭގައި އާކަމެއް ނޫނެވެ. އެއް ތުނޑި ވޮޑެންޏާ އަނެއް ތުނޑި ގިރުން އެއީ ޖަޒީރާ ވަންތަ ސިފައެކޭ ބުނެވިދާނެ އެވެ. އިރުވައި މޫސުމުގަ ހަޅަ…\nދިވެހިރާއްޖެއަށް އައިސްފައިވާ ދިމިޤްރާތީ ނިޒާމާއެކު އައިސްފައިވާ ބައެއް ޚިޔާލާތު ތަކާއި މެދު އަދުވިސްނާން ނުވޭހެއްޔެވެ. ޝަރީޢަތުގެ ތަރާދުން އެއްކިބާވެފައިވާ ހައްޤުތަކާއި ޒިންމާގެވާހަކައިން ރާއްޖޭގެ މުޅިޖައްވު ކިލަނބުވެ ހައްޤުތަކާއި…


Prosecutor general ofeehuge massala majlieehun balanee\nޕްރޮސެކިއުޓާ ޖެނެރަލް އޮފީހުގެ މައްސަލަ މަޖިލީހުން ބަލަނީ\nޕްރޮސެކިއުޓާ ޖެނަރަލް ހުސައިން ޝަމީމް: ޕްރޮސިކިއުޓާ ޖެނެރަލް އޮފީހުގެ މައްސަލަ މަޖިލީހުން ބަލަން ވަނީ ނިންމައިފައި -- އަވަސް ފޮޓޯ\nޕްރޮސެކިއުޓާ ޖެނެރަލް އޮފީސް (ޕީޖީ)އިން އަމަލުކުރާ ގޮތުން އެންޓި ކޮރަޕްޝަން ކޮމިޝަން (އޭސީސީ)ގެ މަސައްކަތްތަކަށް ހުރަސް އެޅޭކަމަށް ބުނާތީ އެ މައްސަލަ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ބަލަން ނިންމައިފި އެވެ.\nކޮމިޓީން މިގޮތަށް ނިންމީ އޮޑިޓް އޮފީހުން ހެދި އޭސީސީގެ ޕާފޯމަންސް އޮޑިޓްގައި ޕީޖީން އަމަލުކުރާ ގޮތުން އޭސީސީގެ މަސައްކަތްތަކަށް ހުރަސް އެޅޭ ކަމަށް ބުނެފައިވާތީ އެވެެ. އެހެންކަމުން އެ މައްސަލަ ބެލެން އޮތީ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ކަަމަށްވާތީ އެ މައްސަލަ ބަލަން ނިންމީ ކަމަށް އެ ކޮމިޓީގައި އިންނަވާ ވިލިމާލެ ދާއިރާގެ މެމްބަރު މުހައްމަދު އުޝާމް އަަވަސް އަށް ވިދާޅުވި އެވެ.\nޕީޖީގެ މައްސަލަ ބަލަން ކޮމިޓީން ފާސްކުރީ މިއަދު ބޭއްވި ކޮމިޓީގެ ބައްދަލުވުމުގައި ބައިވެރިވި މެންބަރުންގެ އަގުލަބިއްޔަތުންނެވެ.\nހަމަ މި ކޮމިޓީން މިއަދު ވަނީ އޭސީސީގެ މެމްބަރުންނަށް އެކަށީގެންވާ ގޮތަށް މަސައްކަތްތައް ކުރިއަށް ނުގެންދެވޭ ކަމަށް ބުނެ ހުރިހާ މެމްބަރުން ވަކިކުރަން ފާސްކޮށްފަ އެވެ. ނަމަވެސް ކޮމިޓީގެ ނިންމުންތަކަށް އަމަލުކުރެވޭނީ އެ ނިންމުންތައް މަޖިލީހުގެ ތަޅުމުން ފާސްކުރުމުންނެވެ.\nޕްރޮސެކިއުޓާ ޖެނެރަލް އޮފީހާއި އޭސީސީއާ އެންމެ ބޮޑަށް ހިޔާލު ތަފާތު ވެފައިވަނީ ވެންޓިލޭޓަރުގެ ހިޔާނާތުގެ މައްސަލައިގަ އެވެ. އެގޮތުން އެ މައްސަލަ ދިރާސާކުރުމަށް ފަހު އެ މައްސަލައިގައި ޝާމިލުވާ ފަރާތްތަކަށް ދައުވާކުރަން ދެ ފަހަރު އޭސީސީން ޕީޖީއަށް ފޮނުވި ނަމަވެސް ހެކި ނެތް ކަމަށް ބުނެ މައްސަަލަ މިހާރު ވަނީ ތިންވަނަ ފަހަރަށް އޭސީސީ އަށް ފޮނުވާލާފަ އެވެ.\nމީގެއިތުރުން މިނިސްޓަރު މަހްލޫފްގެ މައްސަލަ ވެސް އޭސީސީން ޕީޖީ އޮފީހަށް ފޮނުވުމުން އެ މައްސަލަ ވެސް އިތުރަށް ފުރިހަމަކުރުމަށް ދެ ފަހަރެއްގެ މަތިން ޕީޖީ އޮފީހުން ވަނީ އޭސީސީއަށް ފޮނުވާލާފަ އެެވެ. އެކަމަކު އެ މައްސަލާގައި މިހާރު މިނިސްޓަރު މަހްލޫފްގެ މައްޗަށް ވަނީ ދައުވާކޮށްފަ އެވެ.\nރައްޔިތުންގެ މަޖިލިސް ޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް + އޭސީސީ ވެންޓިލޭޓަރު ހިޔާނާތް މިނިވަން މުއައްސަސާތަކުގެ ކޮމެޓީ\nވެންޓިލޭޓަރު ތަކުގެ މައްސަލަ މިމަހު ނިންމަނީ\nވެންޓިލޭޓަރު ހިޔާނާތުގެ ދައުވާ ނުކުރާތީ ފާޑުކިޔައިފި\n"އިސްތިއުފާ ދޭންވީ މުޅި ޓީމު އެއްކޮށް"


Dho?! Hourglass figure aai Bubble Bum\nއަވަގްލާސް ފިގަ އާއި ބަބްލް ބަމް\nދުޅަހެޔޮ ސިއްހަތެއްގައި ގިނަ ދުވަހު ދެމިހުރުމަށް ކެއުންބުއިމާއި ދިރިއުޅުމުގެ ވައްޓަފާޅި އަށް ހެޔޮ ބަދަލު ގެނައުމަކީ ކޮންމެހެން ކުރަން ޖެހޭ ކަމެކެވެ. ހަށިގަނޑުގައި ހުންނަ ބޭކާރު ސަރުބީ ވިރުވާ ހަށިގަނޑުގައި ލީންމާސް އިތުރު ކުރުމަކީ ވެސް ބަލިން ސަލާމަތްވެ ހުރުމަށް ކުރެވޭ އިންވެސްޓްމަންޓެކެވެ. އަދި ގިނަ ދިރާސާތަކުން ދައްކާގޮތުގައި ހަށިގަނޑުގެ ވަކި ހިސާބެއްގައި ސަރުބީ ގިނަވުމުން ހިތުގެ ބައްޔާއި އިންސިއުލިން ރެސިސްޓެންސް (ހަކުރު ބައްޔަށް) މީހާ ހުށަހެޅެއެވެ.\nބުޑުގެ ވަށަމިނާއި އަޅާބަލާފައި އުނަގަނޑު ނުވަތަ ބަނޑުގެ ވަށަމިން ބޮޑު ނަމަ ހިތުގެ ބައްޔާއި ހަކުރު ބަލި ޖެހުމުގެ ފުރުސަތު އިތުރުވެއެވެ. އަދި އިސްކޮޅާއި އަޅާ ބަލާފައި ބަނޑުގެ ނުވަތަ އުނަގަނޑުގެ ވަށަމިން އިތުރުވާ ނަމަ ހިތުގެ ބައްޔާއި ހަކުރު ބައްޔަށް މަގުފަހިވާލެއް ބޮޑު ވެއެވެ.\nއަޅުގަނޑުމެންގެ އެކި މީހުނަށް ލިބިފައި ހުންނަނީ ތަފާތު ބޮޑީފްރޭމެވެ. ފަތި މީހުނާއި ބިޔަ މީހުނާއި ފުޅާ މީހުނާއި ކުޑަ މީހުނާއި ވައްކޮށް ތިބޭ މީހުނޭ ދިވެހި ބަހުގައި ކިޔާއުޅޭތީ އަހަމުއެވެ. އަޅުގަނޑުމެން މިއަށް ކިޔާ އުޅެނީ ޕެޔާ ނުވަތަ އެޕަލް ބޮޑީ ޝޭޕެވެ. މި ދަންނަވާ ބޮޑީ ފްރޭމް ނުވަތަ ހަށިގަނޑުގެ ބައްޓަންތަކަކީ ގުދުރަތީގުން އެ މީހަކަށް ލިބިފައި ހުންނަ ބައްޓަންތަކެކެވެ. ދުޅަހެޔޮ ސިއްހަތެއްގައި ހުރުމަށް ކާންޖެހޭ މިންވަރަށް މެދު މިންވަރަށް ކައިގެން ހަރަކާތްތެރިވެ އުޅޭ ނަމަ ކުރާ ކަސްރަތަކީ މީހާ އަށް ފައިދާ ކުރުވަނިވި ކަންކަމެވެ. މިހެން މިކަން އޮތުމުން އުނަގަނޑުގެ ސަރުބީ ވިރުވުމަށް ކެއުން ބުއިމާއި ދިރިއުޅުމުގެ ވައްޓަފާޅި ބައްޓަންކޮށް އުނަގަނޑުން ސަރުބީ ދުއްވަން ކުރާ ކަސްރަތުތައް ކުރުން ވަރަށް މުހިއްމެވެ.\nނަމަވެސް މީގައި ގޯސްވާ ހިސާބަކީ ވަކި ބައްޓަމަކަށް ހުންނަން ނުވަތަ ހަށިގަނޑުގެ ވަކި ހިސާބެއް ވަކި ބައްޓަމެއްގައި ބަހައްޓަން ކުރާ މަސައްކަތެވެ. މިހާރަކަށް އައިސް ސޯޝަލް މީޑިއާގައި ވެސް އެންމެ ގަދައަށް ދައުރުވާ އެއް ބާވަތްތަކެއްގެ އިޝްތިހާރުތަކަކީ ބޫޓީ ޝޭޕިން ނުވަތަ ބުޑުގެ މަސްގަނޑު ބޮތްކެއްހެން ބަހައްޓަން ކުރާނެ ކަސްރަތު ނުވަތަ އެ ބައްޓަމަށް ބަހައްޓަން ލާ ޒާތެއްގެ ސޫޓެއް ނުވަތަ ޓައިޓް/ ޖަންގިޔަލެއްގެ އިސްތިހާރެވެ. ދެން އެންމެ ގިނައިން ފެންނަނީ އުނަގަނޑުގައި ވަށާލާ ބާރު ރަބަރު ބެލްޓެއްގެ އިޝްތިހާރެވެ. މި ތަކެތިން މީހާ ބަނދެލާފައި ހުންނައިރު އެ އިޝްތިހާރުތަކުގައި ބުނާގޮތުން ހެދުން ލާފައި ހުންނަ އިރު ބުޑުގަނޑު ހުންނާނީ ބޮތްކެއްގެ ބައްޓަމަށެވެ. އަދި ބަނޑުގެ މަސްތައް އެލިފައެއް ނުހުންނާނެ އެވެ.\nމިހެން މި ތަކެތި ބޭނުންކޮށްގެން ވަގުތީގޮތުން ހަށިގަނޑުގެ ބައްޓަމަށް ބަދަލެއް އައިކަމުގައި ވިޔަސް މިއީ ބަލިބަލިން ދިފާއުވެ ތިބުމުގެ ދާއިމީ ހައްލެއް ނޫނެވެ. ހިތާމައާއި އެކު ދަންނަވާލަން ޖެހެނީ އަޅުގަނޑުމެންގެ މުޖުތަމައު ބިނާވެފައި އޮންނަގޮތުން އަޅުގަނޑުމެންނަށް އާދަވެފައި ހުންނަނީ އަޅުގަނޑުމެންގެ ހަށިގަނޑަށް މީހުން ބުނެލާ ކޮންމެ އެއްޗަކަށް މާ ބޮޑަށް ކަންފަތް ދެވުމެވެ. އަޅުގަނޑުމެން ކަސްރަތު ކުރަންވީ އަވަގްލާސް ޝޭޕަށް ނުވަތަ ބަބްލް ބަމް އެއް ބެހެއްޓޭތޯއެއް ނޫނެވެ. އެކި މީހުން ފަލަވާން ޖެހޭ ސަބަބުތައް ތަފާތެވެ.\nވިހެއުމާ ގުޅިގެން ލާ ބަނޑަކީ ވެސް ބައެއް މީހުންނަށް ދުއްވާލެވުނަސް ކޮންމެ ކޮންމެ މީހަކަށް އެހާ ފަސޭހައިން ނުވެދާނެ ކަމެކެވެ. ނުވަތަ އަތުގެ މަތީބައިގައި ނުވަތަ ފައިގެ ފަލަމަސްގަނޑުގައި ނުވަތަ ކަނދުރާގައި ޖަހާ މަސްގަނޑަކީ އެ މަސްގަނޑު ހިންދަން އުނދަނގު މީހަކަށް ނޫނިއްޔާ ކިހާ އުނދަގުލުން ދުއްވާލެވޭ މަސްގަނޑުތަކެއް ކަމެއް ނޭނގޭނެ އެވެ. އަޅުގަނޑުމެން މަސައްކަތް ކުރަންވީ މީހަކު ކިޔާ އެއްޗަކަށް ނުބަލާ ތިމާގެ ހަށިގަނޑު ގިނަ ދުވަހު ބަލިން ސަލާމަތްވެ ބެހެއްޓޭތޯ ކަސްރަތު ކުރުމަށެވެ.


SunOnline: Gas kendi massala balan EPA ge team eh Baarashah\nގަސް ކެނޑި މައްސަލަ ބަލަން އީޕީއޭގެ ޓީމެއް ބާރަށަށް\nޝަފްނާ ހުސައިން 20 Oct 2019, 19:45\nހއ. ބާރަށުގެ ހޭޅިފަށުގައި ހުރި ގަސްތަކެއް ކަނޑާފައި -- ފޮޓޯ/ މުހައްމަދު ފުރުގާން\nހއ. ބާރަށުގައި ހުއްދަ ނެތި ރުކާއި ގަސް ކަނޑަމުން ދާކަމުގެ ޝަކުވާ ލިބިފައިވާތީ، ކަން ހިނގައިދިޔަ ގޮތް ބެލުމަށް އެންވާރަމަންޓް ޕްރޮޓެކްޝަން އޭޖެންސީ (އީޕީއޭ)ގެ ޓީމެއް މާދަމާ އެ ރަށަށް ދާނެކަމަށް އެންވާރަމަންޓް މިނިސްޓަރު ޑރ. ހުސައިން ރަޝީދު ހަސަން ވިދާޅުވެއްޖެއެވެ.\nހއ. ބާރަށުގައި އަލަށް ގޯތި ދޫކުރި ސަރަހައްދުގެ ނަރުދަމާ މަސައްކަތް ކުރުމަށް އެ ސަރަހައްދުގައި މަގު ހެދުމަށް ހުއްދަ ދީ، އީއައިއޭ ހެދުމަށްފަހު އެ ހިސާބުން 711 ރުއްގަސް ނެގުމުގެ ހުއްދަ އީޕީއޭއިން ވަނީ ދީފައެވެ.\nއެހެން ނަމަވެސް ދީފައިވާ ހުއްދައިގެ ބޭރުން ކަންތައްތަކެއް ހިނގާކަމުގެ ޝަކުވާ، އެ ރަށުގެ ބައެއް ފަރާތްތަކުން ވަނީ އީޕީއޭއަށް ހުށަހަޅާފައެވެ. އެއާއެކު، އީޕީއޭއިން ވަނީ ބާރަށުގައި ގަވައިދާ ހިލާފަށް ރުއްގަސް ނެގުމުގެ ކަމެއް ހިނގާނަމަ އެކަމެއް ހުއްޓުވައިދިނުމަށް ފުލުހުންގެ ކިބައިން އެދިފައެވެ.\n"ސަން" އަށް މައުލޫމާތު ލިބިފައިވާ ގޮތުގައި އެރަށުގެ ހޭޅިފަށުން ގިނަ އަދަދެއްގެ ގަސް ވަނީ ނަގައިފައެވެ.\nނަމަވެސް އެރަށު ކައުންސިލުގެ ރައީސް އާސިފް އަބްދުﷲ "ސަން" އަށް ވިދާޅުވީ އީޕީއޭއަށް ލިބިފައި ވަނީ ރަނގަޅު މައުލޫމާތެއް ނޫން ކަމަށާއި، އެފަދަ އެއްވެސް ކަމެއް ހިނގާފައި ނުވާ ކަމަށެވެ.\n"އެއީ ޖަމިއްޔާއަކަށް ދޫކޮށްފައި އޮތް ގޯއްޗެއް ސާފުކުރަން ވިނަ ނޮޅައި މަސައްކަތް ކުރަމުން ދަނިކޮށް، ދެން އެމީހުން މަސައްކަތް ކުރަން ހައިމާކެއް ގެންގޮސް އޮއްވާ ފެނިގެން ބަޔަކު އެކަން ރިޕޯޓު ކުރީ،" އާސިފް ވިދާޅުވިއެވެ.\nއާސިފް ވިދާޅުވީ އެ މައްސަލައިގައި އީޕީއޭ އިން ކައުންސިލަށް ގުޅައި، އެ މަސައްކަތް ހުއްޓުވަން އެންގުމުން މަސައްކަތް ހުއްޓުވާފައިވާ ކަމަށެވެ.\nހުއްދައިގެ ބޭރުން ގަސް ކަނޑާކަމުގެ ޝަކުވާ ސޯޝަލް މީޑިއާގައިވެސް ކުރަމުން ދާ އިރު، އެންވާރަމަންޓް މިނިސްޓަރު ޑރ. ހުސައިން ރަޝީދު ހަސަން މިއަދު ކުރެއްވި ޓްވީޓެއްގައި ވިދާޅުވީ އެރަށުގައި ކަން ހިނގާފައިވާ ގޮތް ބަލަންދެން މަސައްކަތް ހުއްޓުވާފައިވާނެ ކަމަށެވެ.\n" މާދަމާ އީޕީއޭގެ ޓީމެއް އެރަށަށް ދާނެ،" މިނިސްޓަރު ވިދާޅުވިއެވެ.\nހއ. ބާރަށުން ވާހަކަދެއްކި މީހަކު ބުނީ، އެ ރަށުގައި ގަވައިދާ ހިލާފަށް ހިނގަމުންދާ ކަމަކީ ރަށް ވަށައިގެން ރިންގްރޯޑެއް ހެދުމުގެ މަސައްކަތް ކުރުމަށް، ހޭޅިފަށުގައި ހުރި ގިނަ އަދަދެއްގެ ގަސް ނެގުން ކަމަށެވެ.\nއެހެން ނަމަވެސް ބާރަށު ކައުންސިލުން ބުނީ އެއީ "އެނގޭ މައުލޫމާތެއް ނޫން" ކަމަށެވެ.


01 މާޗް 2021, 12:00 އިއުލާން\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބު 2020ގައި ޙަރަކާތްތެރިވާނެ ޓްރެއިނަރުން ހޯދުން\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބު 2020ގެ ވޯޓުލާ މަރުކަޒުތަކުގައި ޙަރަކާތްތެރިވާ އޮފިޝަލުން ތަމްރީނު ކުރުމަށް އަތޮޅުތަކާއި ސިޓީތަކުގައި ޓްރެއިނަރުންގެ ގޮތުގައި ޙަރަކާތްތެރިވާނެ ޓްރޭނަރުން ހޯދުމަށް އިޢުލާނުކުރީމެވެ.\nއޮފިޝަލުން ތަމްރީނުކުރުމަށް ހޮވޭ ޓްރެއިނަރުންނަށް އަމާޒުކޮށް 2021 މާރިޗް 07 އިން 2021 މާރިޗް 13 އަށް ޓްރެއިނިންގ އޮފް ޓްރެއިނާރސް (ޓީ.އޯ.ޓީ) ޕްރޮގްރާމެއް މާލޭގައި ކުރިއަށްގެންދެވޭނެއެވެ. ޓްރެއިނަރުންގެ ގޮތުގައި ހޮވޭ ފަރާތްތަކަށް ކުރިއަށްގެންދާ ޓީ.އޯ.ޓީގެ އެންމެހައި ޚަރަދުތައް ހަމަޖައްސާނީ މި ކޮމިޝަނުންނެވެ. ޓީ.އޯ.ޓީ ފުރިހަމަ ކުރައްވާ ފަރާތްތަކާއެކު އިޤުރާރު ކުރެވޭނެއެވެ. ތަމްރީނުކުރުމުގައި އަތޮޅުތަކާއި، ސިޓީތަކުގައި ޙަރަކާތްތެރިވާ ކޮންމެ ދުވަހަކަށް -/1000 (އެއްހާސް) ރުފިޔާގެ އުޖޫރައެއް ދެވޭނެއެވެ. އަދި ޓްރެއިނިންގ އޮފް ޓްރެއިނާރސް (ޓީ.އޯ.ޓީ) ޕްރޮގްރާމު ފުރިހަމަ ކުރުމުން -/1800 (އެއްހާސް އަށްސަތޭކަ) ގެ އުޖޫރައެއް ދެވޭނެއެވެ.\nވީމާ، މިކަމަށް ޝައުޤުވެރިވާ ފަރާތްތަކުން އެޕްލިކޭޝަން ފޯމް ހުށަހެޅުއްވުން އެދެމެވެ. އެޕްލިކޭޝަން ހުށަހަޅުއްވާނީ އީމެއިލް މެދުވެރިކޮށް، [email protected] އަށެވެ. ޓްރެއިނަރުން ހޮވުމުގައި ވޭތުވެދިޔަ އިންތިޚާބުތަކުގެ ތަޖުރިބާ ލިބިފައިވާ ފަރާތްތަކަށާއި، އުނގަންނައި ދިނުމުގެ ފަންނުގައި ޙަރަކާތްތެރިވާ ފަރާތްތަކަށް އިސްކަންދެވޭނެއެވެ. އަދި ކުރިން ޓްރެއިނަރަކަށް އުޅުއްވާފައިވާނަމަ، ލިޔުން ހުށަހެޅުއްވުން އެދެމެވެ.\nއަދި ދަންނަވަމެވެ. 2020 ވަނަ އަހަރު ތަމްރީން ލިބިވަޑައިގެންފައިވާ ޓްރެއިނަރުން އަލުން ފޯމު ހުށަހަޅުއްވާކަށް ޖެހިވަޑައިނުގަންނަވާނެއެވެ.\nމި މަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތު\nމަސައްކަތާގުޅޭ ދާއިރާއިން ސެޓްފިކެޓް ލެވެލް4ނުވަތަ އެއަށްވުރެ މަތީ ސަނަދެއް ހާޞިލުކޮށްފައިވުން. ނުވަތަ،\nކިޔަވައި ދިނުމާއި، ތަމްރީނު ދިނުމުގެ ދާއިރާގައި އުޅެ ތަޖުރިބާ ލިބިފައިވުން ނުވަތަ،\nވޭތުވެ ދިޔަ އިންތިޚާބުތަކުގައި އުޅެ މަސައްކަތުގެ ތަޖުރިބާ ލިބިފައިވުން.\nމީގެ އިތުރުން، އިންތިޚާބަށް ތަމްރީނުކުރަންޖެހޭ އެކި ފަރާތްތައް ތަމްރީނުކުރެވޭނެ ފެންވަރުހުރިކަން އިންޓަވިއުގައި ސާބިތުކޮށްދިނުން.\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބު 2020 ގައި މަސައްކަތްކުރާ އޮފިޝަލުން ތަމްރީންކުރުން.\nއިންތިޚާބުގައި އަތޮޅުތަކަށް ފޮނުވާ ވޯޓު ކަރުދާސްތަކާއި ކަމާބެހޭ އެހެނިހެން ސާމާނު މާލެއިން އަތޮޅުތަކަށް ގެންދިޔުމާއި އަދި ވޯޓުލާ ނިމުމުން އެ ތަކެތި އަނބުރާ މާލެ ގެނައުން.\nއިންތިޚާބު ނިމުމުން މަސައްކަތް ހިނގައި ދިޔަގޮތާބެހޭ ރިޕޯޓެއް ތައްޔާރުކޮށް ކޮމިޝަނަށް ހުށަހެޅުން.\n16 ރަޖަބު 1442


ޖަވާހިރުގެ ބާރު6– Esfiya\nބިރުވެރި ކުޑަކުދިންގެ7mins ago\nޖަވާހިރުގެ ބާރު 6\nބާބު3– ބާރުތަށް\nފަނޑުވެފައިވާ ދޫންޏަކީ ސާމަރާ ދޫންޏެކެވެ. އެ ރީތި ސާމަރާ ދޫނި އަހަރެން ކައިރިއަށް އައިސް ފަތްގަނޑު ފަތުރާލިއެވެ. ހީވަނީ ފަތްތަކުގައި އަތްލަން ދިންހެންނެވެ. އޭގެންފަތެއްގައި އަތްލަން އުޅުނީމެވެ. އޭގައި އަތް ބީއްސާލީމެވެ. އެ ފަތް އޮމާން ބާލީހެކޭ ބުންޏަސް ދޮގަކަށް ނުވާނެއެވެ. ނަމަވެސް އިރުކޮޅެއް ތެރޭގައި އަހަރެންގެ ހަށިގަނޑު ތެރެއިން ކަޅު ޖިންނިއެއް ނިކުތެވެ. އެ ޖިންނީގެ ހާލުވަނީ ސުމަކަށް ގޮއްސައެވެ. އިރުކޮޅެއްތެރޭ އެ ޖިންނި ގެއްލުނެވެ. ސާމަރާދޫނި އަހަރެންގެ ގަޔާއި ދިމާލަށް އުދުހެން ފެށިއެވެ. މަޑު މަޑުން އައިސް އަހަރެންގެ ގައިތެރެއަށް ވަނެވެ. ގައިތެރެއަށް ހީވަނީ މަޑު ބާލީހެއް ވަތްހެންނެވެ. އެހާވެސް އަރާމެވެ. އިރުކޮޅެއްތެރޭ އަހަރެންނަށް ލޯމެރުނެވެ. މަޑުމަޑުން ލޯ ހުޅުވާލަން މަސައްކަތް ކުރީމެވެ. ކުރިމަތީގައި ހުރީ ޖަވާހިތް ގަނޑުވަރެވެ. ގަނޑުވަރުގެ މައި ދޮރު ހުޅުވޭތޯ ބެލީމެވެ. އެތެރޭން ވަނީ ތަޅުލާފައެވެ. ކުއްލިއަކަށް އަހަރެންގެ އަތް ނެގުނެވެ. އެއި އަހަރެންގެ އަމިއްލަ އިހުތިޔާރެއްގައެއް ނޫނެވެ. އަހަރެންގެ އަތުން ނޫކުލައިގެ އައްޔެއް ނިކުމެގެންގޮސް ދޮރުގެ އެތެރެއިން އަޅުވާފައިން ތަޅު ނެއްޓުނެވެ. އަހަރެންނަށްވީ އަޖައިބަކަށެވެ. އެއީ އަހަރެންގެ ސިކުނޑީގައިވެސް އޮތީ ‘ދޮރު އަމިއްލައަށް ހުޅުވޭނެ ނަމަތާއެވެ’.\nއެތާ އެކި މަސައްކަތުގައި ތިބި އެހީތެރިންވެސް ދިޔައީ ސިއްސައިގެންނެވެ. ކޮސްވެފައި ހުރެ އަހަރެން އެތެރެއަށް ވަނީމެވެ. ލަދުން ގޮސް އަހަރެންގެ ކޮޓަރިއަށް ވަނީމެވެ. ކޮޓަރިއަށްވަދެ ފެންވަރާލައިގެން ގަނޑުވަރުގެ ތެރޭގައިވާ ބަގީޗާއަކަށް ދިޔައީމެވެ. އެތާގެ މީރު ވަސް އެ ހިސާބަށް ނުދަނީސް ދުވައި ފިއެވެ. އެ ތާގައިވާ މާ ތަކާއި އެކިއެކި ރީތި ގަސް ތަކުން ހިތް ފުރިގެން ދިޔަ ކަހަލައެވެ. މާތަށް ވަނީ އެކި ކުލަކުލައިން ދިއްލިފައެވެ. އެކި ބައްޓަމަށް ފަތްތައް ހުރި ގަސްތަކާއި ގުރާފެހި ކުލަ އަރާފަވާ ކާޕެޓު ގަނޑުން އެ ތަން އިތުރަށް ރީތި ވެގެންދެއެވެ. މަޑު ރާގެއްގައި އިވޭ ދޫނި ސޫފާ ސޫފީގެ އަޑުން މުޅި ގަނޑުވަރުތެރެ ވަނީ އެއްއަޑު ކޮއްލާފައެވެ. މީރުވަސްދުވާ މާގަސް ތަކެއް ކައިރިއަށް ދިޔައީމެވެ. ކައިރިއަށް ދިޔަ ވަރަކުން އަނގަތެރޭގައި މަލުން ދުވާ މީރު ހުވަނދު ވަހުގެ ރަހަލާން ފެށިއެވެ. އެތާ ހުރި ބިޔަ، ފަތް މަދު ގަހެއްގެ ދަށުގައިބަހައްޓާފަވާ ބެންޗެއްގައި އިށީން ދެލީމެވެ. އިރު ކޮޅު ކޮޅާ ކުޑަ ފިނި ވައިރޯޅިއެއް ޖެހިލައެވެ.\nއެތާގެ ރީތި ނަޒަރުތަކަށް ގެއްލިފަ އިންދާ ގަނޑުވަރު ކައިރިން މީހަކު ގޮވާލާއިފިއެވެ. ކާކުތޯ ބަލައިލަން އިސްނެގި ވަގުތު އެތަނުން އެއް އެހީތެރިޔާ އަހަރެން ކައިރިއަށް ދުވަމުން އެބާދެއެވެ. އެހީތެރިޔާ ހުއްޓިލާފަ ހަމަޖެހުމުގެ ނޭވާ އެއް ދޫކޮއްލިއެވެ. “ކުޔަރިތެހީއެ ޖެއްވެރުމަ”. (އެހީތެރިޔަކު މަރުވެއްޖެއެވެ.) މިހެން ބުނުމާއެކު އަހަރެން ދުއްވައިގަތީ ބަޑިއަކުން ވަޒަނެއް ޖެހިހާ ބާރަށެވެ. އެމީހާގެ ގައި ވަނީ ހުދު ވެފައެވެ. ހީވާގޮތުން އެމީހާގެ ގައިން ވަނީ ލޭ ބޮއެފައެވެ. ލަސްނުކޮށް ކަފުންކޮށް ވަޅުލީއެވެ. މުޅި އެދުވަސް ވެގެން ދިޔައީ ހިތާމައިގެ ދުވަހަކަށެވެ.\nއެރޭ އަހަރެން ނިދަން ވެގެން ކޮޓަރިއަށް ވަދެ އެނދުގައި ހަށިގަނޑު ދަމާލިހެން ފާރުގެ ކަނުން ރިޒުއާނާ ފެނުނެވެ. ” ކޮބާ؟ އަހަރެންގެ މަސައްކަތް ފަށައިފިން. ކޮލުގަޔާއި ގައިގަ ހުރި ލޭތަށް ދައްކާލަމުން ރިޒުއާނާ ބުންޏެވެ. ނުނިމޭ. 😃މި ޕާޓް ލަސްވީ އަޅުގަނޑު ބިޒީވީމަ.\nބިރުވެރި ލޯބި May 15, 2017\nބިރުވެރި ކުރުވާހަކަ September 21, 2020\nހަވާތިފް…. 10 ވަނަ ބައި\nބިރުވެރި ލޯބި July 2, 2015\nއެ ހުވަފެން (1 ވަނަ ބައި)\nހިތާމަ ބިރުވެރި November 7, 2016\nބިރުވެރި ލޯބި August 21, 2014\n733 ( ހަތަރުވަނަބައި )\nބިރުވެރި July 3, 2019


DeepVeer Reception Party ah Katrina ai Ranbir ah Ves Dhauvathu dhey\nކެޓްރީނާ، ރަންބީރް، ދީޕިކާ އަދި ރަންވީރު---\n19 ނޮވެންބަރ 20180ކޮމެންޓް\nދީޕްވީރްގެ ރިސެޕްޝަން ޕާޓީއަށް ކެޓްރީނާ އާއި ރަންބީރަށް ވެސް ދައުވަތުދޭ\nބޮލީވުޑްގެ މަޝްހޫރު އެކްޓަރު ރަންވީރު ސިންގް އާއި ދީޕިކާ ޕަޑުކޯނުގެ ރިސެޕްޝަން ޕާޓީއަށް ކެޓްރީނާ ކައިފާއި ރަންބީރް ކަޕޫރަށް ވެސް ދައުވަތު ދޭނެ ކަމަށް އިންޑިއާގެ ނޫސްތަކުން ބުނެފިއެވެ.\nމިދިޔަ ބުދަ ދުވަހު އިޓަލީގެ ލޭކް ކޯމޯގެ ވިލާ ޑެލް ބަލްބިއާނެއްލޯގައި ކައިވެނިކޮށްފައިވާއިރު އެދެތަރިން ވަނީ އިއްޔެ މުމްބައި އަށް އެނބުރި އައިސްފައެވެ. އަދި މިމަހު 28 ވަނަ ދުވަހު ބޮލީވުޑުގެ ފަންނާނުންނަށާއި ހާއްސަ ރަހުމަތްތެރިންނަށް ހާއްސަ ޕާޓީއެއް މުމްބާއީގައި ދިނުމަށް ނިންމާފައިވާއެވެ.\nއެޕާޓީއަށް ކެޓްރީނާ އަށާއި ރަންބީރަށް ދައުވަތު ދޭނެ ކަމާމެދު ގިނަ ބަޔަކު އައީ ސުވާލު އުފައްދަމުން ދިޔައިރު ދީޕިކާ އާއި ރަންބީރު މީގެ ކުރިން ލޯބީގެ ގޮތުން ގުޅިފައިވާއިރު އެދެމީހުން ރުޅިވީ ކެޓްރީނާގެ ސަބަބުން ކަމަށް ރިޕޯޓުތައް ބުނެއެވެ. އަދި އޭގެ ސަބަބުން ދީފިކާ އާއި ކެޓްރީނާ ދެމެދު ނަފުރަތު އުފެދިފައިވާކަމަށާއި ދީޕިކާގެ ރިސެޕްޝަން ޕާޓީއަށް ރަންބީރަށާއި ކެޓްރީނާއަށް ދައުވަތު ނުދޭނެ ކަމަށް ރިޕޯޓުތައް ބުނެއެވެ.\nއެހަބަރުތައް ދޮގުކުރަމުން އިންޑިއާގެ ނޫހެއް ކަމަށްވާ ޕިންކްވިލާ އިން ބުނީ ރަންވީރާއި ދީޕިކާ މިހާރު މާޒީގެ ހަނދާންތަކަށް ދާކަށް ބޭނުމެއް ނުވެއެވެ. އެގޮތުން ރެސެޕްޝަން ޕާޓީއަށް ގިނަ ފަންނާނުންނަށް ދައުވަތު ދޭނެ ކަމަށާއި އޭގެ ތެރޭގައި ކެޓްރީނާ އާއި ރަންބީރު ވެސް ހިމެނޭ ކަމަށާއި އަދި ރަންވީރު މީގެ ކުރިން ލޯބީގެ ގޮތުން ގުޅުނު އަނުޝްކާ ޝަރުމާއަށް ވެސް ދައުވަތު ދޭނެ ކަމަށް ވަނީ ބުނެފައެވެ.\nދީޕިކާ އާއި ގާތް ގުޅުމެއް އޮންނަކަމަށް ކެޓްރީނާ ހާމަކޮށްފައިވާއިރު ކެޓްރީނާ ބުނީ އޭނާ އާއި ދީޕިކާ އާއި ދެމެދު ވެސް ވަރަށް ވަރުގަދަ ގުޅުމެއް އޮންނަކަމަށެވެ. އެގޮތުން އެއް ޖިމަކަށް ދާކަމަށް އޭނާ ވަނީ ބުނެފައެވެ. އޭގެ އިތުރުން ކަރަން ވަނީ އެސީޒަން ފެށުމުގެ ގޮތުން ދީޕިކާ އާއި އާލިއާ ޝޯގައި ބައިވެރިވުމުން ވެސް ކެޓްރީނާ އާއި ގުޅޭގޮތުން ސުވާލުކޮށްފައެވެ. އެގޮތުން ދީޕިކާ ބުނީ ކޮންމެ ދުވަހަކު ގުޅައި ނުހެދިނަމަވެސް ކެޓްރީނާ އާއި އޭނާ އެކުގައި އުޅުމަށް ވަރަށް ކޮމްފޯޓަބަލް ކަމަށެވެ.\nއިޓަލީގައި އޮތް ދީޕިކާ އާއި ރަންވީރުގެ ކައިވެނީގައި ބައިވެރިވެފައިވަނީ އެމީހުންގެ އާއިލާ މީހުންނާއި ގާތް ރަހުމަތްތެރިން އެކަންޏެވެ. ކައިވެނީގެ ފޮޓޯތައް ބެލުމަށް ގިނަ ސަޕޯޓަރުންތަކެއް ކެތްމަދުވެފައި ތިބިއިރު ކައިވެނީގެ ހަފުލާއިން އެމީހުން ހިއްސާކޮށްފައި ވަނީ އެންމެ ދެ ފޮޓޯއެވެ. ދެ ތަރިން ކައިވެނި ކޮށްފައި މިވަނީ ހަ އަހަރު ލޯބީގެ ގޮތުން ގުޅިގެން އުޅުމަށް ފަހުއެވެ.\nދީޕިކާ ކެޓްރީނާ ކައިފް ރަންބީރު ކަޕޫރް ރަންވީރް ސިންގް\nއަބްދުﷲ ޝާހިދުގެ މައްސަލައެއް އޭސީސީއަށް\nބްރޮޑްކޮމްގެ މެމްބަރު ކަމަށް ކުރިމަތިލުމުގެ ފުރުސަތު ހުޅުވާލައިފި\nހުކުމް ތަންފީޒު ކުރުމުން އިނާޔަތް ލިބޭ އިސްލާހު ތަސްދީގުކޮށްފި\nޑްރައިވަރު ގާސިމްގެ މަރަށް އިންސާފު ހޯދައިދިނުމަށް އަޑު އުފުލާނެ މީހަކު ނެތް؟!\nބީލަމަކާ ނުލައި މަޝްރޫއުތައް ހަވާލުކުރުމުގެ އުސޫލަށް އިސްލާހުތަކެއް


ޑިޒްނީގެ "މުލާން" ސްކީނަށް އަންނާނީ އޯގަސްޓް 21 ގައި ޑިޒްނީގެ "މުލާން" ސްކީނަށް އަންނާނީ އޯގަސްޓް 21 ގައި\nޑިޒްނީގެ "މުލާން" ސްކީނަށް އަންނާނީ އޯގަސްޓް 21 ގައި\nޑިޒްނީގެ ލައިވް އެކްޝަން ފިލްމްތައް ބަލާލުމަށް ކެތްމަދުވެފައިވާ ފަރާތްތަކުން މިހާރު އެންމެ އިންތިޒާރު ކުރަމުންދާ އެއް ފިލްމަކީ "މުލާން"އެވެ. މިއީ ހަމަ މިނަމުގައި 1998 ވަނަ އަހަރު ޑިޒްނީން އުފެއްދި ކާމިޔާބު އެނިމޭޓެޓް ކާޓޫންގެ ލައިވް އެކްޝަން އެޑެޕްޓޭޝަނެކެވެ.\nމުލާންގެ އޮފިޝަލް ޓީޒަރ7ޖުލައި 2019 ގައި ޔޫޓިއުބްގައި ޑިޒްނީން އާއްމުކުރުމާއެކު، މި ފިލްމް ބަލާލުމަށް އެތައް ބަޔަކު ތިބީ ކެތްމަދުވެފައެވެ. އަދި ފިލްމުގެ އޮފިޝަލް ޓްރެއިލަރ5ޑިސެމްބަރު 2019 ގައި އާއްމުކުރުމާއެކު ފިލްމަށް އޮތް ޝަޢުގުވެރިކަން އިތުރަށް ބޮޑުވެގެންދިޔައެވެ.\nމި ފިލްމް ސިނަމާތަކުގައި އެޅުވުމަށް ފުރަތަމަ ނިންމާފައިއޮތީ2ނޮވެމްބަރު 2018 ގައެވެ. ނަމަވެސް ހަމަ އެ ތާރީޚުގައި ޑިޒްނީގެ އެހެން ފިލްމެއްކަމަށްވާ "ދަ ނަޓްކްރެކަރ އެންޑް ދަ ފޯ ރެލްމްސް" ސިނަމާތަކަށް އަންނާތީވެ، ޑިޒްނީން ވަނީ މި ފިލްމް ރިލީޒްކުރުން 27 މާރިޗު 2020 އަަށް ފަސްކޮށްފައެވެ. ނަމަވެސް ކޯވިޑް-19ގެ ސަބަބުން ޑިޒްނީން ވަނީ އެމީހުންގެ ތީމްޕާކު އެޓްރެކްޝަނެއްކަމަށްވާ ޖަންގަލް ކްރޫޒް އަސްލަކަށް ބަލައިގެން އުފައްދާ އެޑްވެންޗަރ ފިލްމް "ޖަންގަލް ކްރޫޒް" ރިލީޒްކުރުމަށް ކަނޑައެޅި ތާރީޚުކަމަށްވާ 24 ޖުލައި 2020 ގައި "މުލާން" ރިލީޒްކުރާގޮތަށް ހަމަޖައްސާ، "ޖަންގަލް ކްރޫޒް" ރިލީޒްކުރުން 2021 ވަނަ އަހަރަށް ފަސްކޮށްފައެވެ.\nއެހެންނަމަވެސް އެމެރިކާގައި އަދިވެސް ކޯވިޑް-19 ފެތުރުން ކޮންޓްރޯލްކުރެވިފައިނުވާތީ، ޑިޒްނީން މިވަނީ މި ފިލްމް ރިލީޒްކުރުން3ވަނަ ފަހަރަށް ފަސްކޮށްފައެވެ. އެގޮތުން "މުލާން" ދެން ސިނަމާތަކަށް އަންނާނެކަމަށް ޑިޒްނީން ބުނަނީ 21 އޯގަސްޓް 2020 ގައެވެ. ފިލްމް ރިލީޒްކުރުން ފަސްކުރިނަމަވެސް މި ފިލްމަށް އޮތް މަޤުބޫލުކަން ކުޑަވެދާނެކަމަށް ޤަބޫލުނުކުރެވޭކަމަށް ޑިޒްނީގެ ކޯޗެއަރމެން އަލަން ހޯން އަދި އަލަން ބާގްމެން އާއްމުކުރި ޖޮއިންޓް ސްޓޭޓްމަންޓެއްގައި ބުނެފައިވެއެވެ.\n"ކޯވިޑް-19 ޕެންޑަމިކްގެ ސަބަބުން "މުލާން" ރިލީޒްކުރާ ތާރީޚު ފަސްކުރިއަސް ފިލްމަށް އޮތް މަޤުބޫލުކަމާއި، ފިލްމުން ގެނުވައިދޭ އުއްމީދީ މެސެޖާމެދު އާއްމުންދެކޭގޮތް ބަދަލުވެދާނެކަމަކަށް ޤަބޫލެއް ނުކުރެވޭ. އޯގަސްޓްމަހު މި ފިލްމް ރިލީޒްކުރާގޮތަށް މިހާރު ހަމަޖައްސާފައިވީނަމަވެސް ކޯވިޑް-19ގެ ޙާލަތަށް އެހާތަނަށް އެދެވޭ ބަދަލުތަކެއް ނާންނަމަ، މުލާން ރިލީޒްކުރުން އަނެއްކާވެސް ފަސްކުރަންޖެހިދާނެ، އެ ޙާލަތަށް ތައްޔާރުވެގެން މިތިބީ" ޑިޒްނީގެ ސްޓޭޓްމަންޓުގައި ބުނެފައިވެއެވެ.\n"މުލާން"ގެ ލައިވް އެކްޝަން ފިލްމެއް ހެދުމުގެ މަސައްކަތް ޑިޒްނީން އެންމެ ފުރަތަމަ ފެށީ 2010 ވަނަ އަހަރެވެ. ނަމަވެސް ތަފާތު ސަބަބުތަކާހުރެ އެ މަސައްކަތް މަޑުޖެހިފައި އޮތުމަށްފަހު، ފިލްމުގެ ޕްރޮޑަކްޝަން މަސައްކަތްތައް ފެށޭވަރުވީ 2018 ވަނަ އަހަރުގެ ފަހުކޮޅެވެ.\nމި ފިލްމް ހަދަން އުޅޭކަން ޑިޒްނީން އިޢުލާންކުރުމާއެކު "މުލާން"ގެ ރޯލު ހޮލީވުޑްގެ ތަރިއަކަށްނުދީ، އެ ރޯލު އޭޝިއަން ދަރިކޮޅަށް ނިސްބަތްވާ ތަރިއަކަށް ދިނުމަށް ގޮވާލާ ސޯޝަލް މީޑިއާ މެދުވެރިކޮށް ޕެޓިޝަނެއްވެސް ހުށަހެޅިއެވެ. ސަބަބެއްކަމަށް ބުނެފައިވަނީ މިއީ ޗައިނީޒް ރަސްކަމުގެ ވާހަކަތަކެއް ގެނެސްދޭ ފިލްމެއްކަމުން، މުލާންގެ ރޯލުން ފެންނަންވާނީ ޗައިނީޒް ދަރިފަސްކޮޅަށް ނިސްބަތްވާ ތަރިއެއްކަމަށް ފެންނާތީކަމަށެވެ.\nއެހެންކަމުން މި ފިލްމްގައި މުލާންގެ ރޯލަށް ކަމުދާ ޗައިނީޒް ދަރިކޮޅަށް ނިސްބަތްވާ އެކްޓަރެސްއެއް ހޯދަމަށް ފަސް ޤަައުމަކަށް ފިލްމްގެ ޑައިރެކްޓަރުން ދަތުރުކޮށް އޮޑިޝަންތައް ބާއްވާފައިވެއެވެ. ފިލްމްގެ ލީޑް މުލާންގެ ރޯލު އެންމެ ފަހުން ދީފައިވަނީ ޗައިނީޒް އެމެރިކަން ތަރި ލިއު ޔައިފޭއަށެވެ. އޭނާއަށް އެ ރޯލު ދީފައިވަނީ އެރޯލަށް ފިޓްވާ 1000 މީހުން ބައިވެރި އޮޑިޝަންތަކަކަށް ފަހުއެވެ. ލިއު ޔައިފޭގެ އިތުރުން ދެން މި ފިލްމުގައި ފެނިގެންދާ މުހިއްމު ކާސްޓުންގެ ތެރޭގައި ޔޮސޮން އަން، ޑޮނީ ޔެން، ގޮންގް ލީ، އަދި ޖޭސަން ސްކޮޓް ލީގެ އިތުރުން ޖެޓްލީވެސް ހިމެނެއެވެ.\nގާތްގަނޑަކަށް 200 މިލިއަން ޑޮލަރުގެ ބަޖެޓަކާއެކު އުފައްދާ މި ފިލްމް ޑައިރެކްޓްކޮށްފައިވަނީ ނިއުޒިލޭންޑުގެ ފިލްމް ޑައިރެކްޓަރެއްކަމަށްވާ ނިކީ ކާރޯއެވެެ.\nވ.ތިނަދޫގައި އައު އިންޖީނުގޭގެ ބިންގާ އަޅައިފި\nނ ވެލިދޫ ސިއްޚީމަރުކަޒުގެ އައު އިމާރާތް އަޅައިދޭނެ ބަޔަކު ހޯދަނީ


hdh atholhu thauleemee marukazuge beleniveringe hafthaa faahaga kurumah behvi mubaaraaithakuge natheejaa faalhukohfi hdh atholhu thauleemee marukazuge beleniveringe hafthaa faahaga kurumah behvi mubaaraaithakuge natheejaa faalhukohfi\nފިރިހެން ބެޑްމިންޓަން ޗެންޕިއަން ވީނަސް ހައުސް\nހދ އަތޮޅު ތައުލީމީ މަރުކަޒުގެ ބެލެނިވެރިންގެ ހަފްތާ ފާހަގަކުރުމަށް ބޭއްވި ބެޑްމިންޓަން އަދި މަދަހަ މުބާރާތުގެ ނަތީޖާ ފާޅުކޮށް ވަނަ ތަކަށް ދިޔަ ޓީމްތަކަށާއި ބައިވެރިންނަށް މެޑެލް އާއި ޓްރޮފީ ހަވާލުކޮށްފިއެވެ.\nމިކަމަށްޓަކައި ރޭ އެސްކޫލް ހޯލުގައިވަނީ ހާއްޞަ ޖަލްސާއެއް ބާއްވާފައެވެ. މިޖަލްސާގައި ބެޑްމިންޓަން ރަނަރަޕް އަދި ޗެންޕިއަން ޓީމަށް މެޑެއްޔާއި ޓްރޮފީ ދީފައިވެއެވެ. އެގޮތުން ބެޑްމިންޓަން ފިރިހެން ޗެންޕިއަން އަކީ ވީނަސް ހައުސް އެވެ. އަދި އަންހެން ޗެންޕިއަން އަކީ ޕުލޫޓޯ ހައުސް އެވެ. މީގެ އިތުރުން އަންހެން އަދި ފިރިހެންވެސް އެންމެ މޮޅު5ކުޅުންތެރިން ހޮވާ ޓްރޮފީ ދިނެވެ.\nމަދަހަ މުބާރާތުގެ ޗެންޕިއަން ޓީމަކީ މާޒް ހައުސް އެވެ. އަދި ރަނަރަޕް އަކީ މާރކަރީ ހައުސް އެވެ. މަދަހަ މުބާރާތުގައި ވެސް އެންމެ މޮޅު5ފަރާތް ހޮވާ ޓްރޮފީ ދިނުވެ.\nމުބާރާތްތަކުގެ ވަނަތަކަށް މެޑަލްއާއި ޓްރޮފީ ޙަވާލް ކޮއްދެއްވީ ޝަރަފްވެރި މެހްމާނާ އަފީފުއްދީން ސްކޫލްގެ ޕްރިންސިޕަލް ނާސިޙާ އިދުރީސްއާއި އޭއީސީގެ ޕްރިންސިޕަލް ޝަހީދާ އަލީގެ އިތުރުން އެސްކޫލްގެ ޕީޓީއޭގެ ނައިބު ރައީސް މުހައްމަދު ދާއޫދެވެ.\nހދ އަތޮޅު ތައުލީމީ މަރުކަޒުންބުނީ ބެލެނިވެރިން ހަފްތާ ފާހަގަކުރުމާއި ޚާއްޞަކޮށް މިފަދަ މުބާރާތްތަކެއް ބޭއްވުމުގެ މަޤްޞަދަކީ ބެލެނިވެރިންނަށް އެބޭފުޅުންގެ ހުނަރު ދައްކާލުމުގެ ފުރުޞަތު ހޯދަ ދިނުމުގެ އިތުރުން ބެލެނިވެރިންގެ މެދުގައި އެކުވެރިކަން އާލާކުރުމެވެ. މިއީ މިގޮތަށް ބެލެނިވެރިންގެ ހަފްތާ އެސްކޫލްގައި ފާހަގަކުރި ފުރަތަމަ ފަހަރެވެ.


Kulhivaruge dhaairaain PPM ah 350 memberun gulhijje\nކުޅިވަރުގެ ދާއިރާއިން ޕީޕީއެމަށް 350 މެމްބަރުން ގުޅިއްޖެ\nކުޅިވަރުގެ ދާއިރާއިން 350 މެންބަރުން ޕީޕީއެމް އަލަށް ގުޅިއްޖެ އެވެ.\nމެޑަމް އޮފީހުގާ މިއަދު ބޭއްވި ހަފްލާގައި ޕީޕީއެމްއަށް ގުޅުން 300 މެމްބަރުންގެ ފޯމް ވަނީ މެޑަމް ފާތުމަތު އިބުރާހިމް އާއި ހަވާލު ކޮށްފަ އެވެ. އެ ހަފްލާގައި ވާހަކަފުޅު ދައްކަވަމުން އިސްލާމިކް މިނިސްޓަރު ވިދާޅުވީ ޕީޕީއެމަށް ގިނަ މެންބަރުން ގުޅުމަކީ ރައީސް ޔާމީންގެ ތަސައްވުރާ ވިސްނުންފުޅަށް ތާއީދު އޮތް މިންވަރު މިއަދު ފެނިގެންދާ ކަމެއް ކަމަށާއި އެ މަސައްކަތުގައި މެޑަމް ފާތުން ގިނަ މަސައްކަތް ތަކެއް ކުރައްވާ ކަމަށެވެ.\n"ރާއްޖޭގެ އެކި އެކި ކަންކޮޅު ތަކުން ޕީޕީއެމް އަށް ގުޅެން ބޭނުންވާ މީހުން ތިބޭނެކަން ޔަގީން. މެޑަމް ފާތުމަތު އިބުރާހިމް، އެކަމަނާ ރެއާ ދުވާލު ކުރައްވަމުން ގެންދަވާ މަސައްކަތްޕުޅުގެ ނަތީޖާ މިއަދު ފެންނަމުން މިދަނީ،" ޒިޔާދު ވިދާޅުވި އެވެ.\nޕީޕީއެމް އަށް އިއްޔެ ވެސް ވަނީ ވަރަށް ގިނަ އަދަދެއްގެ މެމްބަރުން ގުޅިފަ އެވެ. ރައީސް އަބުދުﷲ ޔާމީން ވަނީ 655 މެންބަރުންގެ ފޯމާއި ހަވާލުވެ ވަޑައިގެންފައި އެވެ. އަދި މެޑަމް ފާތުން އަށް ވަނީ 800 ފޯމް ހަވާލު ކޮށްފަ އެވެ. ޕީޕީއެމަށް ކޮންމެ ދުވަހަކު ދަނީ ގިނަ އަދަދެއްގެ މީހުން ގުޅެމުންނެވެ.\nހަމަހަމަ ފުރުސަތު ނުލިބޭތީ އިދިކޮޅުން ކޯޓަށް


SunOnline: Ahan Shetty Bollywood ah nukunna film ge Shooting Fashaifi\n07 Aug 2019, 09:07\nސުނިލް ޝެޓީގެ ދަރިފުޅު އަހާން ޝެޓީ---\nބޮލީވުޑްގެ ކާމިޔާބު އެކްޓަރު ސުނިލް ޝެޓީގެ ފިރިހެން ދަރިފުޅު އަހާން ޝެޓީ ބޮލީވުޑަށް ތައާރަފުކުރާ ފިލްމު "ތަޅަޕް"ގެ ޝޫޓިން ފަށައިފި އެވެ.\nއެ ފިލްމަކީ "އާރްއެކްސް 100" ގެ ރިމޭކެކެވެ. ރިޕޯޓްތައް ބުނާގޮތުގައި "ތަޅަޕް" ޑައިރެކްޓްކުރާނީ މަޝްހޫރު ޑައިރެކްޓަރު މިލަން ލުތުރިއާ އެވެ.\nއަހާން ބޮލީވުޑަށް ނުކުންނަ ފިލްމުގެ އަންހެން ބަތަލާގެ ރޯލު ކުޅޭނީ "ސްޓޫޑެންޓް އޮފް ދަ އިޔާ 2" އިން ބޮލީވުޑަށް ތައާރަފްވި ބަތަލާ ތާރާ ސުތާރިއާ އެވެ. މި ފިލްމުވެގެންދާނީ ތާރާ ފެނިގެންދާ ތިންވަނަ ފިލްމަށެވެ.\nއަހާންގެ ފިލްމުގެ ޝޫޓިން ފެށްޓިއިރު ފިލްމު ރިލީޒްކުރާނެ ތާރީހެއް ރަސްމީކޮށް އިއުލާންކޮށްފައެއް ނުވެއެވެ. ނަމަވެސް ފިލްމު އަންނަ އަހަރު ސިނަމާތަކަށް އަންނާނެކަމަށް ހަބަރުތައް ބުނެއެވެ.\nޕްރޮޑިއުސަރު ސާޖިދް ނަދިއަދްވާލާ ބޭރުގެ މީޑިއާއަކަށް ދިން އިންޓަވިއުއެއްގައި ބުނީ އަހާން އާއި ތާރާގެ ޖޯޑު ވަރަށް ފުރިހަމަ ވާނެ ކަމަށާއި އެދެތަރިންގެ ކެމިސްޓްރީ ވަރަށް ވަރުގަދަ ވާނެކަމަށެވެ. މި ފިލްމުން ވަރުގަދަ އެކްޝަން މަންޒަރުތައް ފެންނާނެއެވެ.\nއަހާން ޝެޓީ ބޮލީވުޑަށް ނުކުންނަން ތައްޔާރުވަމުން އަންނައިރު އޭނާގެ ދައްތަ އާތިޔާ ޝެޓީ ދަނީ ފިލްމު 2015 ވަނަ އަހަރުން ފެށިގެން ފިލްމުތަކުން ފެންނަމުންނެވެ. އާތިޔާ ބޮލީވުޑަށް ތައާރަފްވީ ފިލްމު "ހީރޯ"އިންނެވެ.\nގިނަ ބަޔަކު ގަބޫލުކުރާގޮތުގައި އަހާން ޝެޓީ ވެގެން ދާނީ ފިލްމު އިންޑަސްޓްރީގެ އޭ ލިސްޓުގައި ހިމެނޭނެ ބަތަލަކަށެވެ.


Rahat Fateh Ali Khan, faahaga kohlevey muslim lava kiyuntherieh!\nރާހަތު ފަތޭ އަލީ ހާން --\nރާހަތު ފަތޭ އަލީ ހާން، ފާހަގަކޮށްލެވޭ މުސްލިމް ލަވަކިޔުންތެރިއެއް!\nރާހަތު ފަތޭ އަލީ ހާނަކީ 1974 އަހަރު އުފަން،ވި ޕާކިސްތާނަށް ނިސްބަތްވާ ލަވަ ކިޔުންތެރިއެކެވެ. މުސްލިމް އާއިލާ އަކަށް ނިސްބަތްވާ ރާހަތު ފަތޭ އަލީ ހާނަކީ ބޮލީވުޑުގެ ގިނަ ލަވަތަކެއް ހުށަހަޅާދީފައިވާ ފަންނާނެކެވެ.\nއުމުރުން 44 އަހަރުގެ ރާހަތު ފަތޭ ހާނު ވަނީ ގިނަ އިސްލާމިކް ވީޑިއޯތައް ހަދާފައެވެ. އޭނާ ވަނީ މީގެ ކުރިން އުމްރާ އަށް ވެސް ގޮސްފައެވެ. ކަޝްމީރުގެ އިންޑިއާ ފަޅީގައި ޕާކިސްތާނުގައި ހަރަކާތްތެރިވާ ހަނގުރާމަވެރިންގެ ޖަމާއަތަކުން ދިން ހަމަލާގައި އިންޑިއާގެ 44 ސިފައިންގެ މީހަކު މަރުވެފައިވާތީ ޕާކިސްތާނަށް ނިސްބަތްވާ ފިލްމީ ތަރިންނަށް ބޮލީވުޑުން ފުރުސަތު ނުދޭން ނިންމައިފައިވާއިރު އެކަމާ ގުޅިގެން ރާހަތު ފަތޭ އަލީ ހާނުގެ ސަޕޯޓަރުންނަށް ލިބިގެން ދިޔައީ ހިތްދަތި ކަމެކެވެ.\nބޮލީވުޑު ފިލްމަކުން ރާހަތުގެ އަޑު އިވޭނެ ދުވަހެއްގައި އޭނާގެ ސަޕޯޓަރުން ތިބިއިރު އޭނާ ވަނީ ބޮލީވުޑު ގިނަ ފިލްމުތަކަކަށް ލަވަ ކިޔައިދީފައެވެ. ރާހަތު ފަތޭ އަލީ ހާނުގެ އަޑަކީ ބޮލީވުޑު އިންޑަސްޓްރީގައި ފާހަގަކޮށްލެވޭ އަޑެެވެ.\nރާހަތު ފަތޭ އަލީ ހާނު ކިޔާފައިވާ ބައެއް ލަވަތަކުގެ ތެރޭގައި "ތެރެ ބިން" އާއި "ތޭރީ މޭރީ" އާއި "މެރި ރަޗްކޭ" އާއި "މޭ ޖަހާން ރަހޫން" އާއި "ސުރިލި އަކްއިއޯ ވާލޭ" އާއި "ޖަގް ސޫނަ ސޫނަ ލަގޭ" އާއި "ޒަރޫރީ ތާ" އަދި "ތުމް ޖޯ އާއީ" ހިމެނެއެވެ.\nރާހަތު ފަތޭ އަލީ ހާނު ވަނީ އަމިއްލަ ގިނަ ލަވަ އަލްބަމް ތައް ވެސް ނެރެފައެވެ. އޭގެ ތެރޭގައި "ބެކް ޓު ލަވް" އާއި "ކޮއި އުންމީދު" އާއި "ރާހަތު" އަދި "ނަޒްރާނާ އީ އަގީދަތު" ހިމެނެއެވެ. ރާހަތު ފަތޭ އަލީ ހާނު ކައިވެނިކޮށްފައިވަނީ 2001 ވަނަ އަހަރުއެވެ. އޭނާގެ ފިރިހެން ދަރިއަކު ހުރެއެވެ.\nބޮލީވުޑް މީހުން މުނިފޫހިފިލުވުން ރޯދަމަސް ރާހަތު ފަތޭ އަލީ ހާން